
Ünnepi beszéd." 


Mélyen Tisztelt Közönség ! 


A marosvásárhelyi egyházközségünk által szétbocsátott meg- 
hivó templomi hangversenyre hivta meg a mélyen tisztelt közön- 
séget, melyen én ünnepi beszédet leszek mondandó. A templomi 
. ünnepi beszédmondás a mindennapi felfogás szerint: prédikáció. 
Hát igaz! Egyházi állásom alapján világi pap is vagyok, — vala- 
mikor réges-régen légátus is voltam, — s igy a templomi ünnepi 
beszédtartás sem a helyzetemmel, sem a multammal nem mond- 
ható összeférhetetlennek. 

Alkalmazkodom is a lehetőségekhez, — s alkalmazkodom a 
templomi ünnepi beszédek törvényes és megszokott alakjához, — 
s magam is alapigét választok és veszek fel. Ez alkalommal tar- 
tandó ünnepi beszédem I. részének alapigéje irva van Dávid Ferenc 
könyvében és szól ilyeténképen: ,A hit Istennek ajándéka, mely 
hallásból lészen". 

Beszédem II. részének alapigéje János Zsigmond fejedelemnek 
— a történelmi kutatások szerint megállapított — következő kije- 
lentése: , Ne aggodalmaskodjatok hitünkért az én elmulásom esetén 
se, mert Isten küld profétát, ha szükségesnek találja, ha pedig nem 
küld, úgy elég erős, hogy megvédje azt maga". És beszédem III. 
részének alapigéjét teszi a nagy Brassai Sámuelnek profétai kijelen- 
tése: , Az unitárizmus a jövő vallása". 

Megnyugtatom a mélyen tisztelt közönséget, hogy alapigéimet 
nem fogom az azok érdemének megfelelő alapossággal és részle- 
tességgel fejtegetni, hanem számolok a rendelkezésemre bocsátott 
korlátolt idővel s inkább jelenségekre és hasonlatok felsorolására 


szoritkozom. 


1) Felolvastatott Marosvásárhelyen, az ujonnan épitett templom felszen- 
felése alkalmából, 1930 julius 20-án rendezett templomi hangversenyen. 

Ünnepi beszéd. ; ? 

Marosvásárhelyi egyházközségünk új imaházat, — S méreteit 
tekintve, — inkább templomot emelt. Nem a régi imaházát restau- 
rálta, nem is hajdani templomát állitotta helyre, hanem újat emelt. 
Az a hajdani templom, melynek ma már fekvése helyét sem tudjuk 
megállapitani, itt a szomszédban lefolyt Szentpáli- csata nyomán 
veszett el. Földönfutókká lettek, vagy elhullottak a Békésiek, a 


Pókayak és a többi nagy unitáriusok; — s aztán... a Báthoryak — 


alapos munkát végeztek az unitáriusokkal. ú 

Az idők teltek, a századok egymásután multak, — s a semmi- 
ből szinte észrevétlenül — valahogy kinőtt egy kis imaház, itt a 
Gecse Dániel-utca sarkán. Ez növekedett a  marosvásárhelyiek 
templomává, ezzé, melyben ma hálaadó istentiszteletet tartottunk, 
melyet a mai napon felszenteltünk. Egy templomnak felépítése hatal- 
mas kiadás, — ilyennek emelése a mai gazdasági viszonyok között — 
szinte a lehetetlenséggel határos. És mégis megvan. Hála a segede- 
lemért jó Istenünknek. 

Pedig hát ma már van olyan nézet is, mely nemcsak gazda- 


sági nehézségek miatt, de általánosságban is, feleslegesnek mond. 


minden templomépitést. E nézet szerint is a templom az Isten dicsé- 
retének és a hozzá fohászkodásnak helye. Minthogy pedig Isten 
mindenütt jelen van, — fent van az égben, — lent van a földön, — 
s mindenütt ott van, ahol áhitatos lelkek sóhajtják: Uram segits, — 
vagy hálatelt szivek zengik, hogy: Hála neked; — s o mint- 
hogy megtalálja a kis pacsirta a levegőben, az Arany János fülemi- 
léje a szomszédba átnyúló diófaágon, s ember házafalának szük 
bordázatai között is, a minden templomépitést feleslegesnek mondó 
nézet szerint mellőzhető épúgy a költséges templomemelés, mint a 
hivek összesereglése is. E nézetnek némi létjogosultsága csak akkor 
lenne, ha a hivők mindannyija öntudatos hivő és öntudatos unitárius 
volna és ha mindenki unitárius lenne, aki hitbeli felfogásainkat 
osztja, vallja. Némi jogosultságot nyújtana még az is, ha az erkölcs 
birodalmának határai önmaguktól is szélesbülnének és mélyülnének ; 
s nem — amiként a mindennapi életben látjuk — szükülnének és 
kopnának. 

Amde úgy a történelem, mint a napi élet arra nyújt példákat, 
hogy vannak unitáriusok, kik csak azért azok, mert e vallásban 
születtek. Példaképen mutatom fel hidvégi Mikó Ferencet, kiről maga 
Kemény János fejedelem a saját autobiografiájában úgy emlékezik 
meg, hogy neki , vérszerinti atyjafia", igen értelmes, elmés, jó hazafi 
volt, azonban vallásos tekintetben nem dicséri, mert, amint mondja : 

ERSSSZ EE e hepi" beszéd, 
, noha névszerint unitárius, de valósággal semmi religiója nem vala, 
mindenikből hitt valamit és sok babonás vélekedést tartott". Hányan 
vannak e vonatkozásban ma is hidvégi Mikó Ferencek ? és mennyivel 
többen vannak azok, kik külsőleg is azért nem unitáriusok, mert más 
vallásban születtek, vagy más vallás munkamezején foglalatoskodnak?! 

Erős meggyőződésem ugyan az, hogy öntudatos unitárius éle- 
tében templombamenés nélkül sem múlik egy nap, hogy otthoni 
magányában is a jó Istent hálaadó fohászával fel ne keresse; de 
mivel nem mindannyian vagyunk öntudatos unitáriusok és kivána- 
tos, hogy azzá váljunk, azért szükség, nagy szükség van templo- 
mokra, hogy azokban a hitet, mely alapigém szerint Isten- 
nek ajándéka s mely hallásból lészen — hirdessék Istennek felkent 
papjai s ezeknek hallása alapján az összesereglettek hivőkké, öntu- 
datos hivőkké váljanak s igy az erkölcsi világrend kiépítésének 
áldozatkész munkásai lehessenek. 

Üdvözlöm azért, melegen üdvözlöm a marosvásárhelyi egyház- 
községünknek minden tagját s annak öntudatos vezetőségét azért, 
hogy szerény imaházát templommá szélesbitette s hitünk , hallás"-ának 
ez ujabb otthonát kiépitette. 

km okk 

A mindennapi élet úgy mutatja, hogy nemcsak eldúrvul, hanem 
a gyom által meg is semmisittetik az a diszes kert, melynek nincs 
a gyomtól, az elősdiektől megtisztitó kertésze; a biblia pedig úgy 
tanitja, hogy elszéled az a nyáj, melynek nincs pásztora. Szomorú 
valóság, de Marosvásárhelyen is évszázadokon át csak kutatni lehe- 
tett s csak elmosódott nyomaira lehetett találni a hajdan itt is hires 
és otthonos unitárizmusnak. Annyira alapos munkát végzett az a 
nagy vihar, mely kicsiny ,berkeinkben" pusztitott, hogy csak , szá- 
raz ágon hallgató ajakkal", vagy szűk falak között elborultan 
busongtak a nagy vihar által el nem sodort csekély számra apadotthivek. 

És Isten hosszú időkön át nem küldött profétát, hanem védte 
hitünket ő maga. Védte a szűk falak között, a szivekben, a vágyak- 
ban, a törekvésekben, védte a Derzsiekben, a Csécsekben és ha 
ezek ajkán néma sóhaj, vagy halk fohász emelkedett a magasba : 
Uram segits! , bizonyára lehallatszott hozzájuk a János Zsigmond fejede- 
lem örökégő szózata, melyet a haldokló ágya köré csoportosult, s hitünk 
jövőjéért aggodalmaskodó elődeinknek mondott: ,ne aggodalmas- 
kodjatok az én elmúlásom felett hitünkért ; Isten küld profétát, ha szüks 
ségesnek találja s ha nem küld, elég erős, hogy megvédje azt maga" . 

És ime megvédte maga, hirdeti a sokra hivatott szép templom, 

Ünnepi beszéd. 
és ma már... mintha profétáit is elküldötte volna, oly beszédesen, 
oly sokatigérően indult el az épitő munka. $ 

És e fénylő példa élő hitté erősiti bennem és kell erősitse 
bennünk a meggyőződést, hogy az igazság örök, az el nem vesz- 
het. Kigúnyoltathatik, megkinoztathatik, letiportathatik, de több vagy 
kevesebb idő múlva újra kitör az, és életet kér. Az unitárizmusnak 
örök igazsága olyan, mint az élőfa. Ennek is hasztalan tépik le 
lombjait, hiába tördelik le ágait, sőt törik derékban törzsét is, ezek 
miatt megszenved bár, de ki nem pusztul. Él a gyökérzet, mely a 
szenvedések után újra kihajt, új lombozatot, ágakat és törzset nevel, 
sőt... virágokat és magvakat is termel. 

Nem szabad tehát csüggednünk, ha vészek és viharok is érnek 
s nem szabad egy jövőbeni hitünket veszitenünk, mert nekik is és 
főleg nekünk is szól a Madách-i intés, hogy: , Ember küzdj és 
bizva bizzál"; s a fejedelmi jóslat : , Isten mindég küld profétát, vagy 
megvédi ő maga hitünket", örök igazságokat hirdető vallásunkat. 

Hegy és völgy, dagály és apály, emelkedés és hanyatlás : ter- 
mészeti törvényszerüségek. Unitárizmusunknak az apály és hanyatlás 
végnélküli útját kellett bejárnia a nagy vihart követő századokban. 
Talán a természeti törvényszerüségekre, talán a szenvedésteli út 
alatt tanusitott szivósságunkra, kitartásunkra alapitotta nagy termé- 
szettudósunk, nagy profétánk — Brassai Sámuel — az alapigémmé 
választott kijelentését, hogy : ,az unitárizmus a jövő vallása". 

Sokan frázisnak minősitették, még többen lemosolyogták e 
kijelentést. Úgy hiszem, hogy az igy cselekvők mindannyian rövid- 
látóak, kik csak a megolvasható s csak egyházi terhet hordozó lélek- 
számra alapították mosolyukat, melynek kétszer kettője valóban nem 
tanusitja a világ meghódítását. Ámde a lelkekbe és vesékbe csak 
az Isten lát be, mi gyarló emberek legfennebb jelenségeket figyel- 
hetünk meg. Ime egy pár jelenséget felmutatok. 

A múltkoriban a kolozsvári Nemzeti Kaszinó egy vacsorát 
rendezett az unitáriusok tiszteletére. Résztvettünk azon. És itt hang- 
zott el az egyik református vezető ember szájából egy elmés fel-. 
köszöntő. Szerinte az unitáriusok máris nem kevesen, hanem talán 
sokan vannak. Hasonlitotta őket a sóhoz. Enélkül élvezhetetlen min- 
den étel s igy nem szabad hiányoznia egyetlen eledelünkből sem. 
De viszont nem szabad igen soknak lenni belőle, mert akkor elvész 
minden más iz s csak a Só ize érzik. 

És valóban, mikor látjuk az unitáriusoknak tevékenységét úgy — 
a vallás-erkölcs, mint a társadalmi élet minden megmozdulásában, 

Ünnepi beszéd. 


látjuk a jog, politika, tudomány és irodalom minden ágazatában, - 
akkor kezdünk igazat adni ennek a szellemes felköszöntőnek oly 
értelemben, hogy az unitárizmusnak tényleg nem szabad sehonnan 
hiányoznia, mert ahonnan hiányzik, annak hiányzik a nSÓ"-ja ; 


. vagyis más szavakkal: igazat kell adnom egykori szenátor társam 


azon felkiáltásának, hogy az ember nem képes elhinni, hogy oly 
kevés a lélekszámotok, hisz mindenütt egy-egy unitáriust látunk az 
élen dolgozók között. 

E jelenségekből azt mindenesetre megállapithatjuk, hogy mi 
már nemcsak hasznosak, hanem szükségesek is vagyunk, illetve 
miután ezt rólunk már megállapították, mi azt nyugodt öntudattal 
könyvelhetjük. Már pedig amire szükség van, annak élete van. 
Kinek élete van, azé a jövő. S talán ha már mi csak óhajtásként, 
de nemzedékeink már bizakodásként véshetik öntudatukba nagy 
Brassainknak profétai kijelentését. 

. Szilágyi Ferencnek, Erdély nagy történetirójának megállapitása 
szerint: , a: földi választottak példája oktat, gyönyörködtet, serkent, 
követésre buzdit; ebből tanuljuk ismerni és becsülni a nagy igaz- 
ságot, hogy az ember csak akkor él, midőn másoknak él". A tövi- 
ses útakon felsebzett lábakkal is járó, az anyagi szükséget tűrő, a 
mindennapi szenvedések és nélkülözések között is erkölcsieket és 
anyagiakat áldozatul hozni tudó unitárizmus maga a megtestesült 
áltruizmus. -Ez áltruizmust kell minden vonatkozásban és hiveink 
minden rétegében élő valósággá átalakitanunk s . akkor . . . nagy 
profétánk ihlet-kijelentésének napirendre kerülésétől nem is állunk 
oly messzire, minőnek felületesen látszik. 

kk kk 

Minthogy a hit Istennek ajándéka s az hallásból lészen, legyen 
üdvözölve a templom, a ,hallás"-nak ez ujabb gyüjtőhelye. Maros- 
vásárhelyi hiveink, a jövőbe látó nemes hagyományozók hagyomá- 
nyainak gondos használatával s saját verejtékes fáradozásukkal és 
az önmegtagadásig menő áldozatkészségükkel emelték a templomot 
maguknak is, de főleg utódaiknak, a jövőnek. Legyen áldott a kéz, 
mely jót cselekszik; legyen áldott a cselekmény, mely a hit és 
erkölcs birodalmának érősödését munkálja. Legyen áldott e templom, 
a tovább épitő munkának ez erős otthona és legyen hála Istennek, 


hogy ez egyházközségünket a példaadó munkában megsegitette ; s 


legyen elismerés marosvásárhelyi egyházközségünknek, hiveinek és 


vezetőségének, példát nyújtó munkálkodásukért. 
Dr. Ferenczy Géza, főgondnok. 

Kovácsi Antal. 
(Folytatás.) 


Népoktatás, 


Kovácsi működésének egyik igen lényeges mozzanata a nép- 
nevelés kérdésével való buzgó és soha meg nem szünő foglalkozás. 
Szellemének ezt a beállítottságát iskolája, tanitómestere és későbbi 
hivatali állása határozta meg született hajlama mellett. 

Mai szemmel nézve feltünő és magyarázatot kivánó jelenség. 
Hány középiskolai tanárt látunk ma, aki olyan lélekkel foglalkoznék 
a népnevelés kérdésével, mint ő? Ennek a jelenségnek megértésére 
tudnunk kell,. hogy az 1868 évi 38. t. c. előtt a papi és tanitói, 
jobban mondva : , iskolamesteri" képzés azonos és az egyházak kezé- 
ben volt. Aki a filozófiai kurzust végezte s az előirt vizsgát kiállotta, 
egyaránt volt képesitve papi és iskolamesteri állásra. A jobb képe- 
sitésüeket papoknak, a gyengébbeket iskolamestereknek rendelték 
ki. Elég gyakran megtörtént az is, hogy a tanfolyam végzése előtt 
is kirendelték őket. Mikor a korondi zsinat a főiskola reformját meg- 
alkotta, és a régi osztályrendszer helyett a szakrendszert életbelép- 
tette, akkor történt az első öntudatos lépés a publicus praeceptorok 
szaki irányban való képzésére. Ezeknek mostantól kezdve tárgyakat 
kellett választaniok, pedagogiát kellett tanulniok, melyet a paeda- 
gogarcha (első volt Kriza, azután igazgatósága után Brassai) adott 
elé s ennek a felügyelete és ellenőrzése alatt tanitottak. Ez volt a 
gimnáziumi publicus praeceptorok képzési útja, akik jobb esetben 
papoknak, rosszabb esetben tanítóknak rendeltettek ki. Kovácsi a 
filozófiai tanfolyam végzése után azonnal ilyen köztanitó lett. Nehány 
évi működés után Berlinbe ment, ahol filozófiai és neveléstani elő- 
adásokat hallgatott. Tehát épen abban az időben végzett, amikor 
a paedagogarchatus gondolata a levegőben szállt s az elméket meg- 
ihlette. És az a Brassai vezette be, aki épen ezekben az években 


mondotta a Vasárnapi Ujság hasábjain, hogy nem ismer szebb és 


magasztosabb hivatást, mint a népnevelői s ha egyedül rajta állana, 
ezt választaná, I 


Különben a népnevelés iránti érdeklődés ebben a korban. 

országos volt. Az 1843/44. évi országgyülés népnevelési törvény- 
javaslatot tárgyal, mely az egységes, önálló közoktatás nemzeti ki- 
alakulásának első, öntudatos lépése. 

A népnevelés céljaira országos adót vet ki ugyan, de a fele- 
kezeteket is bevonja a közoktatás szervezetébe s közös népiskolákat 
is szervez. De a javaslatból nem lett törvény, mert a királyi per- 
sonalis a közoktatásra nézve külön hangsulyozta a király felség- 
jogait. Ettől kezdve már az országgyülés gravaminális politikája a 
népnevelésügyiekkel is szaporodott: A kormány 1841 óta a tanitó- 
képzést a protestánsok rendszerének utánzásával a liceumok és aka- 
démiák mellett két éves kurzusok felállításával akarja megoldani. 

Az ág. ev. Zay-Ugróci tanterve 1842-ben erősen hangoztatja 
a közoktatás egyöntetüségét, mely ellen egy félszázaddal előbb az 
autonomia nevében még erélyesen tiltakoztak. Ez a tanterv falusi 
iskolákat szervez két osztállyal 2—2 évvel, tehát 4 évfolyammal és 
városiakat (polgári iskolákat) a két elemi osztályon felül egy fel- 
sőbb 2 éves osztállyal, Ugyanez évben jelenik meg a debreceni 
. főiskola uj rendje, amely 3 évfolyamu falusi kis iskolákat és egy 
negyedik évfolyammal is biró nagy iskolákat szervez. A tanitás élő- 
szóval történik könyvek nélkül. A tanitóképzést az ujonnan felálli- 
tandó pedagógiai és filologiai szeminariumba utalja, amely a gim- 
názium 6 osztálya fölé épülő 5 főiskolai évfolyam bármelyikében 
történhetik. 

A közoktatás kérdése iránt való buzgó érdeklődésnek egyik 
jelensége az volt, hogy ezekben az években alakulnak első izben 
tanári körök, melyek lelkesen tárgyalják a köznevelés kérdését: igy 
Kolozsvárt, Sopronban, Pesten. Tavasi (Teichengráber) Lajos, a pesti 
ev. intézetek igazgatója, a nemzeti nevelésnek e fáradhatatlan . agi- 
tátora nemcsak Nevelési Emléklapokat ad ki, hanem 1846-ban meg- 
hivja Magyarország és Erdély összes magasabbfoku protestáns taná- 
rait egy értekezletre. Ez volt , az első prot. tanári köztanácskozmány" 
kifejezetten azzal a céllal, hogy egyengessék az összes hazai prot. 
tanintézetek közeledésének útját felekezeti külömbség nélkül. A követ- 
kező értekezlet 1847-ben Sopronban volt. Tőlünk Brassai vett részt, 
. kit az értekezlet elnökévé is választott s ki latin hajtogatási tabellá- 
ját kiosztja a résztvevőknek és kijelenti, hogy ha valamelyik inté- 
zetnek megtetszenék, az oktatás érdekében lemond tulajdonjogáról 
és kinyomtatásába beleegyez. A következő évben, 1848-ban, a sza- 
badságharc leglázasabb napjaiban Pesten már nemcsak a protes- 
táns iskolák képviselői jöttek össze, hanem egyetemes tanitógyülést 

tartottak tekintet nélkül a felekezetekre és az iskolák fajaira. Ennek 
a gyülésnek az utolsó napján, julius 24-én terjeszti be Eötvös tör- 
vényjavaslatát az elemi népiskolák szervezéséről. Rövid, szabatos, 
jól átgondolt: beszédben mutat rá azokra a nehézségekre, melyek 
a népesség nyelvi és vallási különféleségéből származnak. Az ellen- 
zéknek a politikai zavarok miatti időszerütlenségből eredő ellenve- 
téseire a miniszter rámutat a népoktatás fontosságára és halaszt- 
hatatlanságára. Nagy vita folyt a ,közös" és , felekezeti" iskoláról. 
Eötvös elvileg a közös iskola híve, de gyakorlati okok miatt meg- 
alkuszik, mert felekezeti iskolák felállítását megtiltani , a legnagyobb 
ingerültséget szülné." Széchenyi, Deák szintén e szellemben szólal- 
tak fel, habár utóbbi , tévedésnek" tartja azt a határozatot, ,,hogy 
a status által felállitandó iskolák közösek legyenek." A főrendiház 
aug. 25-én Eötvös felszólalása ellenére a következő országgyűlésre 
halasztja az elemi iskolák rendezését. Még egy hónap sem telt el 
ezután s az első alkotmányos kormány szept. 12-én lemondott. 

1868. évi 38. t. c. és. egyházunk. A szabadságharc lezajlott. 
Némán és hangtalanul átszenvedtük az abszolutizmus sötét korát is. 
Végre azonban ránk derült az alkotmányos élet hajnala. Eötvös megint a 
közoktatásügy élére került s működését ott folytatta, ahol 1848-ban 
abba kellett hagynia. Megalkotta a felekezetieskedő és partikula- 
risztikus közszellem zajongása és tiltakozása közben és ellenére az 
1868 évi 38. törvénycikket a népoktatásról. 

Ez a törvénycikk egészen új helyzet elé állitotta egyházunkat. 
A protestáns egyházak felzúdultak ellene. Nekünk is álláspontot 
kellett foglalnunk vele szemben. Az unitárius közvéleményt ez a 
súlyos kulturpolitikai kérdés két táborba osztotta. Egyik táborban 
voltak a konzervativok, akik meg voltak elégedve a régi felekezeti 
iskola rendszerével s ha valami kivánságuk volt, legfeljebb annak 
utánjavitását, a feltűnőbb hiányok pótlását kivánták. A másikban 
a haladó szellemüek, akik a liberális haladás döntő kérdésének 
tekintették, a hazafias érzés dokumentálásának az állam melletti 
állásfoglalást. A konzervativok szava, befolyása, állásfoglalása, habár 
irodalmilag nem nyer kifejezést sem lapjainkban, sem a közigaz- 
gatás aktáiban, mégis elég erős volt arra, hogy a kérdés döntőre 
vitelét halogassa és eltologassa. Krizának általánosan becsült és 


tisztelt nevére és nagy tekintélyére volt szükség, hogy végre szín-. 
vallásra kerüljön a sor. De ő sem egyenesen és nyiltan áll elé, 


hanem Farkas György  marosköri nagytekintélyü esperes sze- 
mélyét tolja oda ütköző pontul. Farkas György marosköri espe- 

Mnlzösesetekeetmánzteklgezűánkétéssztélzás ezekre ssley telet ézet 


reshez — ki a közoktatás kérdéseihez tiszta itélettel és gyakorlati 


bölcsességgel szól hozzá — írott levelében! dicséri a marosköri 
papságot községi iskolák állítása ügyében való buzgólkodásáért, 
mert nincs más menekülési útja egyházunknak, mint amit ők el- 
próbáltak. Az eddigi merev bizalmatlankodással semmire sem men- 
nek , a felekezeti slendriánnak oly heves pártolói." Ő sürgette, de 
mindeddig hiába, a határozást, mind csak a cunctatori eljárás mel- 
lett voltak. A kérdésnek most már el kell határoztatni, és pedig a fel- 
mutatott irányban, különben a népnevelési országos törvényből 
nálunk semmi jó nem származik. És a püspök kéri az esperest, 
hogy felterjesztésükben ne emlitsék őt, mert máris idegességet 
tapasztal némelyek részéről azért, hogy — amint mondják — br. Eötvös 
kedvéért akarná a felekezet érdekeit kockáztatni. , Isten mentsen! 
akarnám biz? én a szűkkeblüséget kissé tágitni, bátrabbá tenni s 
képesekké az elméket a korszellem kikerülhetetlen világosságának 
elfogadására, amelyre népünknek elég nagy szüksége van nemcsak 
testileg, de lelkileg is. Azért hát a Tiszt. esperes úr legkisebbet se 
tartózkodjék az ügyet pártolni, mint olyan. ember, aki iránt nem 
lehet gyanu, hogy az egyház ügyeinek hátrányát bármi indokból 
akarhatná. Én meg vagyok győződve, hogy az idő és következés 
előbb-utóbb igazolni fogja eljárását." 

Több szempontból fontos Krizának ez a levele. Bevilágit az 
egyház vezetőinek lelkébe, az akkori idők szellemébe. Mi volt az 
oka a késedelmezésnek és hallgatásnak? Falusi iskoláink gyenge 


" épületeikkel, kevés, majdnem semmi felszereléssel, elmaradott oktató 


módszerrel, a régi , slendrián" szerint végezték munkájukat, minden 
öntudatos vezetés és intenziv felügyelet és ellenőrzés nélkül. De egy 
előnyük volt: a mieink voltak merőben s a mi szellemünket terjesz- 
tették. Veteményes kertje volt egyházunknak, melyből hitelveink 
fenntartásának és terjesztésének palántái keltek ki. Egy 300 eszten- 
dős mult minden édes és keserü emléke, minden szenvedése és 
kinja ahoz a régi, ütött-kopott, de hűséges iskolához tapadt. És 
most mondjunk le róla, mikor vallásunk már a másik honban is 
törvényesen el van ismerve? Legyünk hűtelenek ahoz az iskolához, 
amely annyi megbecsülhetetlen szolgálatot tett a multban ? 

Nem, nagyon meg lehet érteni a konzetvativokat is. 

És hogy ne lehetne megérteni a közszellem sodrával haladó- 


1 Jakab Elek, Kriza János unitárius püspök életirata. Ker. Magvető, 1878. 

kat, akiket egy kiteljesedő alkotmányos állami élet nemzeti kereté- 
ben a kultura, a népműveltség emelésének és terjedésének eszménye 
hevit? Ezeknek élén áll a püspök, de csak Várady Károly és Kozma 
Ferenc képviselik irodalmilag is az ügyet. Kovácsi — amint látni 
fogjuk — egy kezdetben se hideg, se meleg állásfoglalás után élete 
vége felé mind jobban sodródik az államosítást sürgetők táborába. 
Nem csuda és nem lehet feltudni nekik e bizalmatlankodást. Egy- 
házunk annyi sérelmet és jogtalanságot szenvedett a multban, hogy 
a merev visszatartás is érthető lett volna. A Ker. Magvető! névte- 
len cikkirója — valószinüen Ferencz József — fején találja a szeget, 
midőn Eötvös első rendeleteivel szemben megnyilatkozó bizalmat- 
lanság okai között ránk nézve azt mondja: ,a protestáns egyházak 
helyzete, mely szerint a vallási jogegyenlőség még mindezideig nem 
nyujtván azt a biztosítékot, mit az autonomia, sokszor óvatosságra 
vannak utalva oly kérdéseknél is, melyek a teljes vallási jogegyen- 
lőség mellett legkisebb gondot sem adnának." 

Ez az óvatosság vezette még a slendriánság vádját is vállaló 
cunctatorokat. Ma fájdalmasan látjuk, hogy az , idő és következés" 
nem Krizát, hanem a késlekedőket igazolta. De korukban oly heves 
volt az ellenkező áramlat, hogy nem vállalták az irodalmi tárgyalás 
küzdelmeit. S igy történt, hogy akik a betü unitárius nyilvánossága 
előtt a kérdéshez hozzászólanak, mindnyájan az állami vagy községi 
népoktatás mellett törnek lándzsát. Várady Károly megvesztegetően 
eszményi képét rajzolja meg az állami népoktatásnak a felekezeti 
iskolák szegényes, elhanyagolt és elmaradott külsejével, az eklézsiák 
szegénységével, a tanitóképzés rendszertelen és szakszerütlen voltá- 
val szemben? s egyenesen kiseperné a faluból az olyan tanitót, aki 
csak annyit tanitana, mint a régi , mester", amely nagy nevet nem 
érdemel meg egy ,léhütő kontár". És Kozma Ferenc, ez a higgadt 
és tárgyilagos gondolkodásu pedagógus, a községi és felekezeti 
iskola kérdésében folyó heves harcban azt a kérdést veti fel: lehet-e 
félni most, hogy az iskola keresztény államban egyszerre csak 
keresztény-ellenessé változzék át? Az iskolát most , saját magunk- 
tól félteni 2" Kovácsit a kérdés nem izgatja: nem vitatja, hogy a 


nevelés jogilag az államot vagy egyházat illeti-e. Az általános 


! Egyházi s iskolai törekvések hazánkban, 1868. 


" Néptanitóink feladata szemben az új idők követelményeivel. Ker. Mag- 
vető, 1872. 


5 A népiskola. Ker. Magvető, 1870. 

műveltség és nyilvános szabadság, a szabad szónak és sajtónak 
jelen korában neki , tökéletesen mindegy, hogy az állam vagy egy- 
ház kezében van-e, csak legyen egység a vezetésben, amit a 38. t. c. 
által teremtett viszonyok között nem találunk."! 

A közvéleménynek ilyen megnyilatkozásai közben születik az 
egyházi képviselő tanácsnak 1870—164. sz. körrendelete2? a hevesen 
vitatott kérdésben. Ez a rendelet leszögezi azokat az alapelveket, 
melyek megtartását követeli az egyházközségektől felekezeti iskolák 
községivé alakitása kérdésében. Figyeljük meg a rendeletnek az 
alapelveket óvatosan kifejező nemleges formáját: , nem ellenzi, nem 
akadályozza és nem gátolja a községi iskolák állítását, Aa azok a 
törvény korlátai között történnek." Érti ezen azt, hogy az összes 
dologi és személyi költségeket és kiadásokat a község hordozza. 
Sőt kijelenti, ,hogy mihelyt a községek saját vagyonukból a törvény 
kivánalmainak megfelelő jól rendezett községi iskolákat állitanak, 
több helyt Aajlandó lesz felekezeti iskolánkat — melyet úgy is 
hiveink csak túlfeszitett áldozatkészséggel s a szükség által paran- 
csolva tudtak eddig is fenntartani — megszüntetni. A fennebbiek- 
ből következik, hogy minden felekezeti iskolánkat, mint szükségest, 
mindaddig fenntartjuk, mig a községek magok a törvény kivánal- 
mainak megfelelő iskolákat nem állitanak. Meglevő iskoláink eme- 
lésére minden lehetőt megtétetni óhajtunk, de új iskolák állítását 
csak akkor engedélyezzük, ha a törvény kivánalmainak megfelelő 
anyagi alappal birnak. De ,megfoghatatlannak és lehetetlennek" 
tartja, hogy az állam minden egyes eklézsiával külön egyezményre 
lépjen, még pedig úgy, hogy az eklézsia érdekét tartsa szem előtt. 
Pedig nekünk lemondani arról, ami az egyházé, a községnek adni 
azt, ami az eklézsiáé, nem lehet és nem szabad s erre jogosítva 
egyik eklézsia sincs. Eklézsiáink nincsenek abban a helyzetben, hogy 
bár a legüdvösebb célra is a községek számára áldozatokat hoz- 
hassanak ,s a tanács minden olyan törekvés ellen, mely eklézsiáink- 
nak iskolatelkeit, iskolaházait, jövedelmeit és kepéit a községek 
számára bármely célból átadatni megkisértené, határozottan tiltako- 
zik, minden ily eljárást sérelmesnek, törvénytelennek és érvénytelen- 
nek nyilvánit." Ebből az óvatos fogalmazásu rendeletből két dolog 
tűnik ki: egyik az, hogy az egyház a községi iskolának nem elvi 


1 A vallás és közoktatási miniszter jelentése a közoktatás . állapotáról. 


Ker. Magvető, 1871. 
2 Ker. Magvető, 1870. 157—160 I. 

ellensége; a másik: hogy félti az eklézsiáknak sok nélkülözéssel 
összekuporgatott s eddig megmentett vagyonát. 

Fölvethető a kérdés, aminthogy az állami népoktatás heves 
sürgetői fel is vetették, hogy vajjon jogosult voit-e az egyházi 
vagyon oly féltő védelme? Erre csak azt mondhatjuk: az akkori 
vezetők lelkében még élénken élt az 1856—57. évek iskolamentési 
élménye: az egyetemes egyházi rovatalnak nemcsak az emléke, 
hanem a terhe is nyomta a lelkeket még mindig. Sőt 1876-ban, 
tehát 20 évvel a megajánlás után még azt kénytelen jelenteni a 
vezetőség a főtanácsnak, hogy akadt olyan, aki kötelezvényének 


jogérvényességét s igy fizetési kötelezettségét is tagadta azt állitván, 


hogy kötelezése csak pro forma történt az akkori kormánnyal szem- 
"ben; olyan is, ki kötelezvénye visszaadását kérte, mert az esperesi 
bizottság annak idején úgy nyilatkozott, hogy a kötelezettség a 
Bach-kormány bukásával megszűnik. Sőt olyan is akadt, — nil novi 
sub luna! — aki azt mondta, hogy e határozatot csak egy nehány 
Kolozsvárt lakó tanácsos hozta, kik gazdagok, mindennel jól el 
vannak látva.! 

Volt azonban ennek a kérdésnek egy olyan vonatkozása, amely 
a vezetők lelkében nem foglalta el a jelentőségéhez mért centrális 
helyet s ez: nemzetiségi oldala. A nemzetiségi kérdés lávája fölött 
nyugodt öntudattal és gondtalanul álltak vezetőink, mintha ez a 
probléma nem is léteznék. S nem vették észre, hogy amig a mi 
felekezeti iskoláink száma évről-évre apad — ugy?nez volt a hely- 
Zet a reformátusoknál is —, addig a szászok és románok iskolái- 
nak száma nemcsak nem apad, hanem gyarapodik. Kovácsi az egy- 
házi képviselő tanács évi jelentésében azzal nyugtatja meg a lel- 
keket — hogy ne mondjam : áltatja magát —, hogy iskoláink száma 
tulajdonképen nem apad, hanem csak átváltozik községivé s 1883 
óta — egy új áramlat következtében — államivá. Söt Daniel fő- 
gondnok az 1883 évi főtanácsot megnyitó beszédjében kifejezi azt 
a véleményét, hogy ragaszkodik ugyan az autonómiához, de a fele- 
kezetek féltékenységében nem osztozik. Az állami felügyelet és ellen- 
őrzés jogát, , mely nemzetiségi szempontból indokolt volt", helyes 


volt körvonalozni, hogy megszünjenek a kormány és egyházak közötti 


surlódások. És: ,ha elemi iskoláink száma apad, az nevelésügyünk- 
nek csak előnyére válik, jobb berendezés, több tanitó alkalmazása 


: Az Egyházi Képviselő Tanács jelentése a Zsinati főtanácshoz,. Ker, 
Magvető, 1876. 316 I. ; 

által". Ime ilyen messzire ment egyesek lelkében a gondolat egy- 
oldalú kialakitása. De az senki lelkében nem ötlött fel, hogy ez az 
irány valaha magyarságunk érdekei ellen fordulhat. Nem vádemelés 
ez, hanem ténymegállapitás azzal a megjegyzéssel, hogy a szász és 
román tanitásnyelvű iskolák számának gyarapodása mindenesetre olyan 
jelenség volt, amely meggondolkoztathatta volna vezetőinket. Aini- 
ként az Erdélyi Múzeum-Egyesületnek az állammal kötött szerző- 
déses viszonya tárgyalása alkalmával épen a mi sorainkból Kozma 
Ferenc adott hangot egy sötét gondolatnak, mely azóta fájdalmunkra 
megvalósult. 

Különben az egyházi képviselő tanács lelkében élt egy ki nem 
mondott félelem, élnie kellett, mert dacára az 1870-ben leszö- 
gezett alapelveknek, álláspontja az évek folyamán némi ingadozást 
és bizonytalanságot mutat. Kezdetbeli álláspontjának lényege az, 
hogy nem ellenzi, nem áll útjába a megindult áramlatnak. Öt év 
múlva mintha valami igazolásnak és mentegetőzésnek szükségét 
érezné, azt jelenti a főtanácsnak, hogy iskoláink községivé tétele 
érdekében ,a maga részéről seholsem kezdeményezett". 1876-ban 
az új püspök jól átgondolt és szervesen felépített programmjában 
, egyházunk sajátszerű intézményeit félti, még pedig saját magunk 
közönyétől". Kétségtelen, hogy itt régi felekezeti iskoláinkra gon- 
dol, melyek leapasztását és átváltoztatását az idők szelleme kikez- 
dette. Ez annál bizonyosabb, mert két évvel később a képviselő 
tanács a főtanácsnak azt jelenti: ,ószintén megvallva az E. K. 
Tanács nem örömmel veszi felekezeti iskoláinknak községiekké vagy 
államiakká való változtatását". 6 év múlva pedig, 1884-ben a püs- 
pöki jelentés fájdalmasan mondja: ,az iskolamesterség inkább csak 
cim... tisztük alig terjed ki egyébre az énekvezérségnél". Ez idő- 
ben 38 iskolánk már átváltozctt községivé, 7 megszünt. Ez után 
olvassuk ezt a szomorúan jellemző kijelentést: ,, Mindenesetre oly 
fünemény iskoláinknak s ennélfogva népnevelésünknek és mesteri 
állomásainknak az átváltozása, hogy azzal rövid időn tüzetesen kell 
foglalkoznunk". 

Tehát a törvény alkotása után 14 év mulva, az új püspök 
kormányzásának 8. évében ébred tudatára a tanács a való helyzet 
sivárságának, mikor látja, hogy az iskolák rendre kerülnek ki hátó- 
sága alól, látja, hogy a vallási közöny és egyháziatlanság terjed, az 
áldozó készség csatornái dugulnak el, iskoláink száma felére apadt 
s csak ekkor eszmél rá arra a feledatára, hogy e kérdéssel tüzete- 
sen kell foglalkoznia. Az új püspök új felfogást hozott a dolgok 

intézésébe, de nem elég erélyt arra, hogy a meginditott áramlatot 
feltartóztathatta, vagy más irányba terelhette volna. Aztán pénzügyi 
és gazdasági kérdések is igen lefoglalták a lelkeket, hogy sem az 
iskolával való tüzetes foglalkozásra idejük maradt volna. Mert azt 
alig nevezhetjük annak, hogy a népoktatási vallástanitási terv újra- 
dolgozását kimondják és elrendelik. Tervszerű és céltudatos iskola- 
politikának némi nyoma — de csak a múlttal szemben —, hogy 
iskolák átváltoztatása ügyében 1878-ban szerződés kötését és annak 
előleges felküldését rendelik el. Ez mindenesetre az új püspök 
hatása, ami annál szembeötlőbb, mert 1870-ben a tanács még 
, megfoghatatlannak és lehetetlennek" mondotta, hogy az állam min- 
den eklézsiával szerződést kössön iskolájára nézve, 

De e kérdés tüzetes kifejtése önálló tanulmány feladata volna, 
meiyre más alkalommal talán visszatérünk. Mostani feladatunk csak 
az, hogy történelmi környezet-rajzot adjunk ahoz a munkához, melyet 
Kovácsi előbb mint tanügyi, 1876-iól fogva haláláig mint közigaz- 
gatási jegyző kifejtett. Utóbbi megbizatása sokkal fontosabb, mert 
a tanügyi jegyző csak az iskolai élet sablonos napi közigazgatását 
és rendlartását intézte. Minden lényegesebb iskolapolitikai elvi kér- 
dés — lucus a non lucendo — a közigazgatási jegyző hatáskörébe 
tartozott s igy Kovácsira hárult a feladat, hogy a tanügypolitika 
elvi kérdéseiben álláspontot fogialjon el, vagy a tanács álláspontjá- 
nak tolmácsa, megörökitője legyen. 

Kovácsi álláspontja a népiskolai törvény s az államo- 
sitás kérdésében. Külön megvilágitást érdemel Kovácsi ÁHÁSANÁNB 
az iskolaügy államosítása kérdésében. 

E tekintetben első nyilatkozatát 1871-ben olvassuk, midőn 
Eötvös 1870. évi utolsó jelentését ismerteti.! Eötvös a népoktatás 
haladásának sok akadályát sorolja fel. Kovácsi a legnagyobb aka- 
dálynak azt tartja, ,hogy a törvény a különböző érdekek, előitéletek 
és féltékenykedések kiméiése miatt nem lehetvén eléggé radikális, 
határozatlan, laza állapotba és viszonyok közé hozta magát az 
ügyet". Nem vitatja, hogy a nevelés jogilag az államot vagy egy- 
házat illeti-e. Az általános műveltség és, nyilvános szabadság, a 
szabad szónak és sajtónak jelen korában neki , tökéletesen mindegy, 
hogy az állam vagy egyház kezében van-e, csak legyen egység a 


vezetésben, amit a 38. t. c. által teremtett viszonyok között nem 
találunk", 


! Keresztény Magvető, 1871. 

A kérdésben tehát nem foglal el határozott álláspontot, hanem 
megkerüli. Felekezeti tanári állása akadályozza, hogy nyiltan kimondja 
azt, amit szive érez. Ez pedig az államosítás. Kitünik ez minden 
sorából, amit e kérdésben leirt, amint a következőkben látni fogjuk. 

A törvényteremtette viszonyok lazaságát és határozatlanságát 
abban látja, hogy a népnevelés ügye még ma is — 1871-ben irja 
ezt — úgyszólva kizárólag a felekezetek kezében van. A tanfelügye- 
letnek nincs más szerepe és hivatása, minthogy az egyházakat 
munkálkodásukban ellenőrizze. Szellemileg semmiben, anyagilag 
csekély mértékben segiti őket. Tehetetlen szerv, nincs kényszerítő 
hatalma. A közigazgatási közegek felmentve érezték magukat a tör- 
vény után eddigi teendőik alól. Igy történt, hogy a népnevelés ügye 
jelenleg ,egy közös birtok, melyet nem épen előnyére igen sokan. 
gondoznak". S bár a felekezeti ellenszenvet és féltékenységet nem 
tartja jogosultnak és igazoltnak s örömmel fogad minden lépést, 
, mely a felekezeti eszmék megtörésére" s a választó falak lerontá- 
sára irányul, mégis hálás az egyházak iránt, hogy a törvény által 
teremtett , félszég állapotban" a népnevelés ügyét nem dobták el 
maguktól, mert ha kiadták volna kezükből, , népünk nevelésének 
ügye egészen megszünt volna". S bár , helyteleníti az egyházak 
jajveszékelését", még sem birja átlátni a jelentés ama tétele igaz- 
. ságát, hogy ,az állam az egyházak segitségére sietett a népneve- 
lési törvény által". Mert az egyházak minden segedelem nélkül 
hagyattak, sőt minthogy Erdélyben nem voltak községi és állami 
iskolák, ,a kormány közegei, hogy munkakörük legyen, a feleke- 
zetek jobb karban levő népiskolái községi iskolákká leendő nyi- 
latkoztatásában fáradoztak". 

Ime ugyanazon cikk eleje és vége között — ingadozás a fel- 
fogásban. Az elején még tökéletesen mindegy neki, kinek a kezé- 
ben van a népnevelés ügye, a végén már megállapitja, hogy a baj 
az, hogy igen sokan gondozzák. Három évvei később! azt mondja : 
a szükséges észszerü felügyelet hiányának oka az, hogy a népne- 
velés tényleg nem az állam, hanem az egyházak kezében van. , Ez 
okon részint a joghoz való ragaszkodás, nagyobbára pedig az 
eléggé nem kárhoztatható felekezetiesség és felekezeti féltékenység 
miatt, a köznevelés nem csekély kárára, az állam és a különböző 
egyházak mondhatni ellenségekként állnak egymással szemben". S 
mikor fejtegetésében odaér, hogy közvetlen felügyelőknek legilleté- 


1 Közvetlen felügyelet. Néptanitók Lapja, 1874., 271. 1. 

kesebbek volnának a papok, ezt nem vitatja tovább, mert cikke a 
Néptanitók Lapjában elsősorban a tanitóknak szól s előttük ez az 
eszme nem rokonszenves, ,nem időszerű". 

Pár évvel később, 1882-ben, az 1879/80. és 80/81. évi minisz- 
teri jelentés! 10 évre visszamenőleg nagyon tanulságos visszapillan- 
tást vet a népoktatás állapotára. Egynéhány adatát ideirjuk : 1869- 
ben állami iskola egy sem volt, most van 266 ; községi több 1190-nel, 
mint 1869-ben, róm. katolikus föbb 194-gyel, gör. kat. és gör. keleti 
több 365-tel, ág. ev. több 46-tal; ref. kevesebb 128-cal, unitárius 
kevesebb 35-tel. Az abszolutizmus szorongatásai közben volt 108 
iskolánk, tehát minden egyházközségben, 1869-ben 100?, tiz év 
mulva már csak 65. A miniszteri jelentés azt mondja, hogy az 
ország keleti részében a felekezetek oly helységekben, amelyekben 
állami vagy községi iskola állíttatott, felekezeti iskoláikat megszün- 
tették. Kovácsi helyeslően állapitja meg, hogy a magyar felekezetek 
, készséggel csatlakoztak a törvény által teremtett viszonyokhoz" és 
sajnálja ,a partikulárizmus és nemzeti féltékenység sugalta nemze- 
tiségi iskolák gyarapodását. Három évvel később?, az 1882/3. és 
83/84. évi miniszteri jelentést ismertetvén, megjegyzi, hogy 15 év 
alatt, a népiskolai törvény alkotása óta, az akkor létezett 100 isko- 
lából 45 szünt meg felekezeti jellegü lenni. Ennek oka az, hogy az 
egyház a népnevelés emeléseért nemcsak beleegyezett, hanem oda- 
kivánt hatni, hogy községi vagy állami iskolák létesülhessenek : 
apadás helyett tehát valósággal csatlakozás történt. Az állam eddig 
a belga-rendszert követte s felekezeti iskolákat állami segéllyel köz- 
ségivé változtatott. Most a centralizáció érdekében új áramlat indult : 
állami iskolák állítása, amit igazságtalanságnak tart, mert az ilyen 
községek lakói az 59/0-os iskolai adón kivül fel vannak mentve 
minden iskolatartás terhe alól. A felekezeti iskolák tartói pedig a 
teher mellett még adójukkal is hozzájárulnak az állami iskola terhéhez. 

Négy évvel később a miniszter 1886/87. évi jelentésének ismer- 


k 
! 
4 
j 


í 
sin ndtzárü tár SÓS ta ta stős szülök 


mit töltés été Adná asát 


tetésében! ezt olvassuk : , Tiszteljük a felekezetek autonóm hatás- 


körét, de emellett el kell ismernünk a kormánynak azt a jogát, söt 
kötelességét, hogy tudja, mi történik az országban", Hogy a magyar 
tanitásnyelvű iskolák száma szaporodott, annak örvend, de nem 


1 Keresztény Magvető, 1882. 
2 Honnan és miért ez az apadás, nem tudom. 
$ Keresztény Magvető, 1885. 


1 A vallás- és közokt. miniszter 1886/7. évi jelentése. Család és Iskola, 
188957. OSSEZZE BÖBE 

nemzetiségi, hanem humánus szempontból, mert a polgárok érdeke 
követeli, hogy az ország nyelvét tudják. Nem botránkoözik meg azon, 
hogy még 5145 nem magyarajkú iskola van. De a vegyes tanitás: 
nyelvű, vagy amint ő mondja : vegyesajkú iskolát abnormisnak tartja; 
mert minden vegyesajkú iskola rossz iskola, , szükségképen olyan- 
nak kell lennie". Az 1879. évi törvény, mely rendeli, hogy minden 
népiskolában tanittassék a magyar nyelv, ,épen oly lehetetlen, mint 


felesleges". Bizonyság erre az, hogy életbeléptetése után 10 évvel, 


az érdekelt 5445 iskola közül 4577, vagy épen nem, vagy ered- 
mény nélkül hajtotta végre. , A nem magyarajkú néptanitók számára 
rendezett tanfolyamok költséges kisérletek." , Nagyon csekély értékű 
tényezőnek" tekinti azt, hogy a másnyelvű milyen nyelven tanúl, 
vagy imádkozik, vagy igazítja ügyeit. 

Az 1887/88. évi jelentésből azt látja!, hogy az iskolák 939/0-a 
még a felekezetek kezében van. Nem örvend e tények. , Részemről 
nem dicsekvésből, de méltánylattal emlitem fel unitárius hitrokonaim 
azon tendenciáját, hogy felekezeti iskoláikkal készséggel csatlakoztak 
a községhez s ahol állami iskola állittatott, községi iskolájukat 
beszüntetvén, tankötelés növendékeiket az állami iskolába utasitották 
s 108 felekezeti iskolájukból ma már csak 45 lévén, legalább lépést 
tettek a népoktatás saeculárizálására". j 

Csak bámulni tud azon, hogy akkor, mikor az állam kellő 
számu, jó képezdét tart, felekezetességi és nemzetiségi viszketegből 
képezdéket tartanak s az állam még tetemesen segedelmezi a különc- 
ködésükben.2? Egy év mulva? ismétli e felfogását s hozzáteszi : fenn- 
tartásuk teljesen indokolatlan, nem felelnek meg a követeléseknek, 
amint tapasztalatból jól tudjuk. Sajnálattal látja s elfogultságnak 
tartja, hogy felekezetek is tartanak fenn tanárképezdéket, papnövel- 
déikkel kapcsolatban. A miniszter 1886/7-ben panaszolja, hogy a 
felekezeti tanitóképzők 3, sőt némely helyt 2 évfolyamuak, mire 
Kovácsi felteszi a kérdést: vajjon szükséges és indokolt-e a képez- 
dei tanfolyam 4 évre való terjesztése? 0 megmaradt volna a 3 éves 
tanfolyammal. De elvileg nem tartja indokoltnak a felekezeti képzők 
létezését. Már verseny is van az állami és felekezeti képzők között 
az ügy hátrányára, az állami képzők előnyére. , A felekezeti képzők- 


nek mulhatatlanul fogyatékosoknak kell lenni." A következő évben 


1 Család és Iskola, 1890, 97., 109., 118. 1. 
2 Keresztény Magvető, 1884. 

3 Keresztény Magvető, 1885. ; 

4 Család és Iskola, 1889. 57, 65, 77, 85 I. 

örvend, hogy a miniszter kezd erélyes lenni a felekezeti képzőkkel 


szemben, melyeknek két hibáját látja. Egyik az, hogy nincsenek 
gyakorló iskoláik. A másik, hogy nem önállók, ami azt teszi, hogy 
a papnevelő intézet vagy gimnázium némely osztályaira ráfogják, 
hogy képezdék.! 1891-ben ilyenek fenntartását anomaliának mondja, 
mely az embereket gyűlölködő, elfogult csoportokra, felekezetekre 
osztja. ,Egy országban egy politikai nemzet és egy politikai nyelv 
lehet, de társadalmi nemzet és nyelv bármennyi. Ezért veszélyesek 
a felekezeti képezdék." Gyakorló iskola nélkül semmit sem érnek. 
Nem nevelnek valódi tanitókat. Kevés készülettel, fogyatékos tudás- 
sal bocsátják el őket. , Különcködés és vergődés" ez, mely csak 
akkor volna indokolt, ha nem volnának állami képzők.? , Felekezeti 
jogakadémiának" nincs ,létoka". A felekezetek okosan tennék, ha 
a költséget hasznosabb nevelési célra forditanák." Felekezeti keres- 
kedelmi iskola léte ,indokolatlan."" Nálunk a jogi tanszék  felálli- 
tását is úgy itéli meg, hogy többen , elvitathatatlanul jó szándékkal, 
de korlátolt felfogással és elfogultsággal" buzgólkodtak azon, mert 
az legalább is felesleges volt." 

Ime látjuk: Kovácsi az oktatásügy államosítása kérdésében 
nem egészen őszinte. Kezdetben mindegy neki, hogy az oktatás 
kinek a kezében van, az államéban vagy a felekezetében, de később 
anélkül, hogy elvi álláspontra helyezkedne, minden kétséget kizá- 
róan nyilatkoznék, elsodródik eredeti álláspontjától mind közelebb 
az államosítás gondolata felé. Az egyház az 1848 évi 20 t. c. meg- 
hozatala utáni lelkes hangulatában és örömében olyan kijelentéseket 
tesz a nevelésügy kérdésében, melyeket nehány hónappal későbben 
kiküldötteinek adott utasitás szavaiban kénytelen elburkolni és elhal- 
ványitani, sőt visszaszivni. Kovácsi felfogása az ellenkező útat tette 
meg : kezdetben óvatos, mérsékelt, a túlzó nacionalista eszmeáram- 
atot nem helyesli, éles és megfontolt, higgadt szavai vannak a 
magyar nyelv tanitásának erőltetése ellen. De élete vége felé, a 
80-as években a nemzeti gondolat mindjobban úrrá lesz lelkén s 
felfogása kezd mindjobban az államosítás irányába tolódni. Lelkét 
kezdik politikai szempontok és gondolatok irányitani. Aki az 1879 
évi törvényt lehetetlennek mondotta, a vegyes ajku iskolát abnor- 


! Család és Iskola, 1890. 97, 109, 118 1. 
? Család és Iskola, 1891. 153, 165. 

3 Keresztény Magvető, 1884. 

4 U. o. 1885. 

5 Mikó Lőrinc életrajza, U. o. 1871. 


— 186 — 


Mese ek E KOVÁCSI Antal. L 
mitásnak, a tanulás, imádkozás nyelvét csekély értékü tényezőnek, 
az két év mulva már arról beszél, hogy csak egy politikai nemzet 
. és egy politikai nyelv lehetséges. 

. Valláserkölcsi nevelés a népiskolában. Kovácsi állandó 
éber figyelemmel kiséri a közoktatás terén felvetődő kérdéseket s 
alapos és erős meggyőződésen épülő nézeteivel és birálataival vezető 
egyénisége lesz az egységes magyar közoktatás kifejlődésének. 

Még a népoktatási törvény hozatala előtt népnevelésünk egyik 
ntévedését" abban látja, hogy a népiskolának igen magas célt 
tűzünk ki s igen sok, oda nem illő tárgyat viszünk be a tantervbe. 
, Nevetséges" az a mozgalom, hogy az anyanyelv grammatikáját 
akarják ott tanitani. , Jobb keveset jól megtanitáni, mint sokféléből 
. valamit zavarosan", mondja Brassai szellemében. S ha obscuran- 
tizmussal vádolják is, kimondja, hogy ,a vallásos és erkölcsös 
nevelésen és oktatáson kivül az olvasás és iráson, a honismén s 
a gyakorlati, különösen fejbeli számításon kivül több nem lehet" 
a népiskola tárgya.! Pár év múlva Eötvös utolsó évi jelentését 
szemelgetve megismétli felfogását: , hűen és tántorithatatlanul" áll 
ama nézete mellett, hogy népiskoláinkban inkább keveset, de jól 
és értelmesen tanitsunk.? 

Mikor Eötvös népoktatási törvényén dolgozik, ugyanakkor 
Kovácsi történelmi visszapillantást vetve megalkotja a felfogása sze- 
rinti iskolát. Az 1839 évi főtanács Aibásan szervezte a népiskolát, 
— mondja Kovácsi? — mert a népiskolákat és a gimnáziumot meg- 
előző iskolákat azonos természetüeknek tekintvén, egy tantervet adott 
nekik. Mi hozzátehetjük: a főtanács csak annyiban hibázta el a 
dolgot, hogy még mindig a II. Ratio gondolatkörében élt, amely 
nem ismerte még fel a népnevelés sajátos feladatát s az alsóbb 
iskola taritervét a gimnázium célja szerint idomitva állitotta össze. 
A valódi népiskola gondolatát a 40-es évek szülték, dé még a 48-as 
törvényhozásnak sem volt ideje törvénykönyvbe iktatni. Erre csak 
a kiegyezés utáni alkotmányos élet kerithetett sort. Kovácsi már 
tisztán láthatta, hogy merőben különböző a népiskola és a gimná- 
ziumokra előkészítő iskolának nemcsak a feladata, hanem a tanitás 
módjai, ideje, eszközei is. És ha azonos szervezetet adunk, az 
, szükségképen mindkétféle intézetriek kárára és hátrányára lesz." 


1 Tévedésünk a népnevelés ügyében. Ker. Magvető, 1867. 
2 A vallás és közokt. miniszter jelentése a közoktatás állapotáról. Ker. 


Magvető, 1871. 
3 Népiskoláinkról. Ker. Magvető, 1868. 

Ő a népiskolának egészen más szervezetet adna. A népiskola önálló, 
bevégzett teljes nevelő- és tanintézet. Célja: az erkölcsiséget szilár- 
ditani, hogy az iskola moralitása a falu moralításának ellenőre, 
istápja legyen. Eszköze: a vallás. És ezért a népiskolának határo- 
zottan vallásos irányunak kell lenni. Mert fájdalommal látja, hogy 
az értelmi fejlettséggel nem mindig jár együtt a jóság és nemesség. 
Pedig tudja, hogy a római népet a pietas, a vallásos hit tette 
naggyá. Ehez az alapgondolatához egész életén át belső meggyő- 
ződéssel ragaszkodik. Örömmel látja a népiskola derekas működése 
következtében az ismeretek terjedését. De az erkölcsi élet sok Szo- 
moru jelensége előtt nem huny szemet. Nem találja ,a vallás- és 
erkölcsi életnek azt az egyszerü bensőbb nyilvánulását, azt a kere- 
setlen, egyszerü egyenességet, a közügyekben a hittel párosult önzet- 
len, csendes munkálkodást, az elvekhez és meggyőződéshez való 
kitartó ragaszkodást és a cselekvésnek ezek alá való szigoru ren- 
delését." Mindezeknek okát abban látja, hogy , köznevelésünknek 
nem alapja a vallásos oktatás." Két évvel később, életének utolsó 
évében is arról panaszol, hogy a nem felekezeti népiskolákban 
,a vallás- és erkölcsoktatás egészen mellőztetik."? c 
Alljunk meg ennél a gondolatnál egy percre. Kovácsi nem 
élte át a világháborut, a nyomában járó forradalmakat s nem vol- 
tak szivettépő élményei a háboru utáni közélet erkölcsi leromlásáról, 
S mégis teljes joggal vélt panaszkodhatni az erkölcsi közszellem 


hiányáról, melynek okát abban látja, hogy az állami népoktatásnak . 


nem középponti tárgya a valláserkölcsi oktatás. Nem kutatom most 
azt, hogy ellenmondást látunk-e felfogása és ama másik között, 
hogy neki mindegy : az egyházak vagy az állam kezében van-e a 
népoktatás. De rá akarok mutatni arra, hogy nekünk ma, a nagy 
háboru után, százszor több okunk van panaszolni az erkölcsi köz- 
szellem sülyedéséről s ezt a szomoru jelenséget sok egyéb mellett 


a felekezeti iskola háttérbe szorulásának is tulajdonitani, Mikor az 


imperium változás után Románia az oktatásügyet egységesíteni s 
Erdéiy régi felekezeti iskoláit is államositani akarta, a görög keleti, 
de főkép a görög katholikus egyház vezető férfiai ebben a felfo- 
gásban küzdöttek régi iskoláik fenntartása mellett. És a kisebbségek 
ebben a meggyőződésben védelmezték iskoláikat. Hogy álláspontjukat 


" A tanitás és nevelés új jellege. Felolvasás a Dávid Ferencz Egyesü- 
letben. Unitárius Közlöny, 1889. 


§ A vallásos és erkölcsi élet előmozdításának eszközei. Felolvasás a 
Dávid Ferencz Egyesület torockói közgyűlésén, Unit. Közlöny, 1891. 


—— 188 — 


Kovácsi Antal. 


nem tudták érvényesiteni, az nem az érvek gyengeségét mutatja, 
hanem az állami akarat hatalmát. 

Nagyon figyelemreméltó az, ahogyan Kóvácsi ezt a vallásos 
oktatást elképzeli. Figyelemreméltó, mert Erdély multjának sajátos 
vallásos közszelleméből nő ki. Erdélyben a vallások egyenjogusága 
és a lelkiismereti szabadság törvényekkel biztositva levén, , a vallási 
türelem a közszellem egyik jellemvonása lett", mert vallásos jellegü 
volt a köznevelés is. Az 1868 évi törvény alapján megindult vallá- 
sos nevelés eltávolodott ettől az iránytól. A racionalizmus tanitá- 
sával szemben hirdeti, hogy kétféle igazság van: egyik az, melyet 
a józan ész felfog, másik meg az, , melyet csak az isteni kijelen- 
tésben nyújtott hittel tudunk felfogni, megérteni." És a morál elvei 
, csak a kijelentés által nyújtott vallásos hitben kapják meg valódi 
magyarázatukat, szentesítésüket." 

Miben tért el a népnevelés a vallásos iránytól? Abban, hogy 
nem igazi vallást, hanem dogmákat és hitcikkelyeket tanit, melyek 
csak múló jelenségek s az emberiség műveltségi foka és felfogása 
szerint egyre változnak, mig a keresztény vallás alaptételei: Isten 
létele, gondviselése, jósága, az embernek Istenhez való. viszonya, 
lelkünk halhatatlansága, Jézus tanitásai s az aszerint való keresz- 
tény jámbor élet stb. örök igazságok, mindig . fennállanak. A mai 
vallásos nevelés legfeljebb csak felekezeti. A mi társadalmunk nem 
vallásos, hanem felekezetes — vallásos hit nélkül. Csodáknak idő 
előtt való tanitása csak hit nélkül való rituálizmusra vezet. Vallást 
kell tanitani, miként Hollandiában, vagy az Egyesült Államokban, 
nem dogmákat. 

Ennek az élfogulatlanul szabadelvű vallásos felfogásnak abban 
a szellemtörténeti eszmeáramlatban van a forrása, mely a 17 és 18. 
században Angliából és Hollandiából indulva elárasztotta Európa 
nyugatát s hozzánk a 18. század végén II. József abszolutisztikus ural- 
kodása után jutott el, de intézményesen csak a 48-i törvényhozás 
szabadelvű törvénycikkeiben jut kifejezésre. Ez a mozgalom a fel- 
világosodás. A közoktatás terén Németországban a 48-i forradalmak 
politikai zavarai között sajátságos formák között nyilvánult. A század 
elején Pestalozzi, a végén Herbart pedagogiai gondolatrendszere 
uralta a lelkeket. A század közepe olyan korszak, melyben a peda- 
gógiai szellemet reakciós politikai és egyházi áramlatok zavarják. 
A porosz állam fellendülése után azonnal jelentkeztek e reakciós 
hullámok, először a politika, azután az oktatás terén. Pestalozzi 
szelleme háttérbe szorul s hangsúlyozni kezdik az egyházi dogmai 

oktatást. A politikai reakció a közélet minden baját az iskolának 
tulajdonítja. Azt mondótták, hogy aláássa a felsőség iránti enge- 
delmességet, lerombolja az egyház tiszteletét, a vallásosság alapjait. 
Ezért a kormányok az egyházi hatóságokkal egyetértve a népneve- 
lést vissza akarták terelni a régi mederbe s a tanitóképzést a régi 
egyházi korlátok közé szoritani. Az 50-es években három reakciós 
szellemű szabályzatot adtak ki. 

Természetes volt, hogy ez a törekvés a tanitóság lelkében 
heves ellenállást váltott ki. Követelték, hogy az iskola legyen tisztán 
állami intézmény, szabaduljon fel a papi felügyelet alól. Heves harc 
kezdődőtt, amely egészen a 60-as évekig tart. A tanitóság élén 
Diésterweg áll, a berlini városi tanitóképzőnek 1832—47-ig igazga- 
tója. Meggyőződése, hogy az iskola áldás az országra s a tanitó 
a népre nézve az, ami a nap a világegyetemben. Pestalozzi törekvéseit 
folytatja, de a liberálizmus álláspontjáról s az uralkodó állami peda- 
gogiával egyenes ellentétben. Ezért összeütközésbe jő hatóságával 
s távoznia kell állásáról. Az ütközés legélesebb pontja az volt, hogy 
követelte az iskolák és tanitók megszabaditását a papok. felügye- 
letétől s a vallásos oktatás reformját. Felekezetnélküli, bibliai keresz- 
tény vallásoktatást követelt az iskolában. A dogmai oktatás szerinte 
nem az iskola, hanem az egyház dolga. A keresztény vallás a leg- 
fenségesebb és legtökéletesebb vallás, de nem egy és azonos a fele- 
kezetektől hirdetett egyházi tanokkal. 

Mikor ez eleven tollal és szenvedélyes lélekkel vitatott fejte- 
getéseket olvassuk, mintha Lessinget hallanók. Lessing is azt mondja, 
hogy ,a dogmák koruk vallásos világnézetének kifejezése" és mint 
minden emberi nézet és vélemény, a történelmi fejlődés törvénye 
alatt állanak. Lessing is azt hirdeti, hogy a természetes vallás — 
vagy saját kifejezése szerint — a humanitas vallásának célja az 
emberiség nevelése; ez a Krisztus vallása, de nem azonos az egy- 
házak keresztény vallásával. Ezért kiált fel Diesterweg újra és ujra: 


Lessing für immer! S ezért mondja őt és Schleiermachert , isteni 
emberek"-nek, 


Diesterweget tehát a 18. század politikai és vallási liberáliz- 


ttal ke ás ad Alatta atták Ká 


slttstlLhtuzkkeztmmnék 


musa vezeti oktatásügyi kivánalmaihoz. Ezért kivánja, hogy az állam, 


na nemzet formája" szervezze az iskolaügyet s nem a község és 
nem az egyház. Csak a régi iskola volt , egyházi iskola", amint a 
reformáció után megszületett. Az új nem , leánya az egyháznak", 
miként ,a protestantizmus sem fia a pápaságnak". Most az iskola 


valami denevérszemű állapot az állam és egyház között, mint a 

denevér az emlősök és madár között", A vallásoktatást sem szabad 
felekezetivé tenni, hanem felekezetnélkülinek, általános vallásosnak, 
,az észen, természeten és valláson alapulónak" kell lennie. A káté 
sfakönyv". Lehet, hogy a 16. században nem volt az, ma az. Ezért 
az iskolából ki kell dobni.! 

Mikor Kovácsi a berlini egyetem filologiai és neveléstani elő- 
adásait hallgatta, akkor dult leghevesebben a harc a városi hatóság 
és Diesterweg meg hivei között. Ez a küzdelem a hivatalos útról 
a hirlapok és folyóiratok hasábjaira, később a parlament politikai 
foruma elé terelődött. Az ifjuság, közöttük Kovácsi, szomjas lélek- 
kel figyelte a küzdelem fázisait s boldogan telitette lelkét a vitatott 
eszmék erejével. S igy történt, hogy Kovácsi a vallásoktatás kérdé- 
sében Diesterweg közvetítése útján Lessing és Schleiermacker , ter- 
mészetes vallásának" hive lett. Késői bajnoka a felvilágosodás 
vallási felfogásának, melyről sokan kicsinyléssel nyilatkoztak, de 
amelyről megállapithatjuk, hogy még ma is sokkal több hive van, 
mint amennyi tudatosan annak vallja magát. 

És ez az oka annak is, hogy az állami vagy felekezeti 
iskola kérdésében elvi álláspontja háttérbe szoritásával vagy legalább 
elhalványitásával — amit felekezeti tanári állása magyaráz — nem 
vallott szint, hanem elsiklott a kérdés felett azzal, hogy mindegy 
neki, kié az iskola, az államé vagy az egyházé, csak legyen az az 
iskola jó és terjessze a nép között a vallásos szellemű kulturát. 

Kovácsi vallásos világnézetének megértése végett messzire 
vissza kellett mennünk. Egyébiránt meg kell jegyeznünk, hogy 
vallásos világnézetének alapgondolatait már magyar unitáriusoknál 
is megtaláljuk: a vallás kettős forrására és a felekezetességre vonat- 
kozót. Kovácsi felfogása a józan észt és a kijelentést tartja a vallás 
kettős forrásának. Ez a felfogás különbözően szineződik unitárius 
. gondolkodóknál. Molnos Dávid 1816-ban azt hirdeti :? , Nagyon 
derék vezér ugyan a kijelentés, de az az élet minden környülállásaira 
ki nem terjedhet . . . Azért az élet szövevényein keresztül egyetlen- 
egy mindenkori vezérünk a józan gondolkodás". Az embert elme- 
béli tökéletesedésében akár tudatlanságból, akár intereséből akadá- 
lyozni, a legnagyobb alacsonság, a kimondhatatlanságig való utála- 
tosság, ,melyhez nincsen hasonló felség megsértése" — mondja 


1 Rein: Pádagogik in systematischer Darsteliung. Langensalza, 1910— 
12. és Barth : Geschichte der Erziehung, 1920. 
2? Halotti beszéd P. Horváth Miklós felett. 

1807 évi ádámosi Zsinati papszentelő beszédében. Tehát a józan 
ész a hit és vallás egyedüli zsinormértéke, melynek jogait korlá- 
tozni akarni — egyenlő a felségsértéssel. Ugyanigy vélekedik Kör- 
möczi: Esmérő tehetségekkel birni és azokat nem használni — 
magában ellenkező dolog.. S ha az okosság abban maga ellen szól, 
önnön maga gyilkosává lészen".! 


Itt a józan ész korlátlan erejében való hit emeli a lelkeket, 


pedig ismeretesek már Kant ismeretelméleti megállapításai s azok 
a tételek, melyek az ismeret határairól és korlátairól szólnak. A józan 
ész később elveszti már ezt a kizárólagos és egyedüli mindenha- 
tóságát. Székely Mózesnél már, aki Jenában Friest hallgatta, az ész 
mellett a , sejdítés" is jogaihoz jut s felcsillan az a megismerés, 
hogy vannak vallási igazságok, melyek a józan észre megközelit- 
hetetlenek. Ő a hitet nem a tudással szembe, hanem melléje és 
felébe helyezi. De hozzáteszi : a hitnél is az ész, nem pedig a kedély 
munkás nagyobbára; ,honnan következik, hogy csak a kedélyben 
alapuló hit tudás nélkül a legjózanabb sohasem lehet".? Rationaliz- 
musa azonban mégis kiütközik. 

Ez a felfogás már Hegel hatását érezteti. 1833-ban az ürmösi 
Zsinaton tartott papszentelő beszédjében összefoglalván a keresztény 
hit lényeges alapelveit, nagy szabadelvűséggel állapitja meg, hogy 
egyetlen felekezet sincs babonaság nélkül s azért a józan okos- 
sággal ellenkező volna akármelyiket is uralkodóvá tenni és szomorú 
jele a tudatlanságnak és műveletlenségnek, hogy a különböző vallá- 
sos felekezetek egymást gyülölik és üldözik azért, hogy miért nin- 
csenek velek egy hiszemben", 

Innen már csak egy kicsi lépés a felekezetesség ellen har- 
colni. Koronka Antal, egyike a 19. század legrendszerebben és 
felvilágosultabban gondolkozó unitárius papjainak, ismételten és szinte 
rendszeresen harcol a , felekezetesség" szükkeblűségei, türelmetlen- 
sége ellen. 1842.-i kolozsvári zsinaton a papszentelő beszédjében 
a papoknak a vallás elveiből való nyilvános kikérdezését is az 
s Ősidők szerencsétlen maradványának" mondja: Azért szerencsét- 
lennek, mert , minden közlelküségünk mellett se tudjuk magunkról 
egészben lerázni a felekezetesség szellemét, mely már egyszer oly 
borulttá tette a keresztény vallás kifejlődését", Beszédjében a papok 
homiletikai teendőit is azért nem tárgyalja, mert ,ez alkalmasint 


! P. Horváth Ferenc főgondnok feletti emlékbeszédében, 1805. ; 
" Esztan kezdők számára, Kolozsvár, 1893, 

felekezetességre tartozik". Mig egymásnak kérdésül tüzhetjük vallá- 
sát, addig távol vagyunk Jézustól. , Járjatok bármilyen templomba, 
higyjetek, amit tetszik, legyetek hitágazatban különbözők, csak 
egyesek elvetekben az emberiség ügye mellett". 

Ime Koronka fogalmazásában a tiszta humanum eszméje, 
amint Herder kissé pathetikus fogalmazásában hirdeti s Lessing 
tiszta, általános kereszténységében leszűrődik. Ezt a gondolatot — 
a felvilágosodás örökségét — valósággal keblén melengeti. Három 
évvel később Székely Miklós püspököt a többek között azzal jel- 
lemzi!, hogy vallásos volt, de nem felekezetes, mert ,a felekeze- 
tesség a legbosszantóbb eretnekség". 1859-ben pedig a csegezi 
templomszentelés alkalmával? igy inti hiveit: , Ti azért legyetek. 
buzgó hivei a templomnak, buzgók, de nem felekezetesek . . ." A 
buzgóság Jézus lábainál űl s könnyeivel áztatja azokat, mig a fele- 
kezetesség tövis koronát fonogat Jézus és hivei számára . . . Ki áll 
jót, hogy a különböző hitű férj és nő azon egy párnán nem külön- 
böző menyországot alkotnak maguknak ?" 

Berde Áron 1845-ben a homoródalmási zsinaton tartott pap- 
szentelő beszédjének már a cime felhívja a kérdésre a figyelmet : 
Miért van, hogy a vallás ahelyett hogy összekötne, egymástól elre- 
keszt s hogy lehetne ezen segiteni? Az okot a felekezetességben 
találja, pedig a vallás célja az, hogy olyan kötelék legyen, mely a 
különböző világi érdekek által egymástól elszakított embereket 
egyesitse s igy boldogitsa. 

Ime egyházunk legjobb elméit foglalkoztatja ez a gondolat, 
amely úgyszólva a levegőben van. Kovácsit is megragadja s a tár- 
sadalmi közéletnek számos baját s a közerkölcs hanyatlását, a hit- 
élet felszines ceremóniákkal kielégülő sekélyességét onnan magya- 
rázza, hogy a felekezetiséget nem ismerő, valódi keresztényi hit nem 
járta át a lelkeket s nem alakult igazi vallásosságot termelő erővé. 

A felekezetesség ellen a szabadelvű ref. gondolkodók is küz- 
döttek. Szász Domokos, akkor még kolozsvári pap és tanár, 1868- 
ban a ref. tanárok értekezletén erős meggyőződéssel hirdette, hogy 
a felekezeti tantárgyakat ki kell dobni a tantervből s általános 
értéküekkel kell pótolni." 

Ez időben a német luth. közvéleményt is nagyon behatóan 


1 Emlékbeszéd Székely Miklós felett. Kolozsvár, 1845. 

2 Egy pár őszinte szó az unitária vallás lényegéről. Templomszentelés 
alkalmával mondotta Csegezben 1859, aug. 24-én. 

3 Keresztény Magvető, 1868. 265. 1. 

foglalkoztatta a kérdés. Kehr!, aki Ferencz József kátéjának forrá- 


sául szolgált, felveti a kérdést: hogy nem kell és hogy kell tanitani . 


a vallást a népiskolában? Az első kérdésre azt feleli: mindenek- 
előtt nem dogmákat, még pedig pedagógiai és vallási okokból. A 
másodikra : Tanitani kell az egyszerű bibliai igazságot, Krisztus 
kereszténységét, amely az embereket nem elválasztja, hanem egye- 
siti, nem viszályt vet, hanem békét teremt. Egyik vagy másik vallás 
sajátos lényege nem az iskola, hanem a konfirmációi oktatás dolga. 
Az iskola nevelje őket keresztényekké, a konfirmáció katholikusokká, 
vagy protestánsokká. 

Különben a felekezetnélküli (confessicnslos) vallásos oktatásról 
nagyon sok vita folyt. A vitatkozók nem voltak tisztában, hogy 
tulajdonképen mit is akarnak. Némelyek azt kivánták, hogy az isko- 
lában ne tanitsanak vallást. Mások kivánják a vallásoktatást, de azt 


mondják, hogy felekezetnélküli tanitók tanitsák — ne papok — és 


felekezetnélküli gyermekeknek és szellemben. Olyan zavaros és ellen- 
mondó felfogások hangzottak el, hogy maga a prostentánsok ber- 
lini nagygyülése sem tudta tisztázni a kérdést. 

Ennek a gondolatnak nálunk az lett a gyakorlati eredménye, 
hogy a népiskolai vallásoktatás tantervét — vajjon volt-e egyálta- 
lában ? hiszen nem tanitottak egyebet, mint a Miatyánkot, Hiszek- 
egyet, tízparancsolatot, kis kátét — revizió alá vették, az új elvek 
szerint átdolgozták s a 90-es években elkészült a Boros /ó gyermek 
könyve, mely a felekezeties szellemnek nyomát is alig mutatja s e 
tekintetben úttörő kézikönyveink történetében, 

Nézetei a népoktatás tekintetében. Kovácsi a legelsők 
között áll azok sorában, akik a népoktatás ügyét jól megfontolt 
tanácsokkal, tárgyilagos birálattal irodalmilag szolgálják. Ilyen irányu 
működése már a népoktatási törvény meghozatala előtt kezdődik s 
a miniszter évi jelentéseinek mindig elvszerű birálataival élete végéig 
tart. Igy egyike lesz azoknak az előharcosoknak,? akik a népoktatás 
újjászervezésekor irodalmi munkásságukkal útját egyengették az 
újabb eszméknek s a tanitóság anyagi emelkedésének és társadalmi 
megbecsülésének. Nem délibábos lelkű optimista. Látja a fejlődés 
útjában álló gazdasági és szociális akadályokat. Látja a leküzdendő 
akadályokkal szemben álló erők és eszközök elégtelenségét. Nem 
osztja azoknak a lelkes rajongóknak optimizmusát, akik az alkot- 


: Der christliche Religionsunterricht in der Volksschule, Gotha, 1870. 
? Kovácsi Antal. Néptanitók Lapja, 1892, 46. I. 

mány helyreállítása után túlságos reményekkel és várakozásokkal 
indultak munkának. Az ő józanon kutató értelme és a valóságot 


tisztán meglátó itélete az élet valóságban adott alapjait sohasem 


hagyja el. De lelkétől távol áll a reményvesztettség és elkedvetlen- 
ség érzelme is. Fáradhatatlanul küzd és munkál. Őszintén is lel- 
kéből örvend, ha valahol fejlődést lát. Egyszer kialakult nézetét és 
meggyőződését nehezen változtatja. Konzervativ olyan értelemben, 
hogy nem kap minden új eszmén, csak azért, mert új. Egyaránt 
meglátja a jót és rosszat a múitban is, a felvetődő új áramlatok- 
ban is. És meggyőződését nyiltan és bátran kimondja, még akkor 
is, ha maradisággal, , obscurantizmussal", ultramontanizmussal vá- 
dolják is. És nagy örömére szolgál, ha a fejlődés egyben-másban 
őt igazolja. 

Már láttuk fennebb, hogy nálunk ő volt az első, aki a falusi 
elemi iskolák "és gimnáziumot megelőző, később u. n. előkészítő 
iskola azonos szervezetének elvi tévedését észrevette. A kétféle iskola 
célja és működési viszonyai merőben különbözők. Ha egy terv sze- 
rint működnek, szükségképen mindkettő hátrányba kerül. Ezért 
mindkettő szervezetét módosítani kellene ,korunk kivánalmához 
képest". Kolozsvári, tordai és keresztúri elemi iskoláinkat polgári 
iskolákká alakitaná át, még pedig úgy, hogy több számtant és 
, földiratot" tanitana s az utolsó évben a németet is. A tanuló innen 
bátran léphet az iparos pályára. 

A falusi iskola legyen , határozottan vallásos irányú". Célja a 
formális képzés, a lelki tehetségek fejlesztése. Eszköze az u. n- 
, értelmi és beszédgyakorlatok", ami azonban nem külön tantárgy, 
hanem minden tantárgynál a tanitásnak módszeres formája. A tan- 
tervbe igen sok tantárgyat veszünk fel, mert helytelenül a falusi 


" emb.rt nem magához, hanem magukhoz mérjük. Azt kivánjuk, hogy 


annyit tudjon, mint mi. Mathematikai földrajz, , terményrajz", ter- 
mészettan, magyar nyelvtan (!) nem oda való, legalább önállóan 
nem, hanem csupán, mint olvasmányok. Számtanból a négy mű- 
velet egész számokkal és törtekkel, mértanból a , sikmérés". Min- 
den ismeretet egyedül az olvasókönyv ad. ,A falusi gyermeknek 
az ábécés és vallásos könyvön kivül egyetlen könyv kell : az olvasó- 
könyv". Mikor a miniszter 20 év múlva 1888/89. évi jelentésében 
nyilvánitja azt a tervét, hogy meg akarja csinálni a minimális tan- 
tervet úgy, hogy a gyermeknek csak egy könyve legyen, e tervben 
némi önérzettel régi gondolatát látja s megállapitja, hogy már 


. Trefort is elismerte, hogy a népiskola nivója a törvényes kivánal- 

makban igen magas.! A tanitás központja az olvasás és irás. A 6—12 
éves gyermekeket 3 osztályba sorozná; fiúkat, leányokat vegyesen. ; 
Ebben nem lát veszélyt. Ebben a korban ők nem fiúk és leányok, 
hanem gyermekek. Minden osztály tantárgyával két évig foglalkoz- 
tatná a gyermeket. Igy a tanulók egyharmada mindig a tanitó köz- 
vetlen vezetése alatt tanul. Az időt nem egész, hanem félórákra 
osztaná be.? 

Ez Kovácsi népiskolai programmja vázlatos vonásokban. Mai 
szemmel megitélve, talán kevésnek, szűkkörünek látszik. Sőt az ő 
korában is voltak, akik keveselték a kivánalmak e szerény mértékét. 
Ezek azok, akik az új törvény előirásait valóságnak vették, holott 
azok csak kivánalmak voltak, csak kitűzött cél, a mérték maximumai 
melyet el kell érni. Ezek a porosz népiskolák fejlett viszonyait s a 
nép emelkedettebb szinvonalát vették mintául. S elfelejtették, hogy 
nálunk e kivánalmak megokolt követeléséhez az összes előfeltételek 
hiányoznak. 

; Kovácsi nem délibáb után futott, hanem reálisan számbavette 
a való helyzetet minden külső és belső adottságával s ehez mérten 
tűzte ki a népiskola célját s válogatta meg eszközeit. És e programm- 
jához végig hű maradott. A miniszter évi jelentéseit ebből a szem- 
pontból birálja, a felvetődő terveket, eszméket és gondolatokat ehez 
a mértékhez méri, méltatja vagy birálja. A miniszternek a felekezeti 
oktatásra tett észrevételeit ezen az alapon mérlegeli. Mikor Eötvös 
1870 évi utolsó jelentését méltatja," ismétli, hogy igen magas kivá- 
nalmakat fűzünk az iskolához, igen sok tárgyat viszünk be, ami 
nem oda való. , Hűen és tántorithatatlanul" áll ama nézete mellett, 
hogy inkább keveset, de jól és értelmesen tanitsanak. 1874-bent 
külön cikkben tárgyalja a ma koedukációnak nevezett kérdést s azt 
mondja, hogy a népnevelés célja nemcsak hogy megengedi, hanem 
egyenesen igényli a vegyes iskolát. Mert hogy bármely kis község- 
ben az egy tanitós iskola megosztassék, azt a tanügyre és iskola 
érdekére veszélyesnek tartja. Az iskola hat osztályuvá tétele , egye- 
nesen célellenes". Miért? Ha a fiuk s leányok külön vannak s egy 
tanító van, akkor a tanítónak 12 órája, s egy osztállyal csak egy 
félórája van. Lehet-e ilyen esetben a tanitástól kellő eredményt 
várni? Mikor a miniszter évi jelentésében panaszolja, hogy a tör- 


! Család és Iskola, 1891. 153., 165. I. 

? Népiskoláinkról. Keresztény Magvető, 1868. 

? Keresztény Magvető, 1871. 

: Vegyes iskolák. Néptanitók Lapja, 1874. 248 1. 

vény és tanterv értelmében nincs meg mindenütt a 6 osztály, Kovácsi 
még biztatja a tanitót: jól teszi, ha 4 osztályt tanit s nem hatot. 
Az ismétlő iskolások törvényszabályozta oktatása helyett pedig az 
amerikai példát ajánlja követésre, akik ifjusági egyesületeket, klu- 
bokat alakitanak s téli estélyeket tartanak velök. De a nevelés 
érdekei is kivánják, mert a leányok társasága tompitja a fiuk ter- 
mészetes nyerseségét s versenyt fejleszt köztük. A kérdéshez hozzá- 
szól a Néptanitók Lapja szerkesztője, Gyertyánffy István is s teljes 
meggyőződéssel vallja Kovácsi nézeteit. Az elkülönítés fényűzés, 
melyet svájci tapasztalatok nem igazolnak s már ott is visszatértek 
a vegyes iskolához. Nem igy a Keresztény Magvető szerkesztősége, 
. amely Kovácsi felfogását a , szükség nagy mester" elvéből magya- 
rázza s e nézete támogatására hivatkozik arra, hogy a főtanács 
már el is rendelte népesebb és vagyonosabb egyházközségekben 
leányok részére külön tantermek épitését. 

A kérdést azóta is sokat vitatják, de nem a nép-, hanem a 
középiskola szempontjából. A népiskola szempontjából azonban az 
élet a Kovácsi felfogása értelmében döntötte el, habár az 1868 évi 
törvény a gyermekek nem szerint való elkülönítését rendeli. el, 
Kovácsi , némi elégtételt" lát abban, hogy nehány évvel később, 
1881-ben már belátták, amit ő azelőtt állitott, hogy az együttes neve- 
lés nem baj, sőt célszerü. Akkor divatos áramlat volt, ma már elült.? 

Kovácsi az 1868 évi törvény lényeges hibájául látia, hogy az 
iskolaügyet kivette a közigazgatás, jelesen a megye hatásköréből s 
a tanfelügyelőségre, megyei iskolatanácsra és iskolaszékre bizta. 
Mert igy ,a személyes felelősség mégosztatott a testületi felelős- 
séggel." De a hiba még halmozódik azzal, hogy nincs végrehajtó 
hatalma. Mégis az iskolaszéktől, mint a szülőknek az iskolával való 
közvetlen . érintkezésétől s felügyeletétől, amely az iskolaügy iránt 
érdeklődést és közvéleményt teremt, igen jó hatást vár. Ezért üdvözli" 
örömmel az 1873 évi főtanácsnak azt a határozatát, amely a presbi- 
terium kebeléből iskolaszékül háromtagu bizottságot szervez, mely 
az iskolába járást és a nevelés és oktatás egész ügyét ellenőrizze. 
Mert kétségkivül igaz, hogy az oktatásügy haladásban van, de csak 
a multhoz képest. Ha-a józanon támasztható igényeket vesszük 
mértékül, a hiányok felülmulják az eredményeket s a haladás nem 


1 Család és Iskola, 1891. 153 I. 3 a I 
2 A vallás- és közoktatásügyi miniszter 1878/79. és 79/80. évi jelenté- 


séből. Ker. Magvető, 1881. 
3 Keresztény Magvető, 1874. 

megnyugtató. Népünknél a haladás szükségességének érzése , nem . 


elég mély és nem elég élénk." Ez az oka a sok iskolamulasztásnak. 
Valósult-e Kovácsinak az iskolaszék üdvös működésébe vetett 


reménye? E kérdésre nem mernék határozott igennel felelni. De 


azt merném állitani, hogy mai nyomorult népnevelési viszonyaink 
között is csak az lenne népnevelésünk emelésének biztos módja, 
ha az iskolaszékeket mindenütt öntudatos, értelmes elemekből sike- 
rülne összeállítani. A háboru folyamán s a forradalmak után szer- 
zett tapasztalatok Németországban arra inditották a népnevelés ügyét 
intézőket, hogy a népnek az iskolai tanácsok útján több beleszólást 
engedjenek az iskola vezetésébe és felügyeletébe. 

A népnevelés lassu haladásának okát a kellő felügyelet és az 
érdeklődés hiányában látja. A rendőri zaklatásnak nem barátja, leg- 
kevésbé a tanitóknál, minthogy ,lelkiisineretes munkaszeretetet, 
kötelességérzetet nem képes teremteni." De nálunk , hiányzik még 
az észszerüen szükséges felügyelet is." Miért? Azért, mert kény- 
szeritő végrehajtó hatalommal sem az állam, sem az egyházak nem 
rendelkeznek. Nem pedig azért, mert a népnevelés tényleg nem az 
állam, hanem az egyházak kezében van. Hiszen 14000 népiskola 
közül! csak 5—600 községi vagy állami iskola van az állam kezé- 
ben. Az egyházak csak panaszkodnak, de az állam közegei nem 
gyámolitják az egyházakat. A miniszter sürgeti ugyan az iskolába 
járás szorgalmazását, de nincs elég tanterem. A két bába között — 


a gyermek vesz el. A tanfelügyelők? Egynek 2—300 iskolája van.. 


A sok táblás és rubrikás kimutatástól "nem érnek rá iskolalátoga- 
tásra. Az iskolaszékek vagy járatlanok, vagy csak papiron léteznek, 
Közvetlen felvigyázásra volna szükség, melyre legilletékesebbek 
volnának a papok. De érzi, hogy ez most nem időszerü eszme s 
azért nem vitatja. Később a közoktatási miniszter 1886/7 évi jelen- 
tését vizsgálva nagy örömmel és elégtétellel látja, hogy a miniszter 
az általa ajánlatba hozott közvetlen felügyelet eszméjét elfogadva 
iskolalátogatói állásokat szervezett, melyeket alkalmas szervnek tart, 
ha egyenes, őszinte jelentéseket tesznek.? : 

Ismételten foglalkozik a felső nép- és polgári iskolák kérdé- 
sével. Ez két különböző intézet. Költségesek s mégsem prosperál- 
nak, mert ,nem dolgoznak céljukra", A polgári iskola célja, hogy 
megadja az iparos pályára menőknek az általános műveltséget. 


! Közvetlen felügyelet. Néptanitók Lapja, 1874. 271 1. 
" Család és Iskola, 1889. 57, 65, 77, 8011; 


-— 198 — 


; 
; 
§ 
i 
4 
j 
I 


Kovácsi Ántal. 


A felsőbb népiskoláé, , hogy jó módu szülők, kik gyermekeiket nem 
akarják magasabb szakképzésben részesíteni, gyermekei vagyonuk- 
hoz mért műveltséget szerezzenek". A leány polgári iskola annál 
fogva indokolatlan, mert ,nem látjuk létezésének logikai okát". 
Vegyes polgári iskolát különösen a felső osztályokban nem engedne." 
A felsőbb népiskola tanulói "/, részben leányok, költségesek, 
létezésük nem indokolt, nem természetes. , Számukra nincs hely, 
nincs kenyér". ,Nagy visszásság és értetlenség", hogy a felső 
népiskolát magasabb intézetnek tervezték s mégis a polgári iskola 
tanterve magasabb. Abba csak a teljes elemi iskolát végezettek, 
ebbe a 4 osztályt végzettek vehetők fel. Minthogy a felső népiskola 
magában nem akar sikerülni, ipari és földművelési oktatással kötik 
össze, amit helytelenit. A polgári iskolák két felső osztálya nép- 
telen. Nem is kell négy osztályosnál magasabbnak lenni. A latin 
is, a magasabb tanfolyam is , ellenkezik a polgári iskola természe- 
tével". A leányok számára a polgári iskola , abszurdum, mert 
elveszi a népiskola 5—6. osztályát s prevarikáció a nép- meg felső 
leányiskola ellen. A polgári iskoláknak kereskedelmi tanfolyammal 
való összekötése , valóságos nyegleség". Örvend a nőnevelés fejlő- 
désének. Látja, hogy a felső leányiskolák kedvenc intézetei a köz- 
oktatási kormánynak. Meg van elégedve eddigi fejlődésükkel. , További 
erőszakolását az adatokkal és tényleges viszonyokkal való teljes 
ismeretlenségnek vagy nyegleségnek" tartja." 1881-ben még azt mon- 
dotta, hogy felső leányiskolák fenntartását nem gáncsolja ugyan, 
de fényüzési cikknek tartja." 

Kovácsi a miniszter évi jelentéseit negy figyelemmel kiséri S 
nem késik a számok és adatok tengeréből kiemelhető tanulságokat 
feltárni. Bár nem barátja a rubrikás közigazgatásnak s ahol. csak 
lehet, mindig és mindenütt ostorozza és gúnyolja, a lényeget kereső 
előtt értéktelennek mondja s a ráfordított időt elveszettnek. M;i 
haszon van tudni, hogy 1880.81-ben18,101.079 félnapot mulasztottak." 

Az iparnak iskolákban való tanitását helyteleniti s óhajtja, 
hogy a kormány hagyjon fel erőszakolásával. Polgári iskolák mel- 
lett ipari tanműhelyek állitásának, óhajtaná, hogy semmi sikere ne 


1 Család és Iskola, 1891. 
2 Keresztény Magvető, 1885. 
3 Család és Iskola, 1889. 
4 Keresztény Magvető, 1881. 
5 Keresztény Magvető, 1883. 

legyen. Az unalomig kell ismételnie, hogy mestérséget, ipart csak 
műhelyben, nem pedig iskolákban lehet tanitani és tanulni. Egye- 
nesen nevet és bosszankodik azon, hogy elemi iskolák szalma- 
fonással, lombfürészeléssel, kosárfonással, kefekötéssel foglalkoznak. 

Ámitásnak mondja, mikor jelentik, hogy Hátszeg ,ablakvágást" 
— tanit s gúnyolódva mondja, hogy egészen új mesterségeket is fedez- 
nek fel. , Óhajtanók, hogy ily nevetséges dolog, minő a népisko- 
lákban mesterségek tanitása, ne vitessék világ eleibe. Bár csak az 
illetők e kimutatásból látnák meg, minő sületlenség az egész ügy. 
Megbotránkozva látja, hogy több állami tanitóképző mellett u. n. 
tanműhelyek voltak berendezve s hogy népiskolákban is foly iparos 
oktatás. Nem speciális iskolákban iparágakat, mesterségeket tani- 
tani, lehetetlen. S ha jelentés van ezekről, csak azt mondja, a papi- 
ros türelmes. Csak ámitás az, hogy a valóságban megvoltak.? 
4 évvel később már örömmel látja, hogy ,az iparos rajongásból 
kiábrándultunk".? Boldog emlékű, nagyon is impressziv természetű 
és intézkedésü közoktatási miniszterünk sürgette, de az eszme és 
áramlat is lejárt. 

1889-ben még ,céltalan és hasztalan idő- és pénzvesztegetés- 
nek" mondja iparágak tanitását tanitóképzőkben és népiskolákban, 
De a következő évben már örömmel látja, hogy a képzőknél ipari 
oktatásról nincs emlités s örvendene, ha ez azt jelentené, hogy ki- 
veszett. Viszont hiányul emeli ki, hogy a faiskola még mindig nem 
részesül kellő méltánylásban.: A mezőgazdasági oktatás is nagyon 
meddő ága a tanitóképzésnek. Minden kár nélkül ki lehetne hagyni 
a tanfolyamból. De ezzel szemben legnagyobb gondot kellene for- 
ditani a gyümölcsfatenyésztésre és méhészetre. A tanitó a gazdaság- 
ban csak kontár lehet. A népoktatásnak nem célja, hogy mestér- 
embert és földmivest neveljen, hanem az, hogy embert neveljen 
és tanitson. 

Ez a kérdés súlyos keresztje volt a régi magyar népoktatás- 
nak. Az u. n. ismétlő iskolázás csak papiroson a jelentésekben volt 
meg. Az iskola nem tudott a nép lelkéhez férkőzni. Nem látta 
gyakorlati hasznát és előnyét. Ugyanaz az állapot ma is. Romániá- 
ban e kérdésnek nincs multja. Itt ismétlő iskola a törvény szerint 


1 Keresztény Magvető, 1882. 

2 U. o. 1885. 

? Család és Iskola, 1889. 

4 Család és Iskola, 1889, 1890. 

sem volt egészen-a jelenleg érvényben levő törvény meghozataláig. 
Most meg van a törvényben, nincs meg a valóságban. A törvény 
azzal törekszik iskolába csalni a népet, hogy a felső tagozat tan- 
tervébe a vidék foglalkozása szerint változó gyakorlati, szaki irányu 
oktatást ir elé. A dolog még sem megy. A népnevelés éhségét, a 
művelődés szükségességének érzését kell felkelteni a lelkekben. De 
ez hosszu, kitartó, fáradhatatlan és apostoli népnevelő munka ered- 
ménye, melynek előfeltétele fejlett szociális és közgazdasági álla- 
potok teremtése. Különben az elmélét sem egybehangzó a felső 
népoktatás célját illetőleg. A bukaresti egyetem pedagógia-tanára, 
Antonescu pl. erős meggyőződéssel hirdeti, hogy a népiskola felső 
tagozatának is az általános népműveltség megadása a célja. Epen 
mint Kovácsi. 

A jelentésekből megállapítja, hogy a tanitónők képeztetése 
többe kerül az államnak, mint a tanitóké. Az 1881/2. és 82/, isk. 
évekről szóló jelentés szerint a miniszter. a tanitójelöltek számát 
úgy akarja apasztani, hogy a növendékek segélyét folyton alább 
szállítja. Ezt nem helyesli. ,Nem bánom, bár mennyire nehezitse 
is a kormány a tanitónőképezdékbe való beléphetést, de a fiunö- 
vendékek segedelmét ne szállitsa, különben csak oly selejtes ifjak 
kerülnek oda, akik más tanintézetekből kiszorulnak". : 

Ha Kovácsi a mai leány iskolázását, társadalmi és közgazda- 
sági szerepét szemlélhetné, nagyot nézne a világ fordulásán, nem 
érezné magát jól közöttünk. Persze, közébünk esik a nagy háboru, 
amely e tekintetben is eddig nem sejtett áramlatot inditott útnak. 
Kovácsi még csak lassan, leptiben, módjával nyitná meg előttük 
az iskola kapuját. Még félti őket az élet durva érintésétől. , Meg- 
raboljuk leányaink gyermekéveit, a gyermekszobát tudománymű- 
hellyé változtatjuk. Olyanokat tanitunk, amiket nem érthetnek és 
tanulhatnak: meg. Ma már — mondja tovább — a 20 éves leány 
vén leány, a 22 éves fiu a fiatalság természetes mulatságát, pl. a 
táncot és társasjátékokat hozzá illetlen gyerekségeknek tartja. 

Vajjon mit szólna a mai mindkét nembeli ifjuság szerepéhez 


és életfelfogásához ? 
Dr. Gál Kelemen. 


zs Luxus a nevelésben. Keresztény Magvető, 1883. 

Jön az ősz, jajj! 


Jön az ősz, jajj! Jön az ősz, jajj! 

Köd űl az ormokra, Hidegek a vizek, 

Fekete varjak Bús némaságtól 

Szállnak a tornyokra. Fájnak a ligetek. 

Jön az ősz, jajj! Jön az ősz, jajj! 

A szivünk meglapul, Várjam-e meg jöttét ? 
Hideg hóharmat Sok fiatal álmom 

A lombról lombra hull. Messze szálló röptét. 

Ürmös, 1930. Fekete Lajos. 
Vagyunk. 


Tudom, hogy vagyunk. 

Némán szenvedők 

S az éjszakákban is 

Bizva reménykedő eldugottak, 

Akik mások helyett is vérezünk 

S akiknek titkos örömünk a fájdalom. 


Tudom, hogy vagyunk. 
Öngyilkosok, 

Akik már sokszor széjjelzúztuk 
Akarva és önfellobbanással 

A szenvedések szirtjén önmagunk. 


zt ndkesdt sale lökés 


! Mutalvány szerzőnek közelebbről megjelenő vers-kötetéből, 


Versek. 


Vagyunk, akik sírtunk. 

Távol honunktól és önmagunktól, 
Idegen tengerek partszélein, 

Hol új hazának induló hajókba 
Nem ment, de gyökeret vert 

A parton a lábunk. 


Vagyunk, akik sok titkos álmot 
Szebb időkre magunkba zártunk. 


Vagyunk, akik már sokszor visszajöttünk 
Nagy temetések gyászdombjai közül 
S újra beálltunk, új menetekbe. 


"De még sohasem csalódtunk hitünkben. 


Ürmös. Fekete Lajos. 


Mária könyörög. 


Mária öröme nagy volt 

És szive halk imákat dobogott 
A gyermekért. " ; 

A fájdalom testében megbékélt 
S merengve szőtte szép, 
Aranyfonású szálakból a sorsát 
A kis jövevénynek. 


És végig fut most Palesztinán a hir, 
A vérfagyasztó, gyilkos üzenet: 
Minden gyermeket megöljetek ! 


És látja jönni döngő lépésekkel 
Gyermeke felé a gyilkosokat. 
Lándzsák éles hegyét érzi közeledni 
Az éji sötétben. 

Kétségbeesetten omlik a bölcsőre, 

A békén szendergő apró csecsemőre. 

Versek. "ÉRE ST 
Nem, nem, ezt nem adom! Ez az enyém! 

Az én életem, az én mindenem ! 

A szivem alatt én hordoztam őt, 

Mint megváltó erőt, szent igéretet. 

Kinos szaggatások, tépő fájdalmak közt 

Ő volt a reményem. 

Kérjetek akármit anyai szivemtől, 

Mindent odaadok, ami az enyém, 

Csak ezt az egyetlen egy kincsemet nem! 


Vegyétek el a kicsiny hajlékot, 

Ahol én születtem s ahol 

Édesanyám értem áldozott. 

Vegyétek el a földet, a vizet, 

Virágok illatát, inadárdalt ne halljak 
Többé sohasem. 

Ne halljam a lombok sejtelmes zúgását, 
Ne lássam az égnek nyúló bérceket. 
Tépjétek le rólam a takaró rongyot, 
Legyek meztelen, koldus — senkise. 
Sorsomat átkozni érte nem fogom, 

De a gyermekemet, — oh — azt nem adom! 


Az ő mosolyából lesz az örömöm. 

Az ő gügyögése lágy muzsikájára 
Szent remények tüze lángol szivemen. 
Sirása az erdők fájó zokogása 

És a kacagása új világ jövésnek 
Hajnalhasadása. 

Hangja csendülése lesz harangkondulás 
Templomi imára, 

Szemefényétől kap fényt az én vert szemem 
Édes látomásra. 

És ha nő délcegen majd kemény alakja : 
Egbenyúló csúcsok meredekét látom 

És érzem az élet fenséges hatalmát 

És igazi titkát az életadásnak, 

Mit az Isten adott az édesanyáknak 

A megdicsőülés rejtett üdveként. 


Én a gyermekem életét akarom ! 


an 9jú s 


Versek. 


Holnap már álmodom, ha ma megvertek, 

Szép jövendőről, 

Mert érzem, hogy piheg keblemen a gyermek. 
Holnap már vágy-bimbók nyilnak ki szivemben, 
Ha ma letépte is onnan őket a bűn, 

Holnap már kisarjad karomban az erő, 

Ha ma lesújtott is a csúnya leverő 

Balkezű sors. 


Oh Istenem ! tartsd meg nekem e gyermeket, 
Hogy érezzem pici szivedobogását, 

Oh Istenem védd meg pihegő életét, 

Szája gügyögését, ajka mosolygását. 

Oh Istenem védd meg az anyák szent jogát, 
Az új életadást s azt a szent hivatást, 7 
Mivel a magvakból gyümölcsöt nevelnek. 
Oh Uram! ne verd meg az édesanyákat, 
Halld meg a bölcsöktől felszálló imákat! 


k 


És megcsókolta kicsiny gyermekét. 

A csókra lassan megnyilott az ég. 

És fény áradt széjjel a szegényes házban, 
Amikor hallatszott: A gyermek a tiéd ! 
Bizzatok Istenben s az anyák jogában! 
Az élet e drága, szent ajándékában ! 


És Mária kincse a világé lett. 
Az édesanyai féltő szeretet 
Megmentette a drága gyermeket. 
kekete Lajos. 

Az egyházhivek fegyelmezése. 


A fegyelmezés kérdése nem új, egyidős az emberi társadalom 
legprimitivebb alakulatával, amely a kezdet kezdetén is bizonyos 
törvényen épült. Az egyházban is egykorú az anyaszentegyház kez- 
detével. Hogy aztán mégis vannak időszakok, amikor elenevebben 
foglalkoztatja az emberiség lelkét a fegyelmezés kérdése, az onnan 
van, hogy az ember lelki, társadalmi, erkölcsi életének is megvan 
a maga változékony hullámverése. Hol a magasba emelkedik, hol 
a mélyre száll. 

Amikor az erkölcsi, társadalmi élet légsúlymérője magasan 
emelkedik, jele; hogy az önfegyelmezett emberi lelkek élete derült, 
csöndes időt mutat, ám amikor depresszióra áll, erkölcsi, társa- 
dalmi életünk dekadenciájában mindinkább előtérbe tolódik, az 
önfegyelmezést nemismerő tömeg életében, a fegyelmezés kérdése is. 

Ilyen időket élünk ma egyházi, polgári, társadalmi életünkben 
egyaránt. Ez magyarázza, hogy a mindenfelé naponta meg-megújuló 
fegyelmezetlenségek napirendre hozták az egyházban is a fegyel- 
mezés kérdését. 

Amint a , Keresztény Magvető" ezévi 62. évfolyamának I. füze- 
tében, vezető helyen épen egyházunk egyik világi feje, főgondnoka 
is megjegyzi, épen a kérdéssel foglalkozó cikkében: , ma, a világ- 
háború által sajnálatosan eldúrvitott erkölcsi érzék, a megnöveke- 
dett önhittség és megfogyatkozott hitbuzgalom, kapunyitógatói a 
fegyelmi vétségek sokasodásának és súlyosbodásának", Ezen a kapun 
a jövendő élet, az élniakarás számára, a fegyelmezetlen tömeggel 
egyidőbe lépik be a tisztultabb lelkek szándékában az egyházi élet- 
ben is, az egyházhiívek fegyelmezésének szükségessége az e célt 
szolgáló elavult, régi fegyelmezési formáknak reformálása és fel- 
újítása, a haladó idő szellemével való összeegyeztetése. 

Az unitárius egyházban a háború után, 1922. évben megindult 
relormmozgalmak felvetett kérdései között az egyházhivek fegyel- 
mezésének nehéz kérdése is szerepelt és az akkor kiküldött nagy- 
bizottság, az úgynevezett reformbizottság, más egyebek mellett, e 

kérdéssel is foglalkozott; Hogy azonban a bizottság munkájának 
ismeretlen eredménye a gyakorlati életbe átvive nem volt, mutatják 
egyházi beléletünknek naponkénti sajnálatos kilengései, amelyek az 
öntegyelmezés hiányában, ismét napirendre hozták az egyházi fegyel- 
mezés kérdését. 

Nagyon helyes megállapítás, hogy az egyházi fegyelmezés 
,hem hatalmi ténykedés", ,nem annyira jog", mint inkább , védelmi 
szükségesség", védelmi eszköz annak a magasabb célnak munkálá- 
sában, amelynek szolgálatában állanak az egyházak. Igen termé- 
szetes tehát, hogy az egyházi életben használandó fegyelmi esz- 
közök megválasztását, formáját és tartalmát, alkalmázási módját, 
elsősorban az a cél határozza meg, amely célnak munkása maga 
a fegyelmi eszközöket használó, az azzal élő egyház is. 

A keresztény ember egy magasabb szellemi, lelki életre is 
elhivott teremtmény az ő hitében. Célja az istenországa elérése, 
annak a földönvaló megvalósítása. E cél együttes megvalósithatása 
érdekében, az erők összemüködése céljából, önkormányzati alapon, 
a magaválasztotta vezetők élén, különböző elgondolások, különböző 
hitfelfogások szerint, különböző egyházakba tömörül. Az egyház tehát 
saját tagjai által kreált tömegszerv, munkaeszköz az istenországa cél- 
jának megvalósításában; nem önmagáért van, nem a hivekért, még- 
kevésbé a hivek őérette, hanem mindkettő egyház és hivek, egy 
magasabb erkölcsi cél, az istenországa megvalósításáért vannak. Az 
egyház, mint tömegszerv, komplikált lelki gépezet, önmagát kormá- 
nyozza, közvetlen alkatrészei választott tiszteletbeli vagy fizetett alkal- 
mazottai, szolgái által és ezeknek munkáját a gépezet preciz össze- 
müködése, belső összhangzó élete céljából önmagáért, a zavartalan 
gépi munka céljából fegyelmezi, a tisztviselők fegyelmi felelősségéről 
szóló fegyelemi törvényei által. Ez azonban csak az egyik rész. A 
tűz, a belső hajtóerő, a spiritus, mely nem constitutiv szerve, része 
ugyan a gépezetnek magának, de amely elválaszthatatlan és nélkülöz 
hetetlen külső hatóerő a gép munkájában; — a hívek hitfelfogásá- 
ban, valláserkölcsi, egyháztársadalmi életben van elraktározva, amely 
épen úgy fegyelmezendő, épen úgy szabályozandó mindenkor és min- 
den időben, mint: maga a gépezet belső szerve, mert a tűz, a spiritus, 
valamint nyomán kelt összhangzó gépi munka, mindkettő eszköz 
csupán az egyház magasabb erkölcsi céljának elérésében. 

Igy lép előtérbe a zavartalan egyházi közigazgatási munka, 
a tiszta becsületes keresztényi élet megvalósitása céljából egyfelől 
az egyház alkalmazottjainak, másfelől a . hiveknek fegyelmezési 

szükségessége, amely egyformán nélkülözhetetlen és állandó s nem 
pedig időhöz kötött, a korszellem változása szerint szükségszerü, 
amint azt az egyházhivek fegyelmezéséről egyházi főgondnok urunk 
állitá, (Ker. Magv. 1930, I. füz., 5. I.) azt mondván, hogy az ,egy- 
házhivők fegyelmezésének szüksége is fenforog, ha a korszellem 
úgy alakult vagy alakulna át". A korszellem sohasem volt, nincsen 
olyan magas piedesztálon, hogy az egyház az ő hiveinek is a keresz- 
tényi élet magasabb szempontjából való fegyelmezését ne látná állan- 
dóan szükségesnek. 

Az egyházhivek fegyelmezése? Nálunk és különösen általában 
a prot. egyházaknál, ezeknek a hivekkel szembeni fegyelmi eszkö- 
zöknek a használata — ami kevés is volt — ma már egészen ki- 
ment divatból. És egyfelől épen ez eredményezte hitéletünk else- 
kélyesedését, templomaink üresen maradását, társadalmi életünk 
züllésnek indulását, erkölcsi életünk elburjánzását, a hivek meg- 
megújuló hibái és nagyobb eltévelyedéseinek állandó és valami 
végzetesen hibás egyházpolitikából származó következetes elnézésével. 

A tiszta keresztényi élet piedesztáljára csak finomult lelkek 
tudnak felemelkedni. A nagytömeg az egyházban még nem bir ezzel 
a lelki emelkedettséggel, azzal az erkölcsi érzékkel, azért kell az 
egyház tekintélyének odaemelni, odanevelni a nagytömeget is, a 
keresztény szellemben alkalmazandó, a kor szinvonalán álló, a tisz- 
tultabb felfogással megegyező fegyelmi eszközök szelid és mégis 
szigoru alkalmazásával. És ebben a cél munkálásában az egyházat 
nem volna szabad megakadályozza, amint a múltban tevé — a 
számszerüség üzleti politikája. Valamely egyháznak értéke, tekin- 
télye nem a hivek számának üzleti kalkulálásában, söt inkább 
egyedül és kizárólagosan a lelkek krisztusi mértékkel mért fajsúlyá- 
ban, az istenországa érdekében végzett munkájában határozódik meg. 

Legyen már vége az egyházban ennek a túlmegszokott, mo- 
dern felfogásnak, amely a hit és erkölcsi élet kötelező parancsait 
maholnap egészében csak a paptól kivánja, (attól is csak akkor, ha 
palástot visel) amely mélységes megbotránkozással nézi ugyan a 
pap, a belsőember legkisebb erkölcsi megtévelyédését, de amely 
a nagytömegek mindennapi cégéres bünei felett behunyt szemekkel 
tekint el, elaltatott lelkiismerettel tér napirendre. 

Hadd jőjjön el már a jobb kor, amelyben a hitélet bensősé- 
gessé tétele, mindnyájunk közszükséglete, az erkölcsi élet tisztasá- 
gának megőrzése mindnyájunk közös kincse lesz, amelynek meg- 
rablóit egyformán sújtja a közvélemény szigoru törvénye, viseljen 

. bár diszes miseinget vagy fekete palástot, bibor öltönyt vagy sze- 


gényes darócot válláin! Én nem ismerek külön papi, külön belső- 
emberi erkölcsöt a tiszta keresztényi élet szempontjából, de isme- 
rek egy. magasztos, szent evangéliumot, amelynek parancsai mind- 


- nyájunkra nézve , Élet, Út, Igazság"! A Királyi papság, a szent 


nép egyformán közös elhivatás ! 

Elismerem, hogy az irgalom, a megbocsájtás, az őszinte, igaz, 
önzetlen megtérniakarással szemben krisztusi erény s a keresztény 
egyházak fegyelmi törvényeinek ezt sohasem szabad szem elől 
téveszteni ; — ám a kufároknak a templomból kiüzése, a mérges 
kigyók fajzatinak, a festett koporsóknak, a szúnyogszürőknek, a 
teveátbocsájtóknak megalázása, öntudatra ébresztése is krisztusi 
cselekedet volt s ki merné mondani, hogy nem az istenországa 
érdekében történt s történik ma is, ha nagyon kevés számban is ! 

Az egyházhiívek fegyelmezése kérdésének történeti kezdete a 
keresztény egyházban egyidős magával az egyházzal, amely a zsidó- 
ság rituális törvényeit talán kezdetben majdnem egészében meg- 
tartotta, hiszen Jézus is, kijelentése szerint, nem azért jött, hogy a 
törvényt. eltörölje, banem, hogy azt betöltse azáltal, hogy a törvény 
üres, formaszerinti betartásához lelket, egész lelket kivánt. Az apos- 
tolok leveleiben, különösen Pálnál, a gyülekezetekhez irott intelmek, 
tanácsok, dorgálások, a gyülekezeti élet s benne a hivek fegyelme- 


. zésének célját szolgálták. Később, az egyházi hierarchia lassankénti 


kifejlődésével, a kérdés a pápai bullák, brévék, a zsinati consiliu- 
mokban nyert részben s talál ma is megoldást. A középkor bru- 
tális fenyitő eszközei, a hitnyomozó törvényszékek válogatott kinzó 
eszközeikkel, elevenen megégető máglyáikkal, a  szégyenpadok, 
pellengérek, a ma is használatban levő fülbegyónás, fogadalmak, 


. áldozások, kiszabott bőjtölések, kötelező imádságok, búcsújárások, 


kiátkozások, indexezések s tudja a jó ég, hogy még mifélék, mind 
az egyháztivek fegyelmezéseinek célját szolgálják, jól vagy rosszul. 

A reformációval a prot. egyházakban ezek a régi egyház szi- 
goru fegyelmi eszközei is, részben mint a lelkiismereti szabadsággal 
össze nem egyeztethetők, részben mint elavúltak és idejöket multak, 
töröltettek; bár a szigoru genfi tanács és annak Servéti itéletei, a 
hitszabadságnak a dévai várba tömlöcözése, még a régi egyház 
brutális fegyelmezésére emlékeztetnek. Mindazonáltal a prot. egy- 
házakban az egyházhivek fegyelmezése, lassanként, az egyes egy- 
házak keretén belül az egyes hittételek, a néhol" dogmákká csonto- 
sodott hitrendszerek elfogadására és tiszteletbentartására, az egyház, 

mint tömegszerv belső, szervi működésének a fegyelmezésére és 
biztosítására korlátozódott csupán. Ezek mellett a hiveknek pld. az 
egyes szertartások kötelező igénybevétele, az úrvacsorának a kon- 
firmálás előtt való fel nem vehetése, és azután is csak normális 
lelki egyensúltyal biró hivő által való felvehetése, a törvényes házas- 
ságon kivül gyermeket szűlők egyházkövetése, az egyházi hivata- 
lokra csak tiszta erkölcsü, büntetlen előéletü egyháztagok választ- 
hatósága stb. mind olyan fegyelmi eszközök nálunk is, melyek közül 
némelyek ma is itt-ott gyakorlatban vannak, némelyek meg, mint a 
múlt emlékei, élnek, vagy irott malasztként papiron állanak, de 
végtelenül vérszegény módon szolgálják az egyházhivek belső, lelki 
erkölcsi, egyháztársadalmi életének fegyelmezését, a keresztényi élet- 
ideál szempontjából. Talán itt a tizenkettedik órája, amikor a prot, 
egyházakban is, a minden irányban való fegyelmezés szükségessé- 
gének tudatára ébredünk s unitárius anyaszentegyházunk Szervezeti 
törvényében is , Az egyházhivek joga és kötelessége" cimen külön 
fejezetben precizirozzuk részletesen az egyházhivek jogait az egy- 
házzal, mint a hivek — önkormányzati alapon — saját maguk alkotta 
kormányzó tömegszervvel szemben, és ugyanakkor kötelességeiket 
is, ama magasabb erkölcsi cél megvalósitása szempontjából, amely- 
nek megvalósithatása érdekében az egy hitet vallók közös egyházba 
tömörültek. 

Valamely elv törvénybefoglalásához külön törvényhozói, codi- 
fikáló ismeret, tudás, rátermettség és gyakorlat szükséges. Ilyen 
kivánalmak mellett meg sem kisérelhetem az egyházhivek fegyel- 
mezésének elvét részletes törvénybe foglalni, ez az ilyenhez értő 
szakemberek kötelessége és feladata volna. Látom azonban e kér- 
désnek a magam elgondolásában is nagy konturjait, bizonyos határ- 
köveit, amelyeket bátorkodom lerakni egy csetleg ez irányban meg- 
induló munka irányjelzőiül. 

Az egyházhivek fegyelmezésének reformálásánál a kérdést 
nézetem szerint 3 nézőpontból, a hit, az egyháztársadalom és egy- 
házi közigazgatás nézőpontjaiból kell szemlélnünk. 

A hit, a hitfelijogás szempontjából, nekünk a hitszabadság 
hirdetőinek, látszólag nincsen is szükségünk lényegesebb fegyelmi 
eszközök használatára, hiszen velünk csak az élhet hitközösségben, 
akinek hitvilága, hitfelfogása a miénkkel azonos. Mihelyt közös hit- 
világunk határvonalait átlépi, már nem a miénk, már nem fegyel- 
mezhetjük s amennyiben maga sem tartván önmagát hozzánktarto- 
zónak, a miénktől eltérő hitfelfogásában korlátoznunk nem szabad, 

a korlátozásnak bármilyen formában való ténye nem volna keresz- 
tény és unitárius, mert ,a hit Istennek ajándéka", amit Dávid Fe- 
renc szellemében vallunk ! 

Még magában az egyházban sem szabad, hogy a hivekkel 
szemben alkalmazandó fegyelmi eszközök használata, a hivek hit- 
világában, a hitrendszerek megcsontosodására, a lelki kényszerre, 
a lelkiismereti szabadság rovására történjék, de igenis és feltétlen 
szigorusággal a történeti egyház keretén belül, a velünk hitközös- 
ségben élni akarók között fel-fellépő szabadosság, hitbeli nihilismus 
és destructiv irányzatok túlcsapongásainak kiküszöbölését, megsem- 
misitését kell szolgálja. Ám mindezek mellett a jobb és nemesebb 
lelkek megújhodás utáni vágya, reformgondolatai, amelyek a haladó 
időhöz simulni óhajtanak, nyilatkozhassanak meg az egyház kere- . 
tén belül is, de nem mint felelőtlen elemek mindent felboritó for- 
radalmi kiáltásai, hanem mint olyanok, amelyek az egyház egyete- 
mes lelkének, felfogásának meggyőzésén, az új igazságok felé való 
elinditásán keresztül keresik a diadalra juttatást. Mihelyt az új 
igazságok nem ez úton és nem ezeken keresztül keresik az érvé- 
nyesülést, ellentétbe kerülnek az egyház egyetemes felfogásával s 
mint ilyenek, kivül kell essenek a történelmi egyház határvonalain, 
vagy önként, vagy megfelelő fegyelmi itélet alapján. A hit világá- 
ban az egyházhivek fegyelmezésének elvét ilyen értelemben kodifi- 
kálnám. 

Az egyházhivek fegyelmezése már jóval nehezebb egyháztár- 
sadalmi téren, valláserkölcsi szempontból. 

Egyháztársadalmi életünk fundamentuma az evangélium, mely- 
nek törvényei és parancsai betartására, Isten és embertársaink iránti 
s általában összes embervoltunkkal járó kötelességeink betöltésére, 
egyetlen fegyelmi eszköz ami kényszeríthet: az öntudatos, fegyel- 
mezett, keresztényi lelkület. Erre pedig kényszeriteni nem lehet, de 
nevelni kell az embert. 

Van azonban még emellett az egyháznak régen ecélra hasz- 
nált, de ma már más, különféle célokra átalakított, berozsdásodott 
fegyvere: a templomi szószék s benne a szónak hatalmas fenyítő 
ereje. Csakhogy e fegyvert, e. fegyelmi eszközt, melyet régi időkben 
olyan jó eredménnyel használtak az örökkévaló Isten felkentjei, a 
templom- és szószéknélküli próféták és apostolok a hivek fegyel- 
mezésére, az egyháztársadalomban a valláserköicsi élet ébrentartá- 
sára és intenzivebbé tétele céljából, ma már sok más egyéb cél 
szolgálatára átalakitva, — amelyben vegyeskereskedésként mindent 

lehet kapni, csak ami odavaló volna, azt nem — nem lehet meg- 


felelő eredménnyel használni, lévén megváltozott egyházpolitikánk 
is a számszerüség üzleti alapjára fektetve, amelynél nem az érték, 
a súly a fő, hanem a hivek minél nagyobb számbeli tömege. Ilyen 
elvek mellett a mindennapi élet szennyes forgatagában naponként 
fölmerülő gyarlóságok és erkölcsi megtévelyedések, őszinte, igaz, 
bátorszavú kiprédikálása, megintése, ilyen módon való megjavitása, 
kinek lehetséges ma? Nem csupán az emberi élet általános gyarló- 
ságairól való nagy konturokbani megemlékezhetésre s azoknak a 


szószékről való ostorozhatására gondolok csupán, amelyet hát hiszen 
megtehetünk és teszünk is, amikor rendesen olyan bő köpenyege- . 


ket szabunk, melyet mindenki magára vehet és épen azért nem ölt 


magára senki, legfönnebb kárörvendve neveti, hogy mellette ülő . 


társáról hogy leri a ráképzelt bőre szabott köpeny s igy végered- 


ményében haszontalan munkát végeztünk a valláserkölcsi élet előbb- 


vitele szempontjából; hanem azokra a gyülekezeti életben is napon- 


ként előforduló apróbbnak hitt erkölcsi hibákra és megtévelyedé- . 


sekre gondolok, amelyek mellett behunyt szemekkel megyünk el, 
kezet fogunk vele mindennap, amely egyháztársadalmunkban a 
valláserkölcsi élet kemény köőszikláját is kicsiny esőcsöppekként 


kivájják, de amelyekkel szemben a szószéknek nem lehet, nem sza- 
, bad az igazság bátorszavú kimondását fegyelmi eszközül használni 
az egyház magasabb érdekéért, amely hiveket akar minél nagyobb 


számban s nem pedig a lelki értéket azokban. 

Mindaddig, mig az egyházakban az üzletszerü értékelés véget 
nem ér, rohamos dekadenciába jutott valláserkölcsi életünk alig 
kaphat új életre. 3 

Vissza kell adni, a sok egyéb mellékes cél szolgálatának ki- 
küszöbölésével, a szószéket eredeti hivatásának, a valláserkölcsi élet 
kizárólagos szolgálatának. Szűlni, nevelni azokba bátorszavú keresz- 
telőket, hivatásos egyengetőit az Úr útainak ; szabadságot nekik az 
erkölcsi élet megtévelyedései bátorszavú, ám hangsulyozom, Krisz- 
tusi szellemben való ostorozhatására, hogy legyen a templomi szó- 
szék egyháztársadalmunkban a vallás erkölcsi élet nélkülözhetetlen, 
hivatásának megfelelő fegyelmi eszköze, amelyen első sorban 
keresztény voltunkat éljük és irányitjuk, nem pedig gazdasági érde- 
keink, faji politikánk, vagy más egyéb, máshol munkálandó üzleti 
érdekünket szolgáljuk. ,Az én házam imádságnak háza". 

És ennek kettős hasznát is látnám : egyfelől e fegyelmi esz- 
közöket csak tiszta múlttal biró, az erkölcsi élet tisztult magaslatai 

felé törekvő , Keresztelők" használhatnák, másfelől annak állandó 
használata, a Heródeseket, a Heródiásokat és Salomékat, fönn és 
lent egyaránt, állandó félelemben tartanák. Hogy az előbb elmon- 
dottakban túl sok lehet a túlfütött idealizmusból, avagy talán épen a 
bolondságból, itéljék meg mások. A kettő különben is sokszor állott 
neliezen megkülönböztethetőleg egymás mellett. A világ sokszor 
tartotta bolondságnak a legszentebb ideált és megforditva, ideálnak 
a bolondságot. 

A valláserkölcsi élet mélyitésére az egyháztársadalomban kodi- 
fikálandónak tartanám az alábbiakat is: Az egyházi szertartások 
saját egyházunk szolgái által kiszolgáltatva, a keresztelésnél, házas- 
ságkötéseknél és haláleseteknél minden alkalommal igénybe veen- 
dők. A hivőknek ezirányu kötelességmulasztása fegyelmi vétség, 


. mely a fegyelmi biróságok által különböző, de végső fokon a gyüle- 


kezet előtt való nyilvános megdorgálással büntetendő. 

A konfirmálás csak a 20. életév betöltésével, — vagy előbb 
férjhnezmenetel szükségéből — végezhető, amikor a hivek nemcsak 
hitbeli, de egyházszervezeti, az , egyházhivek jogai és kötelességei" 
ismeretéről is nyiivánosan, a gyülekezet előtt bizonyságot keli 
tegyenek. Konfirmálás előtt az úrvacsora ki nem szolgálható s a 
konfirmálás kötelezettségének nem teljesítése fegyelmi vétség, mely 
végső fokon az egyházból való kizárással büntetendő. 

A. mindkét nembeli ifjuságnak a vallásos oktatásban való 
részvétele 20 éves életkor betöltéséig (elemi iskola, egyesületek vagy 
középiskola), illetve  férjhezmenetelökig vagy  megházasodásukig 
kötelező. Az ifjak ezirányu kötelességmulasztásáért a szülő felelős, 
ki különböző enyhébb foku fegyelmi itéletek után, végső fokon 
pénzbüntetéssel büntetendő. 

Pipei egyházközségünknek néhány évvel ezelőtt kézenforgó 
inditványát, mint egy régi fegyelmi eszköz felújítását emlitem meg, 
hogy a törvényes házasságon kivül gyermeket szűlők ,eklézsia 
követésre" kötéleztetnek a régi módon, de különböző fokokon. ElSŐ — 
esetben lelkész, gondnok és kántor, ismétlődés esetén a K. tanács 
és végső fokon az egész gyülekezet jelenlétében. A hajadon élet 
tisztaságának megőrzésére szolgáló fegyelmi eszköznek ajánlható a 


. fönti eljárás is. Nem bélyegezném meg azonban a vadházasság 


megbélyegző elnevezésével és nyilvántartásával a különben törvé- 
nyes formák nélkül is kifogástalan családi életet élő szegényebb 
hivéinket akkor, — akiket ezen viszonyok törvényesitésében sok- 
szor épen törvényes vagy gazdasági akadályok is gátolnak, akik 


sz 213 — 


. ( tl ré PTI ; ,. 9 "a fin. §. Fe s t Tee 
, ki v , ez VAA 
. k tl 


Az egyházhivek fegyelmezése. 


azonban "e viszonyt törvényes formák kénytelen hiányában is be- 
csületes családi életként élik és ismerik el, — amikor ugyanezen 
viszony, a magasabb körökben, a tehetősebb hiveknél a házvezető- 
női vagy  gazdasszonyi elnevezés finomabb leple alá rejtőzködik 
észrevétlenül és megbélyegzés nélkül. Viszont szigoruan sújtanám 
már a gyermek jövendő érdekében is mindenütt e viszonyt, amelyet 
a könnyelmüség, minden egyéb akadály hiányában, az egyház több- 
szöri megintése és megdorgálása ellenére sem törvényesit. 

Az esperesi vizsgálószék ne csak az egyházközség anyagi 
ügyei, a belső emberek valláserkölcsi kötelességeinek teljesítése 
felől kérdezze ki a hiveket, hanem szerezzen alapos tájékozódást a 
hivek vali. erk., egyháztársadalmi élete felől is, mert a vizsgáló- 
szék nemcsak a belső ember megvizsgálásáért száll ki, mint azt a 
gyülekezetek nagyrésze gondolja, hanem az egész gyülekezetért. 

Hátra volna még, hogy az egyházi közigazgatás szempontjá- 
ból szükséges fegyelmi szabályokról is szóljak. Ezeknek nagyrésze 
a közigazgatás munkáját végező tisztviselők és egyházi alkalma- 
zottak számára nagyrészben megállapittattak a szerv. és fegyelmi 
felelősségről szóló törvényeinkben. Ezek közé felveendőknek tartanám 
az alábbiakat is : 

Egyházi vagy polgári biróság által elítéltek 1—10 évig terjedő 
időn belől egyházi hivatalt nem vállalhatnak. Ettől eltérő esetekben 
. az egyházi tisztviselővé való megválasztás elfogadása kötelező, el 
nem fogadása pénzbirsággal jár, a megtagadást nem indokolható 
esetekben (betegség). 

Egyházi hivatalnokok, tisztviselők, tiszteletbeli állásokat be- 
töltők, hivatalos esküjöket nyilvánosan a gyülekezetben teszik le a 
legkisebbtől a legnagyobbig, kiki azelőtt a templomi gyülekezet 
előtt, anol megválasztása történt, vagy ahol a választás végső fokon 
megerősítést nyert. 

Egyházi tisztviselőknek egyh. főtan. és K. tanácsosoknak az 
illetékes gyüléseken való megjelenésük kötelező, aminek elmulasz- 
tása, igazolás nélkül, végső fokon az egyházi tisztségtől való meg- 
fosztással sújtandó. 

Közterhek, közmunkák, egyházi adók és szolgáltatások, vala- 
mint más egyéb az egyetemes anyaszentegyház ügyében az önkor- 
mányzati alapon létesült legfőbb egyházi (főtanács) törvényhozói, 
vagy egyházközségi, közigazgatási (közgyülés) testületben hozott 
törvények és rendeletek, tisztviselők törvényadta jogköréből folyó 
rendelkezések nem teljesítése, az azok ellen való lázitás és izgatás 

fegyelmi vétség, melynek büntetése végső fokon az egyházból való 
kizárással is járhat. 

Az egyházközség ingatlan birtokai csak nyilvános árverezésen 
adhatók ki, kötött időre, úgyszintén az előforduló épitkezési mun- 
kálatok is, amelyeknek jóváhagyása esp. és f. ü. gondnoki jóváhagyást 
igényel az egyház érdekeinek megvédelmezése szempontjából. 

Talán még sok minden megjegyezni való volna és lehetne az 
egyházhivek fegyelmezését illetőleg, a több szem többet lát elve 
alapján, hozza el mindenki a maga meglátását, leszűrt tapasztalá- 
sát e nagy és fontos kérdés megoldásához, 

E dolgozatocska pedig, ha egyéb célt nem is szolgálhat, 
annyira mindenesetre használható, hogy apróbb megállapitásaiban 
megerősitse Szent-Iványi főgondnok urunknak a Ker. Magvető 1930 
évi 1. számában, a szerkesztőhöz intézett levelében foglalt egyházi 
életünk sarkalatos hibáit illető ama nagyon találó megállapítását, 
hogy nálunk a törvényhozás mezején, — amelynek gyüjtőfogalma 
alá veszem minden, az egyéni tervezgetésen túl nem menő szub- 
jektiv elgondolást arra nézve, hogy mit, hogy kell vagy kellene 
csinálni, — tropikus bujasággal folyik a termelés. Ám mit ér a 
gazdag termés, ha nincs felvevő, értékesítő piaca, ha , bágyadt és 
elsorvadó a törvényvégrehajtás munkája ! ! " 

Vajjon nem itt kellene-e kezdenünk a fegyelmezés és önfe- 
gyelmezés nagy munkáját? ! F 

Taar Géza. 

Az evangéliumok nőalakjai. 
Irta: J. Haller, freudenstadti dékán. — Második kiadás. 
(Folytatás.) 


Ötödik csoport. 
Betegségben szenvedő nők. 


Egynek kivételével az eddigiekben kimeritettük azon nők szá- 
mát, akiket névszerint sorolnak fel az evangéliumok. Ezek egyuttal 
azon nők, akiknek legtöbbje tartósabban Jézus közelségében élt, 
vagy pedig, mint anyja vagy követője, neki szolgálatot teljesitett. 
Természetesen nem mintha Jézus is nem tett volna sokat javukra, 
egyszer lelkiekben, máskor külső dolgaikban. Viszont, amit ezen nők 

tettek érte, nem volt egyéb a Jézus iránt érzett hálájuk megnyilat- . 


kozásánál az Ő sokrendbeli jótetteiért. Ezenkivül azonban elég 
tekintélyes azon nők száma is, akik bár futólag Jézussal érintke- 
zésbe kerültek, de akik mind érezték segitő erejét. Voltak: beteg- 


ségben szenvedő nók (5. csoport), halállal (6. csoport) és bünnel 
terheltek (7. csoport). Mindezek a szenvedő nők, akikről itt szó. 


van, Jézus közbelépésére szabadulást nyertek, meggyógyultak, vigasz- 


talás és élet lőn számukra. 

Már találkoztunk olyan beteg asszonyokkal, akiknek megada- 
tott az, hogy részesülhettek Jézus rendkivüli gyógyitó eljárásában : 
Péter napa, Mária Magdaléna, Johanna és Zsuzsánna voltak ilye- 


nek. Ezenkivül még három elbeszélésben értesülünk beteg nők 


meggyógyulásáról: a vérfolyásban szenvedő asszony, a meggörbült 
asszony, a kananeai asszony és leánya történetében. 

1. A vérfolyásban szenvedő asszony esetét a három első 
evangélium beszéli el (Mát. 920—22, Márk 5,25—34, Luk. 8,43—48). 
Nagyon beteg asszonyról van itt szó. Fájdalmai 12 év óta gyötrik ; 
ennek következtében elszegényedett, semmiféle gyógykezelés nem 
segitett rajta, sőt orvosi tudatlanság és kiméletlenség súlyosbitották 
helyzetét. Hallott már Jézus tetteiről s nagy megalázkodással köze- 
ledik most feléje, de azzal a szilárd hittel, hogy Jézus csodás ereje 

enyhületet szerez neki. És nem szégyenül meg. Ő maga annyira 
lehetetlennek véli a javulást, hogy először nem merészel Jézus elébe 
lépni. Azonban Jézus előtt nyilvánvaló ez asszony hite s békével 
engedi el magától. Hányszor kell asszonyoknak nagy kinok között 
szenvedniök, de még akkor is, ha hosszas fájdalmak elgyengitették, 
— láthatjuk — milyen erős lehet hite egy: asszonynak. 

2. Hasonló gyógyitási eset fenntartását köszönhetjük Lukács 
evangélistának (13, 10—17) : a betegségnek lelke vala egy asszony- 
ban, meg volt görbülve és sem feltekinteni, sem felegyenesedni 
nem tudott; szombatnapon gyógyitotta meg Jézus a zsinagógában 
kezének rávetésével s feloldó szavával, anélkül, hogy az asszony 
őt erre különösebben kérte volna. Bizonyára Jézus szánalmat érzett 
e nyomorúlt asszony iránt s a részvét indította arra, hogy segitsen 
rajta. 18 évig szenvedett szegény. És dicsőité Istent, mig a zsina- 
gógafőnök haraguvék a szombatnap megszentségtelenitéséért. Hosz- 
szas szenvedés után Ábrahámnak egy leánya ime részesülhetett az 
Ur Jézus segélynyújtásában. 

3. De Jézus nemcsak Izrael leányainak sietett megmenlésére, 
a szabadulás pogány nőknek is juthatott osztályrészül. Ezt igazolja 
a kananeai asszony és leányának története (Mát. 15, 22—28, Márk 
7, 24—30). Máté azt állítja, hogy Tirus és Sidon vidékéről való 
asszony. Márk görög vagy sziro-feniciainak mondja. Eszerint hazája 
hihetőleg a Libanon és Antilibanon között volt; a görög nyelvet is 
beszélte, de Föniciában lakott. Mivel a föniciabelieket az Öszövet- 
ség szükebb értelemben vett kananeitáknak nevezi, itt is föniciai 
asszonyra kell gondolnunk. Első eset, hogy Jézus pogány nővel 
állt szemben. Két nyomorúlt, akiknek a pogányok közül legelőször 
Jézus segítségükre megy. Az anya is együtt szenved leányával. 
A leány még serdülő koru, Márk ,leányká"-nak, , gyermek" -nek 
nevezi (7, 25 és 30, legalább is a görüg szövegben). Igen nehéz 
kórban szenvedett. Milyen vigasztalan állapot a jelenben, mennyire 
reménytelen kilátás a jövőre. Jézus csak az anyát látja, a gyerme- 
ket egyáltalán nem. De az anya oly erős hitében, annyira lanka- 
datlan a kérésben, hogy Jézus nem hagyja ott kétségbeejtő helyze- 
tében, hanem segit rajta. Jézus komoly próbára tette, de az egyszerü 
pogány asszony olyan tántorithatatlan maradt, hogy hitének nagy- 
ságáról Jézus feltétlenül meggyőződhetett. Minél kevesebbet fogla- 


. Jatoskodott pogányokkal Jézus földi pályája idején, annál inkább 


kell örvendenünk ezen történetnek, amelyben a szenvedő pogány 
nők Jézus könyörülő szeretetében részesültek. Azt is látjuk ebből, 

hogy pogány nők, akiket gyakran a korlátoltság jellemez, nem érzé- 
ketlenek a jézusi adományok. iránt, az ő hitére pedig teljes mér- 


a 


a 


í 


tékben képesek. Végül láthatjuk, hogy a pogány anyának is a szive 


mennyire telve van gyermekének szerelmével. . 


A felsoroltakon kivül bizonyára még más nők is részesültek 


Jézus rendkivüli gyógyitó erejének kiáradásában. Az evangéliumok 


tesznek említést arról, hogy a betegek egész csoportjait vitték hozzá . 


s ő meggyógyitotta azokat. Asszonyok is többen lehettek közöttük, 
bár sem számukat. sem nevüket nem ismerjük. 


Hatodik csoport. 
Nők a halál veszedelmében. 


Hogy Jézus haláleseteknél is szabaditóként jelent meg, tapasz- 
talták a bethániai nővérek: Mártha és Mária, testvérüknek, Lázár- 
nak sirjánál. Jézus másik két halotttámasztásánál is találunk nőket : 
Kapernaumban és Nainban. 

1. Kapernaumban egy 12 éves leánykát, a szülők egyetlen gyer- 
mekét ragadta el a halál (Mát. 9, 18, 19. 23—25 ; Márk 5, 22, 23, 35— 
43; Luk. 8, 41, 42, 49—56). Élte napjainak legszebb virulásában lett a 
halál zsákmányává, egy ezredesnek házába toppant be a Kaszás. Mi- 
csoda fájdalom úgy az apa, mint az anya Számára. De Jézus szaba- 


ditőként jelenik meg. Nemcsak Jairus s nem csupán a tanitványok leg- 


meghittebbjei, hanem Márk és Lukács bizonysága szerint a gyermek 
anyja is tanuja lehetett Jézus nagyszerü cselekedetének. 

2. Hasonlóan szivbemarkoló elbeszélést találunk Lukács evan- 
géliumában (7, 11—15): a naini ifju feltámasztásában. Egyenesen 
feltünő, hogy ezen eseményt csak egy evangélium tartotta fenn. 
Azért kell figyelemben részesitenünk e történetet, mert benne példát 
látunk arra nézve, mily borzasztó nagy lehet egy asszony kinszen- 
vedése. Az özvegy elvesziti egyetlen fiát, életének támaszát s most 
öreg korának reménységét viszi a sirhoz. Nehezebb helyzet alig 
képzelhető el. E válságos pillanatban lép közbe Jézus. Megkönyörül 
az özvegyen s Jézus életereje a halottnak vissza adja életét. Mily sokat 
fejez ki az elbeszélés befejező mondása : , és adá őt az ő anyjának". 
Ime tehát több asszony láthatá Jézust, mint a halál legyőzőjét. 


Hetedik csoport. 
Bűnnel terhelt asszonyok. 
Jézussal futólag került érintkezésbe az a három nő is, akik- 

nek bűnükben könyörületet mutatott: a nagy bűnös ásszony (Luk. 
7, 36—50), a házasságtörő feleség (Ján. 8, 1—11), a samariabeli 
asszony (Ján. 4, 6—42). Mind mélyen alásülyedt nők, bűnnel ter- 
heltek, akik nemükre gyalázatot hoztak: az egyik városszerte ismert 
bűnöző; a másikat házasságtörésen érték; a harmadik pedig kétes 
multtal bíró asszony. Nem csodálkozunk a felett, hogy az emberek 
távol tartották magukat tőlük s velük minden érintkezést megsza- 
kitottak. De Jézus, aki mindenek Idvezitője, ezeket is gondosko- 
dásába vette. A bűnösök és vámszedők barátja a női nem megté- 
vedettjeit sem itélte el, hanem megmentésükre sietett. 

Feltünőnek tarthatjuk, hogy e nők közül egyiknek sem érte- 
sülünk nevéről. Azt, hogy a nagy bűnös asszony, akit Lukács 7-ben 
emlit, ugyanaz a személy volna, mint a Lukács 8-ban szereplő 
Mária Magdaléna, már korábban teljesen önkényes és indokolatlan 
feltevésnek ismertük meg. Lehet, hogy e nőknek még később éltek 
rokonaik, lehet, hogy nevük a keresztény gyülekezetben feledésbe 
ment: mindenesetre a Szentirás finom árnyalata az, hogy eme bűnö- 
sök megmentését megörökitette, nevüket azonban nem. 

Talán az a tény is feltünhetik, hogy e három asszonyról szóló 
elbeszélés mindig csak egyik evangéliumban fordul elő. 

Mind a három emlitett nő városban élt: a nagy bűnnel ter- 
helt asszonyról nincs felemlitve, hogy melyik városban, a házasság- 
törő nő Jeruzsálemben, a samariabeli asszony Sikárban. Véletlen-e, 
vagy valami különös jelentősége van-e ennek? Már akkor úgy lett 
volna, hogy a városi viszonyok kedvezőbb teret nyújtottak a fes- 
lettségre, mint az egyszerü falusi helységek? Nem merészelünk 
rá felelni. § 

1. A nagy bűnös asszonyról, akit különben az Újszövetség csak 
, bűnös"-ként " emlit, a ,nagy" jelző elhagyásával, csupán annyit 
tudunk, hogy a városban általánosan ismert romlott nő volt; azon- 
ban Jézus iránti szeretetének és hálájának a vendéglátó gazda nagy 
meglepetésére rendkivül feltünő módon adott kifejezést. Jézus bátran 
védelmére kelt az asztalnál ülőkkel szemben s békével bocsátá el, 
biztositván arról, hogy bűnei megbocsáttatnak. Jézusban megtalálta 
azt az embert, aki által bűnösségéből menekvést, lelke számára 
megnyugvást nyert. Ime van szabadulás Jézus Krisztus által oly 
személyek részére is, akik már szokásukká vált bűnös életmódba 
jutottak, akik a feslettség hatalmának bilincseiben szenvednek és 
saját erejükből nem képesek innen szabadulni. Minő vigasz azok 
számára, akik benső missziót végezve, elesett asszonyok és lányok 

mentésén fáradoznak. Mig az emberek többségének, mint ama fari- 
zeusnak, csak hideg, kemény elitélő véleménye van ilyen személyek 
felől, semmi könyörület vagy remény irányukban, a Jézusra vetett 
tekintet jogot ad a reménységre. 

2. A házasságtörő asszonyról szóló elbeszélés! Jeruzsálembe 
vezet bennünket. Lám, az ősi szent, istenes városban, az Úr szen- 
télyének helységében is mily súlyos bűnesetek fordulnak elő. A 
házasságtörés tényén nem lehetett kéteikedni, hiszen tettenérték az 
asszonyt. Afelől nem szól az evangélium, hogy ez egyetlen bűn- 
esete-e az asszonynak, vagy pedig különben is romlott életet foly- 
tatott. Az elbeszélésben az a különös, hogy az asszony nem ön- 

, szántából megy Jézushoz, hanem Jézus ellenségei vezetik oda. Elő- 
állítása az irástudók és farizeusok számára kedvező alkalomként 
adódott, hogy Jézus ellen kelepcéül használják fel. Miryen viszony- 
ban állott az asazony Jézussal, hogy hitt-e szavainak és áhitozott-e 
bűnbocsánatra, vagy hogy egyáltalán beismerte-é bűnének nagy- 
ságát, nem tudhatjuk. Mennyire más, mint a nagy bűnös asszony. 
Egy másik, ezzel összefüggő sajátosság abban rejlik, hogy Jézus itt 
nem helyezi kilátásba a bűnei megbocsátását. Nem itéli el, csak 
inti, hogy mostantól fogva többé ne vétkezzék. Nyilt kérdés, hogy 
a Jézussal való összetalálkozás az elvárható haszonnal járt-e az 
asszonyra nézve, vajjon megvolt-e mentve ezekután. Az is jelentő- 
séggel bir, miként óv Jézus ilyen elesettek irányában megnyilvánuló 
s magától értetődő elítéléssel szemben. Hol van az, aki maga tel- 

. jesen tiszta? Kicsoda nem vétett a hetedik parancsolat ellen, annak 

legmélyebb értelme szerint? 

. 3. Mig a bűnös nőkről szóló két előbbi történet Izrael népé- 
nek körébe tartozó személyekhez vezetett, addig a harmadik elbe- 
szélés során Samaria területére lépünk. A Sikárnál levő samariabeli 
asszony egy félig izraelita, félig pogány néptörzshöz tartozott, amely 
törzset Jézusnak zsidó kortársai a legnagyobb mértékben megve- 
tették, de amelyiknek oly sok derék képviselőjét ismertük meg az 
evangéliumokban. A Jákób forrásánál feltünt samariabeli asszony 
az egyetlen samariai nő, akiről az evangéliumok megemlékeznek. 

Jézusnak ez asszonnyal való összetalálkozása látszólag vélet- 
lenül történt. Mig a nagy bűnös asszony vágyakozással s a meg- 
gyógyulás reményével eltelve megy Jézushoz, a házasságtörő nőt 
pedig akaratán kivül vagy épen annak ellénére viszik hozzá, addig 


1 Az Újszövetség több jó kéziratából hiányzik az egész elbeszélés. 

itt történetes összetalálkozásról van szó, kapcsolatosan Jézusnak 
Samarián keresztül tett útjával. De mégsem véletlen eset; bizonyos 
jelentősége van annak, amikor az evangélista azt mondja: , Samarián 
kell vala pedig átmennie" (Ján. 4,4). Isten akarata szerint történt. 

Az asszony előélete rendkivül hányatott. Öt férje volt s most 
újból törvénytelen házasságban él egy férfival. Valószinüleg nem 
mindenik férje halt el, hanem ismételten házassági elválás esete 
forgott fenn. De minduntalan új házasságkötésbe ment bele. Nem 
lehet másképen elképzelni, minthogy az asszony újra meg újra 
könnyelmüen ment férjhez s azután hütlenségben elvált. Hogy eköz- 
ben nemcsak férjei lehettek hibásak, hanem ő maga is vétkes volt, 
egészen bizonyosra vehetjük. Azonban élte sorának minden keserű 
tapasztalata ellenére sem tért le a bűn útjáról, nem hagyott fel rom- 
lott életmódjával. Jézus tanitványai maguk is csodálkoztak azon, 
hogy beszédbe ereszkedett Jézus az asszonnyal (27. v.), e körül- 
mény arra nézve nyújt bizonyitékot, hogy közönséges életfolytatá- 
sának nyomai arcáról leolvashatók voltak ; feltünően züllött nő be- 
nyomását tette. A samariabeli asszonyban mélyre sülyedt, javulásra 
képtelen nőt ismerünk meg, aki kalandos életviszonyai közt nem ! 
akart új ösvényre térni. 

Mikor Jézus összetalálkozik az asszonnyal, bűnösségének lelki 
életére gyakorolt hatása is észrevehetővé válik. Tekintete földi dol- 
gokra irányul; vallásos igazságok iránt nincs érzéke, Jézus szavai- 
nak komolysága elől kitér, miközben arra igyekszik, hogy a figyel- 
met magáról elterelje s a beszélgetés fonalát átvigye a zsidók és 
samarabeliek közt fennálló régi vitára. A lelkiismeret szavát akarja 
elnémitani. Bűnöző élete valláserkölcsi érzékét s belátását letompi- 
totta. Lelki élete csaknem kihalt. Általános tapasztalat : a bűnös élet 
nemcsak az egészséget és családi életet ássa alá, hanem a lélek 
életét is; ez a bűn legnagyobb átka. 

Mégis Jézus lelki átalakulást idéz elő e megtévelyedett asz- 
szonynál. Szivélyessége útján éri el ezt, azáltal, hogy egyáltalán 
beszédbe ereszkedik vele s tőle szivességet kér a nem vette mtegtez 
asszonyt. Eléri továbbá igazságossága útján, azáltal, hogy egészen 
nyiltan, bár a legnagyobb figyelmességgel beszél vele eddigi életé- 
ről, kimélet nélkül, de nem gúnyosan; a zsidók és samariabeliek 
viszonyáról is teljes nyiltsággal beszél Jézus s elismeri Izrae! népé- 
nek elsőbbségét (22. v.); nyiltan szól saját magáról s mint Isten 
fiának az Atyához való viszonyáról, amit Jézus a legtöbb esetben 
elhallgatott, eme bűnös asszony előtt leplezetlenül kimondotta. Tette 

ezt továbbá odaadásával ; fáradt volta ellenére (6. v.) az asszonnyal 
beszédbe kezd, miből az evangélium bizonyára csak az alapgon- 
dolatot adja vissza; azután néhány napra a városban marad (40. v.), 
bár ez ellenkezett a zsidók felfogásával; neki azonban ideje volt 
erre a szánalomra méltó samariabeliek érdekében. Nagy lélekismerő 
bölcsességével s odaadásával Jézus az eltévedett asszonyt megtéri- 
tette. Hitre vezérelte. 

Okunk van annak elhivésére, hogy a samariabeli asszony ez 
időtől kezdve zíj életet folytatott, hogy ama látszólag véletlen össze- 
találkozása Jézussal döntő forduló pontot jelentett életében, sőt ettől 
kezeve Jézusnak követője lett: az első a megvetett samariabeli 
asszonyok között. 

Ha visszapillantunk azon három asszonyra, akik bűnösségük- 
ben Jézus közelségébe kerültek, két lényeges gondolat tárul előnkbe. 
Egyfelől látjuk az érzékiség hatalmát, ami a nőt oly mélyen a bűnbe 
és nyomorba dönti; pogányok és zsidók erkölcsi alásülyedését lát- 
juk magunk előtt. Kétségbeejtő kép. Másfelől Jézust épen ezen 
elesett asszonyokkal való bánásmódja folytán kitünő lelki gondo- 
zónak ismerjük meg, aki mindenkivel az illető egyéniségének meg- 
felelően tud bánni: a bűnei megbánására kész asszonyt békesség- 
nek szavával vigasztalja, a bűnökkel terhelt házasságtörő nőt be- 
panaszlói ellen intézett támadásával védi, a kitérni akaró samaria- 
beli asszonyt szent komolysággal s üdvötadó szeretet barátságos 
hangjával ragadja meg. Az ember bűnösségének sötét arcával szem- 
ben ott áll a bűnökből szabaditó fénylő tekintet. 


Nyolcadik csoport. 


Nemeslelkű nők. 


A Jézussal személyes összeköttetésben álló nők közül kevés 
van már olyan, akit meg kell említenünk. Nemeslelkű nők cim alatt 
foglalhatjuk egybe ezeket. Egyikkel Jézus gyermekkorának történe- 
tében találkozunk, a másik kettővel pedig nyilvános munkásságának 
idején, végül szenvedéseinek történetében jő tekintetbe még egy hely. 

1. Rövid, de gazdag tartalmú Lukács evangélistának Annáról 
szóló tudósítása (2,36—38); ez asszony Jézusnak a jeruzsálemi 
templomban történt bemutatása alkalmával tünt fel. Atyjáról, az Ázer 
nemzetségből származó Fánuelről nem tudunk semmit. Azon körül- 
ményben, hogy Jézus életének első napjaiban hozzá ment Galilea 
asszonyai közül, amely tartományban törzse lakott, mintegy annak 

megjövendölését láthatjuk, hogy Jézus a lenézett galileabeliek részére 
is örömüzenetet fog hozni (összehasonlitandó Máté 4,12 stb.). Anna 
azon kevesek egyike, akiket az Újszövetség profétaasszonynak nevez; 
egyben személye bizonyság arra nézve, hogy mennyire igaztalan 
volt a főpapok és farizeusok önhitt állítása : , Galileából nem támad 
proféta" . (Ján. 7,52). 

Anna igen érdekes múltra tekinthetett vissza. Hét évig élt fér- 
jével, de korán ösvegységre jutott; most már 84 éves tisztes öreg- 
asszony. Rövid házas életére mintegy 50—60 éves özvegység követ- 
kezett. Azonban nem ok nélkül hivták Annának, ami nem más, mint 
Johanna, vagyis nyelvünkön kegyelt, kegyelemben részesült. Életét 
teljesen az Úr szolgálatának szentelte, mindig a templomban idő- 
zött s ott az elég nagyszámban lévő fülkék egyike rendelkezésére 
bocsátatótt. Amikor a megigért Messiást láthatta, dicsőitette az 
Urat és öregségének örömét tovább adta mindeneknek, akik Jeru- 
zsálemben szabadulást vártak. A Messiás születése barátságos fényt 
sugárzott e magas kort elért asszony életére. Alkonyat idején 
támadt fény. 

2. Egy másik nemeslelkű nővel ugyancsak Jeruzsálemben 
találkozunk: a szegény özvegyasszony ez, ki a templomban egész 
vagyonát odaadá áldozatképen (Márk 12,41—44; Luk. 21,1—4). 
Bármilyen jelentéktelen is lehetett adománya a gazdagok ajándékai- 
val szemben, mégis ő egyedül érdemelte ki Jézus elismerését. A 
szegény asszony fillérének fogalma mai napig fennmaradt a keresz- 
tények között; önzetlenségének és önmegtagadásának, Istenbe vetett 
bizalmának és szeretetének eme cselekedete minden időknek példa- 
adása. A szegény özvegyasszony megmutatta, hogy adni és aján- 
dékozni nem a tehetősek és gazdagok előjoga s hogy Isten előtt 
nem az adomány nagysága, hanem az adakozó érzülete számit. 
Hány szegény tapasztalta azóta, mily boldogság az adás s hány 
gazdag szégyenült meg a szegény özvegyasszony előtt. 

3. Hogy mennyire lelkesiítőleg hatott a nőkre Jézus tevékeny- 
sége, azt szemlélhetjük a sokaság közül való asszonynál, az egy- 
szerű nép képviselőjénél, aki áradozó szókkal boldognak mondja 
Jézus anyját (Luk. 11,27—28). Egy anya örömét és büszkeségét 
érezi annak nagy fia felett, aki oly erővel tudott beszélni és oly 
hatalommal cselekedni. Azonban Jézus az érzelmek eme túláradá- 
sának ellenáll: nem a személyével való külsőleges összefüggés, 
hanem szava iránti engedelmesség nyer hangsúlyozást. 

4. Végre Jézus szenvedéseinek történetében Jeruzsálem leányai 

emlittetnek, mint nemeslelkű asszonyok (Luk. 23,27—31). Ime Jézus- 
nak Jeruzsálemben is számos nőkövetője akadt. Nagy részvéttel 
kisérik a Golgotára vezető utolsó nehéz útján. Bizonnyal őszinte 
volt ez a Jézus iránt mutatott részvét; igazi női könyörületesség 
jutott benne kifejezésre. Kétségtelenül félreértés volna, ha azt gon- 
dolnók, hogy ez a gyöngéd résztvét Jézusra nem tett mély benyo- 
mást. Jézus az emberi sziveknek minden nemes dobbanását meg- 
értette és értékelte. Szeme előtt azonban a jövőnek kétségbeejtő 
képe lebegett, — mit fognak majd ez asszonyok átélni, amikor az 
anyai sziv legnagyobb fájdalmait kell szenvedniök. Szive megesik 
e szerencsétleneken. Mig az asszonyok a jelen fájdalma által emész- 
tődnek s magokat teljesen átadják a pillanat hangulatának, addig 
Jézus világos tekintettel néz a fenyegető és borzalmas istenitélettel 
közeledő jövő felé. Akin szánakoztak, az maga érez szánalmat. 

Ime számos nemeslelkű nővel találkozunk Jézus életében : 
gyermekkorától haláláig; nagy lélekkel megáldott asszonyok egy- 
szerű és előkelő körből, szegények és gazdagok közül, némelyek 
izzó lelkesedéssel Jézus iránt, mások meleg részvétérzéstől áthatva; 
egyik pedig áldozatkész szivének jelében állva. 


Kilencedik csoport. 
Nők, akik nem voltak személyes érintkezésben Jézussal. 


Kevés olyan nőt emlitenek az evangéliumok, akik sem Keresz- 
telő Jánossal nem álltak összeköttetésben, sem pedig Jézussal nem 
voltak személyes érintkezésben. 

1. A vakon született meggyógyitásának történetében a fari- 
zeusok a szülőket mint tanukat hallgatják ki (Ján. 9, 18—23). Azon- 
ban amennyire az apa nem bir bátorsággal Jézus mellett tanuságot 
tenni, éppen úgy az anya sem. Megerősitik, hogy fiuk vakon szü-. 
letett, de attól félve, hogy a zsidók gyülekezetéből kirekesztetnek, 
nem merészelik megvallani Jézus ellenségei előtt fiuk csodálatos 
jóltevőjének kilétét. Milyen hálátlanság apa és anya részéről egyaránt. 

2. Nehány olyan nőt, akik nem kerültek személyes összekötte- 
tésbe Jézussal,  kinszenvedéseinek történetében ismerünk meg : 
igy azon elbeszélésben, amikor Péter megtagadja Jézust. Igaz, hogy 
az evnngéliumok adatai nem egyeznek meg. Máté (26, 69, 71) két 
szolgálóleányról beszél; egyik Péterhez intézi szavát; a másik az 
ottlevőknek szól felőle. Márk (14, 66, 69), hozzátéve, hogy az. a 
főpap szolgálója, csupán egy szolgálóleányról tesz említést; a leány 

először Péterhez, másodszor az ottállókhoz beszél. Lukács (22, 56) 
csak egy leányról tudósit; ez Pétert csak egy izben szólítja meg, 
szerinte a második és harmadik kisérlet férfiak részéről történik. 
Végül János (18, 17) csak egy leányt emlit, s azt ajtóőrző leánynak 
nevezi ; csak egyszer fordul Péterhez; Péter válaszában , asszony" - 
nak mondja e nőt. A tudósításokban rejlő eltérést nem igen lehet- 
séges kiegyenlíteni; de nincs is nagy jelentősége ennek. Vitán felül 
áll, hogy a kérdezősködő nőszemély vagy személyek részéről semmi 
szeretet vagy részvét nem nyilvánul meg Jézussal szemben, beszéd- 
jük hangja undort keltő. Szégyenteljes dolog az, hogy szolgálóleány, 
talán rabszolganő, képes volt Pétert, a sziklaszilárd férfit tőrbe csalni. 
Hányszor ismétlődött meg ez a történet az életben, hány önbiza- 
lommal telt férfit csábitott Jézus megtagadására s bűnre egy jelen- 
téktelen, aljas nő ! 

3. Végül Jézus kinszenvedéseinek történetében találkozunk egy 
olyan asszonnyal, aki nem volt személyes ismeretségben vele ; igazi 
nemeslelkü asszony, Pilátus neje. 

A Szentírás nem jegyezte fel nevét. Claudia Porculanak hív- 
ták. Máté evangéliumának egyik rövid versében (27, 19) hallunk 
róla csupán. Álmot látott s ennek hatása alatt vissza akarja tartani 
férjét Jézus elitélésétől; igaz embernek nevezi Jézust. Nem tudjuk, 
vajjon már korábban tudott-e valamit Jézusról, vagy csak az itélet- 
hozatal napján hallott róla. Éppen úgy eldöntetlenül marad az a 
kérdés, vajjon isteni sugalomnak tekintsük-e a cselekvésre inditó 
álmot, vagy ne. Mint pogány nő mindenesetre sokat adott az álom 

. jelentésére, amint ez a rómaiaknál általános szokás volt. Talán az 
istenek bosszujától való félelem szállta meg — hátha férje igazta- 
lanul iléli el Jézust. Ellentétben azon gyakorlattal, ami a római 
hivataltviselők feleségeinél szokássá vált — Pilátus neje megkisérlj 
beavatkozni férje hivatalos ténykedésébe. Azt, hogy Pilátus milyen 
álláspontot foglalt el nejének üzenetével szemben s milyen hatást 
tett rá a hir, komolyan vette-e azt vagy neje aggodalmát egy őrült, 
asszoriyos babona folyományának tekintette, — az evangélista egy 
szóval sem jelzi. Csak azt az egyet tudjuk, hogy sem felesége, sem 
saját lelkiismerete nem akadályozta meg Pilátust Jézus halálraitélé- 
sének kimondásában. Lehet, hogy Pilátus feleségénél bizonyos foku 
vallásosság nyilatkozott meg, vagy talán babonás volt; mindenesetre 
lelkiismeretlen férjét feleségi hűséggel igyekezett visszatartani. 0 az 
egyetlen római nő, akit az evangéliumok megemlítenek. Örvende- 
nünk lehet, hogy nemeslelkü pogány asszony! Ez a dicsőség az 

övé akkor is, ha nem emeljük a szentek közé, mint a görög-katholikus 
egyház teszi. A nőnek férje hivatalos dolgaiba való beavatkozása 
mindig valami különleges körülményre vezetendő vissza; azonban 
nem tagadhatjuk, hogy sok esetben helyesebben itél és dönt a nő 
természetes érzéke, mint a férfi rideg okoskodása vagy lelkiisme- 
retlensége. Azt is látjuk végül ezen esetből, hogy pogányoknál sem 
volt mindig kihalva a jog és igazság iránti érzék. Nem mindenik 
pogánynál némult el a lelkiismeret szava. 


Összefoglaló visszapillantás. 

Elég tekintélyes azon nők száma, akiket az evangéliumokból 
megismertünk. De vajjon nem hagytunk-e figyelmen kivül egyese- 
ket előadásunk során? Miért nem szóltunk arról az asszonyról, ki 
a sok liszthez egy kevés kovászt elegyitett, vagy arról, aki elveszi- 
tett egy drakhmát s azt újra megtalálta; vagy miért nem emlitettük 
az állhatatosan könyörgő özvegyasszonyt, ki az igaztalan bírót kéré- 
sével ostromolta, vagy az okos és balgatag leányokat? A felelet az, 
hogy itt Jézus példázatairól van szó, amelyek történelmi hitelességre 
nem tarthatnak számot. Még egy történetet bizonyára többen szive- 
sen vettek volna: azt, amikor Jézus megáldja a kis gyermekeket. 
Nem érdemelték-e meg az anyák, hogy megemlékezzünk róluk? 
Úgy a népies elbeszélésekből, mint a művészi feldolgozásokból 
megszoktuk, hogy anyákra gondoljunk itt. A württembergi énekes 
könyvben előforduló Krummacher-féle dalban (508, 5) is ezt a ki- 
fejezést találjuk: , Akkor fennhangon mondá egyik tanitvány : Enged- 
jétek hozzá! Az anyák szorongva figyelték." Azonban az evangé- 
liumokban erről egyetlen szó sincs. Ott csak ennyit találunk : , Vivé- 
nek hozzá kis gyermekeket." Azt, hogy kik vitték, férfiak vagy 
asszonyok voltak-e, egyelőre eldöntetlenül hagyjuk. Az evangé- 
liumokból inkább az vehető ki, hogy a gyermekeket vivő személyek 
legalább is részben férfiak voltak. Háromszor fordul elő az evan- 
géliumi tudósításokban az , ők"-et jelentő görög szó (Máté 19, 13 ; 
Márk 10, 13; Luk. 18, 15) s mindig férfiakra vonatkozó (masculin) 
formájában. Tehát azok közt, akik vitték a gyermekeket, férfiaknak 
is kellett lenniök. Ennek meg van a maga jelentősége: nemcsak az 
asszonyok dolga a gyermekeknek Jézushoz való vezetése, hanem 
szent kötelessége ez a férfiaknak is. 

Ha visszapillantunk az evangéliumok nöalakjaira, szinte cso- 
dálkozunk a felsorolt nők számán. 11 nöt ismertünk meg olyant, 
akik névszerint emlittetnek. 17—18 nőnek a nevét nem tudjuk meg. 

Ezenkivül eltekintettünk Jézus leánytestvéreitől, az ő nőkövetőitől, 
akiknek nevét nem ismerjük, azután Jeruzsálem leányaitól, utóbbiak- 
nak számát sem tudhatjuk. Bizonyára még jóval nagyobb azon nők 
száma, akikkel Jézus ismeretségben állott. Sok asszony volt az általa 
meggyógyitott betegek között, továbbá azon néptömegek közepette 
is, akiknek hirdette az evangéliumot. Amikor Jézus a pusztában 
sokakat megvendégel, Máté evangélista kifejezetten bizonyságot tesz 


" asszonyok jelenlétéről, természetesen anélkül, hogy számukat hozzá- 


vetőleg is megmondaná. Mennyire áldásos volt Jézus munkássága 


, r er ké [4 . 
nemcsak egyesekre nézve, hanem a nők összességére is! 


Ha szemlét tartunk az evangéliumoknak egyenkint megnevezett 
nőalakjai felett, bámulunk azoknak előnkbetünő sokféleségén. A leg- 
különbözőbb koru nők szerepelnek, Jairus 12 éves leánykájától és 
Salómétól, az ifju táncosnőtől kezdve a tiszteletre méltó Erzsébet és 
a templomban levő 84 éves Anna személyéig. A legkülönbözőbb 
társadalmi állásu asszonyok vannak itt: rabszolganők, szabadosok, 
hivatalt viselők feleségei, fejedelemnők; a legnagyobb szegénység- 
ben levők, továbbá jó módban élő asszonyok, akik Jézust támogatni 
tudják, sőt vannak királyi házból való nők is. Éppen ilyen sokfélék 
ezen nők esaládi viszonyai : hajadon leányok, számos férjes asszony, 
több özvegy, aztán megtévelyedett nő s egy törvénytelen házasság- 
ban élő asszony. A nők legnagyobb többsége a zsidók közül való, 
de van samariabeli, kananeai illetve görög és római nő is. Faji sok- 
féleségükkel összefügg vallási külömbözőségük. Legtöbben a régi 
kiválasztott néphez tartoznak, van egy félpogány és két egészen 
pogány nő. Különböző az egyesek erkölcsi magatartása is: van 
közöttük fennkölt jellemü, hűséges, odaadó, áldozatkész, szelid, isten- 
félő nő, van könnyelmü, felületes, közömbös, közönséges, durva, 
kegyetlen, vérszomjas, bűnös, romlott. Különböző Jézushoz való 
viszonyuk: egyfelől gyűlölet vagy legalább is tartózkodás irányában, 
másfelől szeretet, bizalom, odaadás, szolgálatkészség, sirig tartó hűség. 

Ha napjainkban hajlandók vagyunk különös hangsúllyal álli- 


. tani, miszerint a kereszténység is a férfiak problémája, akkor ellen- 


tétben a női nemnek pogány felfogás szerint való megítélésével, 
Jézus élete és munkássága alapján ki kell emelnünk, hogy Jézus a 


nőknek is szabaditója. 
A nőalakoknak és jellemeknek bámulatos változatosságát talál- 


juk. Ha valaki a Szentirásban elmélyed, , keres"-ését gazdag , talál"-ás 
jutalmazza. Forditotta: Boros Jenő. 


Vége. 

Giovanni Papini: Szent Ágoston. Forditotta: Dr. Révay 
József. Az előszót irta: Dr. Vass József, miniszter. Athenaeum 
kiadása, Budapest. 1930. 256 oldal. 

; A Krisztus élete világhírü szerzőjének legujabb könyve. A 

magyar forditás junius hó folyamán jelent meg. Azzal az érdeklő- 
déssel vettem kezembe ezt a könyvet, amely két ilyen rendkívüli 
személyiségnek, mint Augustinus és Papini, a találkozásakor min- 
denkit elfog. Augustinus — a római egyház négy nagy egyház- 
atyáinak egyike, és Papini — ez az univerzális müveltségü, kitünő 
stilusu konvertita, olyan lelki problémákat tárnak elénk, amelyek 
mindannyiunknak életbevágó kérdéseket adhatnak fel a felelet némi 
reményével. Mindkettő a világ embere volt, müvelt, filozófus, széles 
horizontu lélek; ragyogó személyiségek, Augustinus mint rétor és 
Papini mint stilus-művész, ott ragyogtak koruk szelleimi horizontján 
a legfényesebb csillagok között. Mind a ketten beledobták magukat 
a szenvedélyek, testi kielégülések és az erkölcsi nihilizmus karjai 
közé. És a végén mind a ketten megtértek, azzal a komoly, sét 
komor hátatfordítással, amelyet William James és Leuba az abnor- 
mális vallásos élmény iskolapéldáiként állítanak elénk. Ez a meg- 
térés a maga rendkivüliségében magyarázatra szorul. Nem mente- 
getőzésre, s nem is dicsekvésre, e két fogalom a felekezeti bigottság 
és a vallástalan kételkedők részre, hanem csak magyarázatra, amely 
követőket vonzzon, vagy az elfogulatlan vizsgálódók számára segit- 
ségül szolgáljon. Eme magyarázat szükségességének átérzése iratta 
meg Augustinus-szal a Vallomások-at, Papini-vel pedig a Szent 
Ágostont. 

Szent Ágoston, az ember. Ez a tárgya ennek a könyvnek, 
mert hiszen magának Papininak is ez lehetett a legérdekesebb : 
felfedezni azokat a közös lelki motivumokat, amelyek a fertőtől a 
megtértek tiszta csucsáig vezettek. S Ágostonnak egész élete elvo- 
nul szemeink előtt, részletesen, néha talán tulzott precizitással, a 

kor eszmeáramlatainak, sőt történelmi képének is sikerült háttér- 
rajzaival. Ám ép ott válik üressé, felületessé, szükszavúvá, vagy 
épen semmit mondóvá a leirás, ahol pedig leginkább várnók a 
részletességet, a magyarázatot, a kifejtést: Ágoston lelki életének 
forduló pontjainál. Természetesen, vannak lelkifolyamatok, amelye- 
ket még maig, a lélektan hatalmas fejlődésének során sem tudtunk 
megmagyarázni, sőt talán még leirni sem. Az is igaz, hogy egy 
történelmi szabatossággal ismert életről, mint amilyen az Ágostoné, 
nehezebb szimbolikus és költői képekben bővelkedő analiziseket 
irni, mint pl. Jézusról, akinek élete inkább a mythos és a hivői 
lelkesedés aranyozott fénykévéiben maradt reánk, mint száraz ltár- 
gyilagos annaleszekben. Mindezeket megengedve is, a La Storia 
Di Cristo költői illusztrátorának tehetetlensége, Ágostonnak minden 
igazán mély lelki fordulatánál, szembeszökő. A legkevésbbé kielégítő 
része a könyvnek az Ágoston megtéréséről adott magyarázat. Ki 
van ugyan domboritva a sexuális elleni küzdelem, azaz, hogy a 
megtérés legkomolyabb akadálya épen a sexuálitásról való lemon- 
dásban rejlett. Sokáig tusakodik is Ágoston, de a végén minden 
magyarázat nélkül egyszer csak azt írja az életiró, hogy Ágoston 
lemondott a némi életről, s ezentul csak Istennek élt. Annál külö- 
nösebben hat ez a hirtelen elintézés, mert hiszen magának Papi- 


 ninek a megtérésében is ez játszotta a legnagyobb szerepet — az 


akadályozó motivumok között. Kellett, hogy valahogyan, akár asz- 
kézissel, akár megcsömörléssel ez a kérdés megoldódott legyen úgy 
nála, mint Augustinus-nál. Magyarázatul itt még azt sem hozza fel, 
amit pedig minden nehéz lelkikérdésnél megragad, hogy ,az isteni 


. kegyelem" segitette Ágostont (és Papinit) a nemi életről való lemon- 


dásban. Pedig ez a kérdés igen fontos, különösen William James, 
Leuba, Pratt, Freud és Krafft-Ebing után. Különösen ez utóbbi 
egész nyiltan tanitja:" ... a vallásos és sexuális szenvedélyek 
kialakulásukban egynemüek, de találkozó pontjaikban átalakulnak 
pathologikusakká, s mint kegyetlenség nyilatkoznak meg" (W. J. 
Fielding: Eroticism of Religious Foundres). Ne feledjük el, hogy 
Ágoston is a legszigorúbb eljárást hirdette az , eretnekek" ellen, 
megtérése után, s hogy később az inkvizició őrá hivatkozott kegyet- 
lenkedéseinek mentségéül. ű 

Igen kifogásolhatnók szerző laikus megjegyzéseit Agoston 
teologiai és filozófiai felfogására nézve is, ám szerző maga jegyzi 
meg, hogy ezekhez nem ért. Ha azonban tényleg nem ért, akkor 
nem kellene laikusságát úton utfélen kimutatnia, mint pl. amikor 

frókládott ze ea kN ZONTORB ; 


Manit Blavatskinéhoz, Donatust Lutherhez és Pelágiust Rouseaouhoz 
hasonlítja, s Ágostonnak azokra használt érveit Papini ezekre igyek- 
szik ráhúzni. Úgyszintén a Janzenizmus leirásánál, amelyet ő XVI. 
századbeli, tehát a reformáció korához és eszmevilághoz tartozó " 
mozgalomnak tart, mikor pedig a Janzen Cornelius , Augustinus" 
c. munkája is csak 1640-ben jelent meg és XI. Kelemen is csak 
1713-ban adta ki hires , Unigenitus" c. kárhoztató bulláját e moz- 
galom ellen. 

A Szent Ágoston mellékalakjainál még több gyöngeséget, 
habozást, ingadozást árul el Papini, mint a főszemélyeknél. Moni- 
kát szeretné minél kedvezőbb szinben mutatni be, hiszen tényleg . 
igy is él ez a buzgó keresztény asszony még a mai kor szemében 
is, s mégis oly lehetetlen formában szerepelteti sokhelyen, hogy az 
olvasó kénytelen meggyülölni Ágoston anyját. Igy pl. amikor kérés- 
sel, könyörgéssel, fenyegetéssel és intrikával rábirja Ágostont arra, — 
hogy ágyasát, akivel pedig tizennégy évig együtt élt, akit végte- 
lenül szeretett s akitől egyetlen íia, Adeodatus is származott, ne 
vegye feleségül, hanem üzze el magától csak azért, hogy egy 
gazdag leányt hozzon a házhoz, aki előmenetelében családi 
összeköttetései és vagyona révén segitségére lehet. Adeodatus 
anyjának lelki nagyságát jellemzi, hogy Ágoston érdekére való 
tekintettel tényleg elmegy, s bár majd a szive szakad belé, elte- 
metkezik . otthon Afrikában, hogy többet sohase lássa se Ágos- 
tont, sem a fiát. Papini tanácstalanul áll ez esemény előtt, s 
megvallja, hogy az a nő bizony nagyobb volt lelkileg, mint akár 
Ágoston, akár Monica, ennek ellenére azonban nem átallja pár 
oldallal tovább már mint a keresztényi erények megtestesitőjét álli- 
tani elénk Monicát. Hasonlóképen következetlen az Ágoston életé- 
ben nagy szerepet játszó két püspök, Antigonos és Ambrozius 
jellemzésénél is. Antigonos u. i. nem teljesitette Monicának azt a 
kérését, hogy fiát. a bűn útjáról rábeszéléssel próbálja letériteni, 
mert meg volt győződve, hogy a legbiztosabb út az, amelyet az 
ifjú saját maga harcol végig. Tőle származik különben ez a hires 
mondás is: , Lehetetlen, hogy ennyi könny magzatja elpusztuljon". 
Ambrozius viszont elfoglaltságára való hivatkozással hanyagolja el 
az Agostonnal való foglalkozást, pedig erre nem is Monica, hanem 
maga Ágoston kéri meg. Mégis Papini kárhoztatja Antigonost és 
dicséri Ambroziust. Hogy miért? — azt ő tudja. Nézetünk. szerint 
Antigonos kevésbbé volt bünös egy megtérésre vágyakozó lélek. 
elhanyagolásában, mint Ambrozius. Csakhogy Ambrozius a hivatalos 

Egyház szentjei között szerepel, mig Antigonos nem, Ezért a következet- 
lenség. Folytathatnók kifogásainkat tovább is, de erre most nincs 
terünk. 

Általában ez a könyv csalódást keltett. Ma, amikor már száz- 
számra vannak Ágoston-életrajzok, s amikor a lélektan annyit fog- 
lalkozott a vallásos élmény megmagyarázásával, igazán többet vár- 
hatna az ember és különösen Papinitől, aki a Storia di Christo- 
val nagy reményekre jogosította egyházát és akinek megtérése, 
valamint egész élete annyira hasonló az Ágostonéhoz. Ha elolvas- 
suk azt a 32 oldalra terjedő kis életrajzot, amit dr. Vass József irt 
a Vallomások bevezetéseként, sokkal többet nyerünk, mint ezzel az 
agyonreklamirozott hires könyvvel. Mindenekfelett pedig, ha nem 
sajnáljuk a fáradtságot s belemerülünk magába a Vallomások-ba 
(mely magyarul is hozzáférhető a dr. Vass József fordításában: 
Szent Ágoston Vallomásai 1—II., Budapest 1917, , Élet" kiadás), 
akkor nyerünk csak igazán bepillantást abba a nagy lélekbe, mely 
az Ágostoné volt. Kár, hogy e könyv ismertetésénél csak ennyit 
ajánlhatunk olvasóinknak: Olvassák el a Vallomásokat. Sz. I. §. 

A magyar unitárius egyház teológiai akadémiájának 
értesitője 1929—30 iskolai évről. Szerkesztette: Csifó Salamon 
dékán. 34-ik évfolyam. 45. I. , Corvin"-nyomda. 

Az Értesítöt dr. Varga Béla , Filozófia és Vallás" c. érteke- 
zése vezeti be. Az elmult iskolai év történetéből két esemény emel- 
hető ki. Az egyik az, hogy az egyházi főhatóság intézkedése foly- 
tán a teológiai tanulmányok ideje az eddigi négy évfolyamról ötre 
emelkedett. A másik az, hogy az I. évfolyam végén u. n. felvételi 
vizsgálat tartatott s csak ezok lehetnek az Akadémia rendes hall- 
gatói, akik ennek a vizsgának sikerrel megfeleltek. Az idők szelleme 
követeli, hogy jövendő lelkészi karunk kiválasztásánál és nevelésé- 
nél a legnagyobb körültekintéssel járjunk el. Ezért a cél érdekében 
emez újításokat üdvözölni tudjuk. Egyébképen az iskolai év a rendes 
mederben folyt le. Aggasztó csupán az, hogy a növendékek között 
még mindig többen vannak olyanok, akiknek nincsen meg a 
bakkalaureátusi vizsgájuk s az erre való készülődés miatt a rendes 
kollokviumokat is kénytelenek voltak elmulasztani, ami a teológiai 
tanulmányaikat hátrányosan befolyásolja. A IV. évet 6-on végezték, 
akik közül szakvizsgára egy növendék sem jelentkezett. Beiratkozott 
volt 33 növendék. 2 eltávozott. Az évvégi létszám 31. Ezenkivül 
van 16 papjelölt, akik, 2 kivételével, részint külföldön tanulnak, 
részint, mint segédlelkészek, el vannak helyezve. 

Eredményes munkát végzett az Önképzőkör. 22 rendes és 7 
rendkivüli gyűlést tartott, melyen a kör tagjai, 2 kivételével, felol- 
vasásokkal, szavalatokkal, szónoklással, ének- és zeneszámokkal l 
többször szerepeltek. A múlt évihez mérten különösen meglepő 
eredményt mutatnak a pályázatok, amennyiben a kitüzött 13 pálya- 
tétel közül 12-re beérkezett összesen 28 pályamunka. Mindenik 
pályatételnél egy-egy mű jutalomban vagy szorgalom-dijban része- 
sült. Emellett az igazgatóság által kitüzött pályatételekre is sikerrel — 
pályáztak. A hallgatók különféle cimeken 271.182 leu segélyben 
részesültek. Í 

A berkeleyi unitárius papnevelő intézet Értesitője. A 
californiai Berkeleyben működő unitárius papnevelő intézet minket 
nemcsak általános unitárius szempontból, hanem közelebbről is 
érdekel, mivel legújabban a mi végzett teológusaink közül is néme- 
lyek el szoktak oda látogatni. Helyénvalónak tartjuk tehát az intézet 
1929—30 iskolai évi Értesitője alapján pár sorban róla e folyóirat 
lapjain is megemlékezni. 

Az intézet teljes címe: Pacific Unitarian School for the Mi- 
nistry. Vezetője Wilbur tanár, ki pár évvel ezelőtt Kolozsvárt is 
megfordult s itt, mint kiváló egyházhistorikus nemcsak múltunk, 
hanem nyelvünk iránt is meleg érdeklődést mutatott. Szép és gon- 
dos munkája pedig, melynek cime , Our Unitarian Heritage" (A mi 
unitárius örökségünk), mondhatni az első egyetemes unitárius egy- 
háztörténet. 

Ez a papnevelő intézet 1904-ben nyilt meg Oaklandban, 
1906-ban helyezték át Berkeleybe, ebbe a kb. 80.000 lelket szám- 
láló városba s azóta ott működik. A benne tanuló diákoknak nagy 
könyebbségükre szolgál az, hogy ugyanezen városban működik 
Amerika legnépesebb egyeteme, az University of California, hol a 
papnevelő intézet hallgatói is bővithetik ismereteiket a tudomány 
bármely ágában. 

Van e papnevelő intézetnek egy 22.000 kötetből álló könyv- 
tára s amellett tanulóinak rendelkezésére áll a fönt emlitett egyetem ; 
több mint 750.000 kötetet számláló könyvtára is. Magában az inté- 
zetben egy nagy kényelemmel és pompával berendezett olvasóterem . 
áll a tanulók szabad használatára, benne 2000 kötetet meghaladó 
folyóirat és teológiai szakmunka. 

Az intézetben 10, kényelmesen butorozott szoba áll a bent- 
lakó tanulók rendelkezésére s azonkivül egy pár lakosztály diák. 
házaspárok számára is. A lakószobák használata dijtalan, csupán a 

fűtés és világitás fejében kell némi mérsékelt dijat fizetni. A tanulók 
étkezéséről az Ertesiítő nem ad felvilágosítást, úgylátszik arról min- 
den diák maga gondoskodik. Jobb igyekezetű diákok ösztöndijat 
is élveznek. 

Ami immár az intézet belső, tanulmányi rendjét illeti, azt a 
következőkben ismertetjük : Vallásbölcseletet és vallástörténetet ad 


. elő Morgan tanár, Ószövetséget Radé, Újszövetséget Wilbur, Egy- 


háztörténetet Vanderlaam, Papi gondozást Wilbur. A vallásos neve 
lésnek Evans, a szociológiának pedig Morgan az előadója. Meg- 
szívlelendő és a mi teológiai intézetünknél is követendő volna az 


. itt szokásos eljárás, hogy t. i. az egyes szaktárgyaknál a tanár meg- 


nevezi a könyveket, aminek alapján előád és azonkivül is megfe- 
lelő segédmunkákat aján! a tanulók figyelmébe. 

A diákok előzetes tanulmányaikat tekintve lehetnek : 

1. Végzett diákok (graduate students), akik valamely más 
teológiai intézetben már abszolváltak s itt csak tanulmányaikat bő- 
vitik ki. Ilyen a múit iskolai évben: volt kettő: Lőrinczi Géza és 
Simén Dániel, mindkettő Teol. Akadémiánk végzett növendéke. 

- 2. Rendes tanulók (regular students), kik középfokú végzett- 
ségük után először iratkoznak be; ilyen volt 11, köztük két prá- 
gai cseh. 

3. Rendkívüli hallgatók (special students), kik nem szándé- 
koznak teológiai végzettséget szerezni, csupán valamely speciális 
tudományágat akarnak tanulmányozni ; ilyenek voltak ötön. 

4. Társintézeti hallgatók (associate students), kik valamely 
teológiai testvérintézetnek már hallgatói, de ebben az intézetben is 
óhajtanak valamely speciális kurzust tanulmányozni; ilyen volt egy. 

Az összes hallgatók száma tehát 19 volt. 

Befejezésül még csak annyit említünk meg, hogy részint új 
tanári tanszék beállítása, részint újabb építkezések céljából jövőre 
az intézetnek mintegy 250:000 dollárra lenne szüksége. Nem tud- 
juk, lesz-e módjában az intézet vezetőségének ezt a nagy összeget 
biztositani. Reméljük azonban, hogy enélkül is képes lesz hivatását 
folytatni, amit nemcsak amerikai hittestvéreink, hanem a magunk 
érdekében is szivünkből óhajtunk. ma. 

Az evangéliumok nőalakjai. Irta: /. Haller. A második 
német kiadás után forditotta: Boros Jenő lelkész-tanár. Ezt a ki- 
válóan jeles tanulmányt, melyet kitünő magyar forditásban folyó- 


. iratunk f. é. 3—5. számában közöltünk, külön kiadásban is meg- 


jelentettük, hogy minél szélesebb körben elterjedhessen. Különösen 

nőinknek hivjuk fel rá a figyelmét. Az a nemes, biblikus hang és 
mélyreható jellemzés, mely az egészen végig vonul, felekezeti különb- 
ség nélkül kiváló érdeklődésre tarthat számot. Minden nőegylet 
vegye fel programmjába, hogy a téli összejövetelein felolvassa. A két 
ives füzet ára 20 lei. Megrendelhető az Unitárius Irodalmi Társa- 
ságnál, vagy az Unitárius sajtó és iratterjesztő bizottságnál. Cluj— 
Kolozsvár, unitárius kollégium. 

Unitárius Kis Tükör. Az unitárius egybáz történelme, hit- 
elvei, szertartásai és alkotmánya. Ferencz József néhai nagy nevü 
püspökünknek ezt a jeles művét, amely még 1875-ben jelent volt 
meg, Vári Albert vallástanár az ujabbi viszonyoknak megfelelően 
újra irta, beosztotta és bővitette. Aki az unitárius egyház multjába 
és jelenébe be akar tekinteni, annak nélkülözhetetlen olvasmány. 
Kivánatos, hogy minden lelkész és egyházközség könyvtárában meg 
legyen. Missziói célokra is igen alkalmas. Megrendelhető az uni- 
tárius sajtó és iratterjesztő bizottságnál. Ára 100 lei. 

Hittan, unitárius középiskolák számára. Irta: Ferencz József 
unitárius püspök. Második átdolgozott kiadás. Átdolgozták: Gálfi 
Lőrinc és Vári Albert tanárok. Középiskoláinknak ez a régi, kipró- 
bált tankönyve második kiadásában nehány módositáson ment át. 
Azonban az átdolgozók nagy vigyázattal voltak arra, hogy irójának 
a szellemét az új kiadás is hiven tükrözze vissza. Megrendelhető 
az unitárius sajtó és iratterjesztő bizottságnál. Ára 80 lei. 

Bibliai történetek. Ószövetségi rész. Irta: Csifó Salamon. 
Második átdolgozott kiadása megjelent. Az E. K. T. az I. gimn. oszt. 
számára vallástani kézikönyvül továbbra is elfogadta. Megrendelhető 
az unitárius sajtó és iratterjesztő bizottság utján. Ára 60 lei. 

Meghivó. Az Unitárius Irodalmi Társaság 1930 évi közgyű- 
lését 1930 nov. 22-én d. u. !/.3 órai kezdettel tartja Kolozsvárt az 
V. g. o. tantermében, melyre a tagokat és érdeklődőket meghivja 
az elnökség. Tárgysorozat: 1. Elnöki megnyitó. 2. Titkári jelentés. 
3. Jelentés a Keresztény Magvetőről. 4. Pénztárnoki jelentés és 
költségvetés. 5. Indítványok. 

Beiratkozások különböző tanintézeteinkbe az 1930—31 
isk. évre. 7eol. Akadémiánkra beiratkozott 21 hallgató, akik közül 
2 leány. A kolozsvári főgimn. alsó tagozatába (I—III. g. o.) 105, 
a felső tagozatába (IV—VII. g. o.) 95, együtt — 200 növendék, 
akik közül 149 az unitáriusok száma. A székely-kereszturi főgimná- 
zium alsó tagozatába beiratkozott 70, a fels5 tagozatba 77, együtt 147 
növendék, akik között 96 unitárius van. A kolozsvári főgimnázium- 
mal kapcsolatos 4 oszt. elemi fiuiskolának 83 tanulója van, akik 
közül 48 unitárius. A kolozsvári egyházközség elemi leányiskolájá- 
ban a növendékek száma 73, akik közül 43 unitárius. Itt említjük 


. meg, hogy a f. é. szept. hóban Kolozsvárt tartott bakkalaureátusi 


vizsgára jelentkezett a mult évben végzett tanulóink közül 5 növen- 
dék, akik mindnyájan sikerrel tették le a vizsgát. A megelőző évek- 
ben végzettek közül 13-an jelentkeztek, akik közül 7 ment át, 

Gondolatok a magyar unitárius ifjúság III. egyetemes 
konferenciáján. Nagyajta—Bölön—Ürmös 1930 augusztus 28— 
szeptember 1. 

A leirt dátum határkő a magyar unitárius ifjuság magára- 
ébredésének, fejlődésének útján. 

Irányjelző határkő, melynek egyik oldalára a mult küzdelmei- 
nek tiszteletteljes emlékei, másik oldalára a jövőnek helyes meg- 
értése és a haladó kor feladatai vannak rávésve. 

Alig pár esztendeje, hogy nehány lelkes ifjúnk szárnyra en- 
gedte a rokon lelkek egybekapcsolódásának és ennek megvalósi- 
tásárá a kivánalmak szerint részekre tagolt egyházi egyetemes 


a 235 — 


Különfélék. 


ifjúsági szervezkedés szükségességének gondolatáj és már is ered- 


ményként üdvözölhetjük az eszme szilárdulását, hisz szemünk előtt. 


. minden év új réteget rak a megvetett fundamentumra, új munká- 
sokat állit a multra támaszkodó tisztuló jövő szolgálatába. 

Ma már ifjaink és leányaink lelkében öntudat a helyzet meg- 
látása, az egyetemes emberi örök-értékek keresése és kihangsu- 
lyozása nemzeti és hiti jellegünk reflexében, az újjászálető élni- 
akarás, kiélt élet-formáink újitásának szükségessége, — általában a 
kor szellemének megfelelő tisztult személyiség ideálja felé törekvés. 

A konferencia tanulságos és igéretes napjai kedvező alkalmul 
szolgáltak a gondolatok kicserélésére, a belső kapcsolatok proble- 
máinak, valamint a szervezkedés gyakorlati kérdéseinek nyilt meg- 
vitatására és megoldására. 

Nem mondjuk, a fiatalos hév néha az álmok országába is, 
átcsapott, vagy meritett fel olyan témát, melynek , örök-kérdés" 
volta még az idősebb rend tapasztalt világnézetét is ovatosságra 
inti és igy talán kiritt a zsenge keretből, azonban gondjaiknak leg- 
többje, mint az újjászülető falú, — az iparos — kereskedő ifjak, 
— a leányok társadalmi helyzete, — a test és lélek nemesitésének 
problémái úgy felkészült bevezetéseikben, mint értelmes, fegyelme- 
zett megvitatásukban és ezeknek nyomán a töprengő sereg korát 
meghaladó bölcsességü határozataiban gyönyörködtető tanubizony- 
ságául szolgál annak, hogy új nemzedékünk megértette a kor intő 
szavát, — nemzeti és hitéletünk vészkiáltását és a vérnek újjászü- 
letett régi erejével indult őseink várának őrzésére, tatarozására, 
továbbépitésére az új idők új kivánalmai szerint, — mert zúg a szél, 
minden felőlről tornyosuló fellegek vihart rejtenek méhőkben. 

Határozataik közül központi és vidéki ifjúsági otthonok kifej- 
lesztését, — leányegyletek szervezését, ismereteknek tanulságos és 
szórakoztató filmek útján való terjesztését, illetve, a már beíndult 
vállalkozás kiszélesítését, — lapjuknak a ,kévekötés"-nek anyagi 
és erkölcsi gazdagítását emelhetjük ki. 

Bizony nagy szavak ezek! De az ifjú vállalkozók kifogástalan 
megjelenése, rokonszenves és szerény magatartása, kitartó ener- 
giája, öntudata mind-mind garancia arra, hogy a beigért programm 
készpénzzé is válik idővel. 

Az igéreteket számontartjuk, teljesedésüket hisszük annál is 
inkább, mert a ,szalmaláng" tüze mindenünket elemésztené. 

A szervezeti és lényegi komoly problémák megbeszélései kö- 
zött a napokat szórakoztató számok tarkitották, melyek ifjainknak 

a művészi termelésben és előadásban megnyilatkozott hajlamáról 
és versenyképességéről tesznek bizonyságot. 

Nagyon helyes volt imigyen összekötni a hasznost a kelle- 
messel ! 

A kezdet nehézségének tudjúk be, de nem hagyhatjuk meg- 
. említés nélkül, hogy falusi ifjaink tömege nem kérte ki eléggé a 
részét a megbeszélésekből. Úgy látszik, hogy a már kigyúlt lángo- 
kat kell fokoznunk, hogy a távolibb zugokban meghuzódó mécsek 
is lángra kapjanak. Szeretettel hisszük, hogy a gyulékony anyag itt 
is megvan, csak a szikrát várja, hogy életre keljen. 

Nagyajta, Bölön és Ürmös kedves hiveinek elismerés a meleg 

otthonért és az ideálok harcosainak nyújtott eledelért, — dicséret 
" a példaadásért ! 
Kedves ifjaink! Nekilendülésetek ugyebár nem lesz ellobbanó 
. szalmaláng, — ugyebár ezuttal rácáfoltok a történelmi átokra ! ? 
Ugyebár nem feleditek a fiatal daru meséjét, — ugyebár menése- 
tek az óramánus kiszámitott haladása lesz !? 

Legyen is igy, hisz rajtatok csüng múltunk és jövőnk szeme ! 

Fel tehát nemzetünk és hitünk várának épitésére, ajkatokon 
régi zsoltárokkal és az új időknek új dalaival! ! jó 

Az ágostai hitvallás négyszázados évfordulója, A föld- 
kerekség nyolcvanmillió főre tehető evangélikussága 1930 juniusá- 
ban ünnepelte meg annak az eseménynek évfordulóját, amelytől az 
evangélikusok nevüket származtatják. 1530 juniusában V. Károly 
császár felhivására, a német fejedelmek, birodalmi rendek, városok 
és teológusok az Augsburg-Ágosta városában tartott birodalmi gyü- 
lés elé beterjesztették azt a hitvallási iratot, — confessio augustana — 
amely az evangélikus egyháznak, a szentirásból meritett legfőbb 
hittételeit tartalmazza. Németország lutheránussága méltó ünnep- 
ségek keretében áldozott ezen esemény emlékének Augsburgban, de 
az egész világ lutheránussága részt vett az ünneplésben. F. J. 

A legujabb magyar bibliaforditás. Czeglédy Sándor az 
ó- és újszövetségi bibliatudományok tanára az újszövetséget lefor- 
ditotta magyar nyelvre, amely forditást a Brit és Külföldi Biblia- 
társulat elfogadta és kiadta. Evvel a magyar protestántizmusnak egy 
régi vágya vált valóra, hogy a Károlyi Gáspár XVI. századbeli zama- 
tos fordítása mellett a mai nyelven is olvashassa az evangelisták 
és apostolok irásait. 

Harnack Adolf meghalt. Az egész világ protestánsai előtt 
jól ismert név. A ker. egyháztörténelem tanára volt a berlini egye- 

temen. Az ősketeszténység korával foglalkozott a legbehatóbban. 
Szabad szellemü, széles látókörü és nagy tudásu teológus volt, aki- 
nek fáradhatatlan munkásságára csodálattal tekint a prot. világ nagy 
része. Hatalmas dogmatörténete több kiadást ért. Az ős ker. korra 
vonatkozó forrástanulmányai új felfedezésekkel gazdagitották a teol. 
irodalmat s új világitásba helyezték a kereszténység őskorát. Tudo- 
mányos felkészültséggel küzdött az apostoli hitvallás evangélium- 
ellenes kifejezései ellen, amiért az ortodoxia részéről erős támadás- 
ban részesült. Magyar nyelven , A kereszténység lényege" és , A szer- 
zetesség" cimü munkái forognak közkézen. Meghalt május 10-én, 
79 éves korában. 

Újkori apostolok. Az egyik napilapból olvassuk, hogy Gyenge 
János és Pálfi István nevü volt ref. lelkipásztorok, akiket egyházi 
főhatóságuk törvényes fegyelmi eljárással diplomájuktól fosztott meg, 
a Királyhágómelléki egyházkerületben az apostolkodásnak egészen 
új és szokatlan útjára léptek. A lelkészi fizetések leszállitása és az 
egyházi adó eltörlése hangzatos jelszavával igyekeznek hiveket tobo- 
rozni az u. n. szabad egyháznak. A Gyenge János lelki világát 
ismerjük a Szervét pörről irt füzetéből. Egyébként a két lelkipásztor 
mozgalmának a háttere teljesen ismeretlen elöttünk. Azonban fellé- 
pésük módja után itélve, nem nagy rokonszenvvel kisérhetjük apos- 
tolkodásukat. Jézus azt mondta: , Aki utánam akar jönni, az vegye 
fel keresztjét " Az igazi apostolok lélekkel s lélekből fakadó áldo- 
zatokkal végezték nemes munkájukat s nem a könnyebb részt válasz- 
tották. Az igazi apostolság erkölcsi alapokon nyugodhatik, s min- . 
dig lélekből és szeretetből fakad. A bosszu és harag munkája távo 
van az igazi apostoli munkától. 

, Szervét Mihály és a röneszánsz geográfiája" cimen 
1928 dec. 23-án Bullon professzor, a spanyol királyi akadémia 
székfoglalójában ezeket mondotta: ,Az a kitünő férfi, akiről ma 
szólni akarok, korában a spanyol eretnekek legrettenthetetlenebb és 
legrádikálisabb tagja volt. Közte és a spanyol lirikusok fejedelme, 
Luis de Leon között nagy a hasonlatosság. Mind a kettő heves és 
megtörhetlen jellem volt. A röneszánsz ideáljait egyenlő nagy hév- 
vel karolták fel. A vallás problémái nagyon mélyen érdekelték s 
tökéle nagyobb részét e problémák tanulmányozására és nemesité- 
sére szentelték, ámbár egészen más volt elméleteik eredménye. 
Mind a kettő kegyetlen üldözést szenvedett eszméje miatt, de anél- 
kül, hogy bármit is engedtek volna, sőt mintha nőtt volna erejök 
és bátorságok az üldözés alatt. i 

Luis de Leon mégis szerencsésebb volt Szervétnél, mert az ő 
életét a spanyol inkvizició megkimélte, ellenben a rettenthetlen 
arragoniait máglyára juttatta a protestáns inkvizició. 

Ámbár a kegyetlen itélet a drága ifju életet megsemmisítette 
és a tudómányt megfosztotta tőle, de nem tudta elrabolni a. vallá- 
sos meggyőződés fanatikus hivőjét a hősi halál dicsőségétől, Szervét 
tudta, hogy kell megállani a véleménye mellett, melyet igazságnak, 
,a maga igazságának" olyannak tartott, melyért lelkiismerete sze- 
rint érdemes helyt állni, még ha életével keil is fizetnie érette". 

. A spanyol tudós még hozzáadja a következőket is : , Ezek való- 
ban elokvens, nemes és megható szavak: mert a teljes vallássza- 
badság védelméért hangzanak el". De — a buzgó katolikus mégis 
hozzáteszi : , Milyen sajnos, hogy egy olyan kiváló elme, amilyen 
Szervét volt, eltávozott azoktól a magasztos elvektől, melyek előt- 
tünk, kik a katolikus hitet valljuk, világosság, vigasztalás is remény- 
ség ; de ismerjük el, hogy erkölcsi nagyszerüség van minden tisz- 
teletreméltó meggyőződés hősies megvallásában". 

Ismerjük el, hogy ezek a lelkes szavak szépen jellemzik korunk 
kiváló és nagyon türelmes felfogását és tiszteletére válnak a tudós 
Bullon tanárnak, aki e mellett fölfedi Szervétnek a rendkivüli érde- 
mét, melyet Ptolemeus geográfiája tökéletes latin kiadásával szer- 
zett 1535-ben és 1541-ben s azokkal a pontos térképekkel és vé- 
gül a könyvhez csatolt methodológiával. 

Az akadémiai felolvasás Szervétet a röneszánsz kora egyik leg- 
nagyobb tudósa gyanánt mutatja be, aki különböző tudományágakat 
gazdagitott eredeti és nagy munkáival. Builon tanár Szervétet, mint 
tudományos embert, filozófust és teológust dicsőiti, miért is a leg- 
nagyobb tisztelet és elismerés illeti őt mindnyájunktól. 

Az ember és a technika. A kereszténység az ember töké- 
letességét irta zászlójára. Ez alatt a zászló alatt, kereste az útakat 
és eszközöket, amelyek segitségével az embert jobbá, nemesebbé 
és boldogabbá teheti. A humánum volt a legfőbb cél, amelyet 
ápolni, épiteni és fejleszteni kell. Az újabbi kor erről a célról a 
technikai tudományok előre törésével megfeledkezett. Az ember 
helyett a technika került az érdeklődés központjába, AZ ember töké- 
letesedése helyett a gépek tökéletesítését tekinti főcéljának. A hiva- 
tásos lelkipásztorokon kivül ki gondol ma arra, hogy a szelidség, 
a tiszta sziv, az igazság élvezése, az irgalmasság, a békeség, az 
alázatosság és a hegyibeszéd többi feltétele mellett keresse az em- 
beri boldogságot. E helyett a minél jobb munkaeszközökkel, a 

minél gyorsabb közlekedéssel, a magasságban és a mélységbe 
való bat ésgál a minél ésszerübb gépek feltalálásával stb. kivánja 

az emberi boldogságot elősegíteni. Hogy mi lett az eredmény ? A 
szellem devalvációja, az erkölcs lezüllése, a hitélet eltévelyedése s 
ezekkel egyült az ember boldogtalansága. A technika eme minden- 
hatóságának a korában úgy él az ember, mint a kormány nélkül 
való gépen útazók, akik nem tudják melyik pillanatban ütköznek 
össze egy szembejövő géppel, vagy borulnak be valamely elöttük 
álló mélységbe. Ez az örökös félelmek, kinos gyötrődések között 
folyó élet minden egyéb, csak nem emberi és nem boldog élet. 
Ideje már, hogy az ember ismét megkeresse az igazi kereszténység 
elhagyott útját s azon keresse a boldogságát. 

Elhunytak. Orbók Mór, nyug. tanitóképzőintézeti igazgató, 
Budapesten. 77 éves korában meghalt. Unitárius papi családból 
származott. A társadalomban szorgalma és tehetsége által előkelő 
helyet vivott ki magának. Mint pedagógus és matematikai iró is 
szép nevet hagyott maga után. Orbók Attila, az ismert iró, édes- : 
apját gyászolja az elhunytban. — Dr. várfalvi Pálfy Móric, nyug. 
, földtani intézeti igazgató, főbányatanácsos, a M. Tud. Akad. leve- 
lező tagja, a Földtani Társulat tiszteleti tagja stb., életének 59-ik, 
boldog házasságának 27-ik évében augusztus 16-án Budapesten 
meghalt. A geológia terén országosan ismert nevet és tekintélyt 
szerzett magának a kolozsvári főgimnáziumunk egykori szerény, de 
törekvő növendéke. Özvegye, négy gyermeke és a messze kiterjedt 
rokonság gyászolja korai elhunytát, — Abrudbányai Nagy Balázs, 
a tordai Egyesült Kisegitő Takarékpénztár nyug. tisztviselője, unitá- 
rius egyházi tanácsos, életének 78-ik évében, augusztus 24-én, 
Tordán váratlanul meghalt. Vele egy minden szépért és jóért lán- 
goló lélek távozott el e földi világból; de egyházunk javára tett 
kegyes alapitványával itt is halhatatlanná tette nevét és emlékét. — 
Katona Ferencné sz. Simon Zsuzsa életének: 62-ik, boldog házas- 
ságának 22-ik évében, hosszas és kinos szenvedés után, a maros- 
vásárhelyi szanatóriumban, szeptember 9-én elhunyt. Földi marad- 
ványait a firtosmartonosi köztemetőben helyezték el. Nemes családi 
hagyományokon növekedve, lelkét a vallás és egyház szeretete hevi- 
tette. Amikor papnévá s később esperesnévé lett, bő alkalma volt, 
hogy vallásos és egyházias érzését külső tettekben is nyilvánitsa. 

A firtosmartonosi nők szövetségének éltető lelke volt, ki előljárt a 


munkában. De. ezenkivül is elhatottak lelkének fénylő sugarai. Ahol 
valamely unitárius megmozdulás volt, mindenütt ott lehetett látni, 
. Mindenütt lelkesitett és buzdított. Halálával nagy ürt hagyott maga 

után. Katona Ferenc keresztúrköri esperesen kivül Jenő fia, Ilona 
és Balázs testvérei, valamint a messze kiterjedt rokonság gyászolja 
elhunytát s kegyelettel őrzi emlékét. Legyen csendes siri nyugodalma! 

